
Quae de Rutilio Claudio Namatiaito* inferioris latinitatis 
non ineleganti poeta, ejusque vita scimus, pauca admodum 
sunt, eaque omnia ex ipsius carmine sumenda. Quae 
aliunde petuntur, adeo sulit incerta, ut vel de ipso nomine 
potitae , quod in inscriptione libri legitur, multis modis am- 
bigatur. • Etenim invaluit jam quidem mos, ut Claudius 
Rutilius Numatianus vocetur, Caslalionis maxime auctori- 
tate, qui primus diligentissime et liaud scio an felicissime 
recensuit, eumque, qui deinde poetam ediderunt, secuti 
sunt. Sed priores editores eo differunt, quod Rutilium 
Claudium appellant, eumque nominum ordinem, quoniam 
majorem habet auctoritatem, restituendum esse censeo. Ne- 
que enim causam video, cur Claudium praeponi velis Ru- 
tilio, nec attulerunt, qui praeposuerunt. Nam pro causa 
certe haberi non poterit, quod Wernsdorfius profitetur, 
exemplum vel argumentum ejus mutationis non potuisse se 
quidem invenire ullum, at non dubitasse tamen prioribus 
editoribus, qui sine dubio ratione vel auctoritate aliqua 
moti nomina transposuerint, obsequi. Opinor autem cor- 
rexisse Castalionem, quod Claudii nomen, cum proprie gen- 
tilicium esset, postea in praenomen abisse norat, idemque 
Ilum in Rutilii nomine factum esset, dubitabat. Sed alio 
potius modo tota ratio expedienda est. Poeta, ut moris 
erat sub imperatoribus, duo nomina gentilicia habebat, unum 
Rutilii, alterum Claudii, praenomine, quod usurpari jam 
duduin desierat, vel carebat omnino vel non utebatur *). 
Utro autem ordine nomina illa collocentur, nihil interest. 

•) Hinc enim factam, at Claudii nomen, quoniam deerat praenomen, 
ipsum videretur in praenomen abire. Similis erat res, si duo erant 
nomina gentilicia. Brevius, quam debebat, de bis rebus disputat Kan- 
negieterus de iputata nominum Romanorum sub principibus ratione 
p. 7. sqq. 


En exemplum. Infra §. XXI rerum series nos ducet ad 

Cejonios Rufios Volusianos, quorum nomina constanter 
fere lioc modo ponuntur; sed ap. Muratorium Inscript. 
p. 387, 2 invenitur unus de ea familia, qui Rufius Cejo- 
nius Volusianus appellatur. Quare Castalio, quamquam 
non errat, si poetam Claudium Rutilium nominat, discedit 
tamen ab eo, quod est traditum (nam novis codicibus ipse 
non usus est), ex quo solo, qui in quaque familia nominum 
ordo usitatus fuerit, cognosci potest. Sequitur Numaliani 
nomen, quod addi solet Rutilio, in quo non inter duas ra- 
tiones ambigue haerendum, sed in una, tanquain veriore, 
inhaerendum esse opinor. Raphael Volaterranus *), qui 
primus inventum anno 1494 in coenobio Bobbiano carmen 
Rutilii commemorat, Rutilii Naumaliani vocat. Sed hoc 
nomen codicis, opinor, errore ortum, inauditum omnino et 
recte postea mutatum est. Vetustissima editio Bononiensis, 
quae sola auctoritatem habet **), nominat Numatianum, 
quod a plerisque receptum jam in communem omnium usum 
et notitiam abiit. Summontius ***) denique, secundus fere, 
quiR utili i mentionem faciat, discrepat; a caeteris et appel- 

p ♦ 

lat Rutilium Namatianuin. Quae si accuratius conside- 
rantur, rejecto Naumatiano jam et Numatiani et Namatiani 
nomen ab aeque bonis auctoribus nobis traditum esse ap- 
paret. Etenim cum codex, quem Volaterranus expressit, 
haberet Naumatianus, inde, qui curavit editionem Bono- 
niensem, poetae nomen dedit Numatiano, Summontius Na- 
matiano. Ex quibus utrum sit eligendum, aliunde decer- 
nendum est.* Et ea quidem argumenta, quibus Numatianus 


*) In Comment. urban. lib. IV. extr. fol. 45. ed. Basii. 1530. Plura 
vide apud Wernsdorfium prooein. ad Rutilii carmen (Poetae latini mi- 
nores T. V. P. I. p. 40). 

**) Ceteri enim editores praeter Onuphrium Panvinium, qui uno 
fortasse loco codicem contulit, boc exemplum sequuntur. Vide Wcrns- 
dorfium prooein. p. 51. 

***) In praefatione ad Joviani Pontani dialogum, qui Actius inseri* 
bitur, Tom. II. operum Pontani p. 188. edit. Basii. .1538. Vide Werns- 
dorf. 1. 1. 

nititur, exposuit Wernsdor fius prooem. p. 8. (Poetae lat. 
min. T. v.. P. i). Inveniuntur enim in indice inscriptio- 
num Gruteri A. Numatius iierines, L. Numatius Augusta- 
lis, P. Numatius Cerealis, quibus probatur illud quidem 
exlitisse aliquando Numatii nomen, sed et liberti illi fuisse 
videntur, nec his, quo Rutilius poeta, vixisse temporibus. 
Itaque, quoniam illa* argumenta non satis firma esse appa- 
rebat, factum, ut Ger. Joh. Vossius de liist. lat. lib. III. 
4. c. 2. p. 745 a gente celebriori Munatioruui Munatia* 
nuin, Gesnerus in bibliotheca s. v. et Funccius de lect. 
auct. class. 3, 8. p. 36 Numantianura, Cuperus denique 
in observa tt. 2, 6 p. 195 Numantinum diei mallent. Na- 
matiamis, quem Summontius tradidit, majore praesidio, quod 
ex ipsius poetae carmine parari potest, firmatur. Rutilius 
enim (lib. 1, 663) narrat se magistrum officiorum fuisse, 
qua* de re infra uberius exponemus. Atqui in codice Theo- 
dosiano 6, 27, 15 est lex Honorii et Theodosii A. A. a. 
d. ATI. Id. Dec. anni 412 p. Chr. data ad Namatrum, ma- 
gistrum officiorum. Rarum erat illis temporibus nec mul- 
tis commune Namatii nomen; etenim nulla ejus vel in in- 
scriptionibus vel alias extat memoria. Quid igitur impe- 
. dit, quominus Rutilium Claudium poetam putemus esse eun* 
ipsum magistrum officiorum, cujus ibi mentio fit? Tempus 
et caetera, quae de vita poetae nota sunt, optime conve- 
niunt. Quaeris tamen, qui fieri possit, cum alteri nomen 
Namatio, alteri Namatiano sit. *At codex Theodosianus, 
quoniam Rutilii* editionum certior videtur esse auctoritas, 
est emendandus nec difficilis haec vel *) inusitata codici 

, i ' » ■ 

emendatio. Neque repugnabo, si quis inscriptionem legis, 
quae est in codice Theodosiano, servari voluerit, emendari 


*) Eccc similis motationis exemplum. In fastis anno 413 legitur 
Lacias- consul, quem eundem Prosper Aquitanas ‘in chronico nominat 
Lncianum. Sed Lucius propter consensum ceterorum praeferendum est. 
Confer praeterea interpretes ad Cic. in Ve.rr. 3, 21 et Epp. 13, 76. 
In codice aulem Theodosiano multa cum in aliis tum in nominibus emen- 
danda esse ex innumeris exemplis patet. 

- [i*] 

potius nomen poetae, in quo cum sit ctfrri gelidum, plus an 
minus corrigas non multum interest. Etenim /?liain alium 
Namatium, episcopum Avernorum, commemorat Gregorius 
Turonensis liist. Francorum 2, 16 et 17 ct 20, amicum 
Sidonii Apollinaris, qui ei scripsit epistolam (Epp. lib. 
8, 6.). Eundem esse arbitror, cujus memoria exlat in epi- 
taphio apud du Chesnium (historiae Francorum scriptores 
coetanei Vol. I. p. 546), ubi honores et divitias, quae 
antea habuerat, abjecisse et septuaginta tres annos natus 
circa ann. 480 mortuus esse narratur. Dc eo enim hi 
versus : 

Qni cnm jara daret commissis urbibus amplis, 

, Adjuncta pietate modis justissima sanxit, 

Patricius, praesul *), patriae rectorque vocatus, 

et patilo post de eodem: 

Nobilis eloquiivS ct 6temmate nobilis alto, 

Nobilior meritis et vitae clarior actu. 


Quem si pro filio vel cognato Rutilii poetae habueris, po- 
teris recte conjecisse, si negaveris, nescio quid contra dici 
possit. Sed, utut haec omnia, quae ob mancam cognitio- 
nem aetatis illius expediri nequeunt, accipies, hoc saltem 
constat, Numatiafii nomen rejiciendum esse. Itaque poe- * 
tam, ne editionum Rutilii auctoritatem omnino deseruisse 

videamur, Namatianum appellabimus. 

. * * • 

' ^ , * t 

# II. 

9 

Dc patria sua saepius poeta loquitur. Praecipuus 
locus est lib. 1, 19: 

At mea dilectis fortuna revellitur oris 

Indigenamque suum Gallica rura vocant. # 

% 

Itaque inscriptiones antiquissimarum editionum, ubi hono- 
res ejus enumerant, eum Gallum vocant, et Volaterranus 
loco supra laudato nominat Gallum poetam. Et hoc qui- 


*) Urbis Romae, oplpor. Vide, quae infra de praefecto urbis Ro- 
mae disputavimus §. V. Ceterum ob*scura sunt haec verba, sive quod 
mendum iuest, sive ob orationis pravitatem. Sed emendare nolui. 

dem certum. Sed ex qua provincia vel urbe fuerit, dubium 
est. Audiatur •Wernsdorfius : „Alii Tolosam, alii Picta- 
vium ei patriam assignant. Praeferendam alteri senten- 
tiam videri eam, quae Pictaviuin nominet, affirmant mo- 
nachi Benedictini Mauriani in historia literaria Galliae 
T. II. p. 70 probantque ex lib. 1, 208, ubi Palladium, 
qui Pictaviensis fuit, spem et decus generis sui vocat.” 
Quae non satis accurate disputata esse apparet. Nam etiam 
causam afferunt Benedictini illi, cur Namalianuin pro To- 
losano haberi posse putent, quippe qui Yictorinum, quem 
ex ea urbe oriundum fuisse constat *), in intima sua ami- 
citia numeret de eoque iios versus habeat lib. 1, 500: 

llunc ego complexus ventorum adversa fefelli, 

Du^ii videor patriae jam milii parte irui. 

Ambigue tamen locutus est poeta; patriam enim et terram 
nominare potest et urbem. Igitur, modo Gallus esset, ean- 
dem cum Yictorino habebat patriam. Neque vero audien- 
dus, si qui forte ex iis ipsis, quae de Yictorino narrantur, 
eum Tolosa a Gothis capta in Tusciam fugere coactum 
esse, conjiciat, Rutilium in urbem captam redire nequivisse. 
Etenim anno extremo 416, quo revertit, postquam Wallia, 
Gothorum rex, pace cum imperatore facta in Hispanias ad 
'debellandos hostes imperii Romani aldit, ea quidem Gal- . 
liarum pars per tres fere annos, donec Gothis tanquam . 
militiae* praemium propriae* sedes in Aquitania secunda et 
Novempopuionia datae, ejusque regni Tolosa caput quasi 
factum est, pacata et libera ab hostium violentia erat. Ita- 
que et Yictorinus et Namatianus in patriam redire pote- 
rant. Atque, si quid dicendum est, pro Tolosano aptis- 
sime habebis poetam, quo ut etiam magis inclinem, faciunt 
ea, quae ipse de patria sua regioaie narrat lib. 1, 20 — 34**), 
eam extremas quasque miserias a barbaris perpessam esse, 
unde novissimarum populationum mentionem fieri colligi 
licet. Nulla autem pars Galliae vel aeque magnam cla- 


•) Coufer, quae infra de Victorino disseruimus §. XX. 

**) Plura de Lac barbarorum depopulatione diximus §. XX. 

dem a barbarorum vastationibus acceperat, vel tam recenti 
memoria ab iisdem petita erat, quam haee a Gothis duce 
Atliaulpho. Obloquor igitur Benedictinis, qui Namatianum 
Pictaviensem luisse putant. Quod quidem mira fide et pro- 
batum est Wernsdorfio et ita pro • certo habitum, ut 
adeo in eorum usum, qui compendiose historiam literaruui 
Romanarum tradunt, abierit. Causam quidem addit Werns- 
dorfius, quod Palladius, cognatus poetae, Pictaviensis fue- 
rit. Sed in hoc ipso Palladio mirifice eludit nostram cu- 
riositatem. Ubi enim de eo agendum est, remittimur ad 
alium locum, quo plenius de eo dicturus sit. Quid igitur 
ibi? Nihil hercle, nisi hoc, nihil de eo posse dici. At 
enim manavit error ab Exuperanlio, patre Palladii, de quo 
quae statuenda esse videantur, infra §. XVI exposuimus. 
Quae cum ita sint, hoc efficitur, ut Namatianus Gallus fue- 
rit; ex qua urbe genus duxerit cum incertum sit, Tolosa- 
num fuisse conjectura probabili assequimur, 


III. 




Sequitur, quando Namatianus vixerit . Quo anno 

vel natus vel mortuus sit, quoniam nihil ea de re nec alibi 

nec apud ipsum narratur, dici nequit. Possit quidem ex 

multis rebus quarum mentionem facit, colligi cum initio 

• 

saeculi quinti vixisse et carmen scripsisse post annum 412. 
Quas multas videbis in iis, quae postea disputabimus. Sed 
longe accuratius indicium apud ipsum invenitur. • Postquam 
enim multa de splendore et magnitudine Romae dixit, eam- 
que saepe victam victricem tamen semper fuisse ait, urbem 

ailoquens haec verba fiabet lib. 1, 133: 

• • . . . \ . • 

" ' Porrige victuras Romaua in saecula leges, 

Solaque fatales non vereare colos, 

•» *• • Quamvis sede cies et mille peractis 

Annus praeterea jam tibi nonus eat. 

Carmen igitur Namatianus scripsit anno ab urbe condita 
1169. At hic annus quotus est a Christo nato? Differt 
enim numerus, si Catonianam ac si Varronianam rationem 
adhibeas. Itaque ambigitur a viris doctis. Onuphrius Pan- 


\ 


vinius in praefatione ad carmen Rutilii, Vossius de histo- 
ricis latinis III. c. 4, 2, Funccius de vegeta lat. ling. 
senect. c. 3. §. 79. p. 260, Wernsdorfius denique secundum 
Catofiem anno 417 a Chr. poetam scripsisse vel Roma 
profectum esse *) putant, moti illi maxime eo, quod, cum 
narret, in itinere sibi nuntiatum esse praefecturam urbis 
Ruiio cuidam Volusiano esse delatam, quia annmu extre- 
mum 416 post Chr., qui est millesimus centesimus unde- 
wsepluagesimus ab U. secundum Varronem, a Probiano, prae- 
fecto urbis, qui in Cod. Theod. 14, 10, 4 commemoratur, 
occupatum videbant, nullum alium annum superesse puta- 
rent. Sed videant, ne ille ipse llufnis Volusianus, quem 
amovisse sibi videntur, iis maximas angustias paret. Ete- 
nim cum constet poetam autumno iter suscepisse idque et 
ipsi concedant, Rufius praefectus jam extremo anno 417 
et anno 418 collocandus erit. Atqui annus 418 p. Cii. si- 
mulque, qui insequitur, a Symmacho praefecto urbi occu- 
patur, id quod ex relatione **) hujus Symmachi praefecti 
urbis ad Honorium Augustum Ravennae constitutum a. d. 
IV. Cal. Jan. scripta^ qua de tumultu post Zosimi episcopi 
iliortem anno 418 exeunte excitato ad imperatorem refert, 
apparet. Jam non est, ubi Volusianum ponas. Quomodo 
autem ea difficultas, quae oritur, si anno 416 iter Nania- 
tiani collocas, amoveri possit, infra §. VI exposuimus ***). 


*) Hoc enim ad iJem redit. Sive enim Namatianns in ipso itinere 
scripsit, 'id quod, quoniam multum temporis in proficiscendo consum- 
psit, accipi potest, sive domum reversus carmen composuit, omnia tamen, 
quae narrat, ad tempus itineris retulit. 

.**) Ni magnopere fallor, haec relatio una cum epistolis et decreto 
Honorii legitur' in editione Symmachi, quam curavit Parcus. De Sym- 
macho autem, praefecto urbis, vide praeterea Corsinum in serie prae- 
fectorum urbis (Pisis 1766) p. 33S. 

***) Tillemontius (in historia imperat. Roni. not. 43. ad. Hon. 
Tom. V. p. S20 editionis secundae Parisinae) etiam alias res movet. 
Volusianum enim, quem poeta commemorat, eum esse putat, quem sci- 
mus anno 421 urbi praefuisse, porro Exuperantium, qui Aremoricis im- 
perare narratur (lib. 1, 213 ) r esse eundem, quem Prosper Aquitanus 

Redeundum igitur est ad rationem Varronianam, quae usi- 
tatior omnino Romanis erat. Et de hac sola in verbis 
poetae cogitandum esse ex certis quibusdam signis proba- 
* v vit Scaliger in prooemio ad Eusebii chronicon. Etenim 
IVamatianus ipse tempus, quo Roma abierit, accuratius de- 
finit lib. 1, 183: * 

Et jam noctamis spatium laxaverat horis 
Phoebus Olidarum pallidiore polo 

> 

i. e. jam Phoebus noctes longiores fecerat quam dies , ’ et 
jam in signum Librae sive Chelarum transgressus palle- 
scere inceperat. Accidit autem hoc, ut notum est, post ae- 
quinoctium autumnale. Hoc igitur tempore poeta Roma 
ipsa relicta portum Ostiensem petiit ibique aliquamdiu com- 
moratus est. Lib. 1, 205: *•••*. 

Explorata fides pdagi ter quinque diebus, 

Dum melior lunae fideret aura novae. . . * 

Quinto decimo igitur die, postquam in portum pervenit, 
novilunium evenit Hoc autem, quod quindecim diebus 
post- aequinoctium autumnale novilunium est, in solurti 
annum 416, non item in annum 417 convenit. Jam, dum 
accuratius etiam diem, quo Namatianus Roma abierit, finire 
volunt, dissentiunt Scaliger 1. 1. et Corsinus in serie prae- 
fectorum urbis p. 330. Et Scaliger quidem nititur novi- 
lunio illo et aequinoctio autumnali. Quorum illud cum 
anno 416 in a. d. VI L Id. Oct. ceciderit, si quindecim 
dies, per quos poeta in portu meliorem . ventum exspecta- 
bat, detrahas^ effici a. d. VIII. Cal. Oct. Roma eum pro- 
feefum esse, eoque die Columellam 11 v 2 et Plinium hist. 
nat. 18, 30 et aequinoctium autumnale ponere et solis in- 
. gressum in Libram sive Chelas *) notare. Accedit, vero 
etiam aliud indicium , unde de tempore itineris conjicere 


» » 

in clironico anno 425 in Galliis occisum esse tradit. Itaque inter mul- 
torum annorum spatium ambigit. Sed de illa re diximus infra §. XXII. ; 
de hac §. XVI. 

*) Vide de commutatione horum signorum Ovid. Met. 2, 195 et 
Macrob. Somu. Scip. 1, 18. , . » 

possis. Poeta enim, ubi describit, quid in portu egerit, 
addit se clamorem ludorum Circensium audisse, lib. 1, 201 : 

Saepius attonitae resonant Circensibus «ures, 

Nuntiat accensus plena theatra favor. *■ 

'Pulsato notae redduntur ab aethere voces, 

Vel quia perveniunt vel quia fingit amor. 

V t 

Hoc item in a. d. VIII: Cal. Oct. congruere Scaliger ait, 
quippe quo die postremi ludi Circenses in calendariis in- 
dicentur. Corsinus vero objicit illi, quod calendario, cujus 
Namatiani tempore non amplius usus fuerit, nitatur, adhi- 
bendum esse potius id, quod ex Constantii temporibus no- 
bis servatum sit *). In hoc autem ingressum solis in Li- 
bram notari in a. d. XIL* Cal. Oct. et duobus diebus, qui 
insequuntur, collocari ludos, quorum ad a. d. VIII. Cal. 
Oct. nulla mentio fiat. Itaque Namatianum a. d. XI. vel 
X. Cal. Oct. Roma abisse et usque ad ipsas Nonas Oct. 
in portu mansisse , quibus vere novilunium eo anno acci- 
derit. At liaud scio tamen, an* uterque in novilunii ra- 
tione decipiatur, quod, quantum equidem computare potue- 
rim, eo anno in a. d. VIII. Id. Oct. accidit **). Sed in 
discessus die assentiendum est Corsino. Itaque si poeta 
inde ab a. d. X. Cal. Oct. quindecim dies in portu com- 
moratus sexto decimo abiit (ita enim ejus verba intelligi 
licet), efficitur, ut a. d. VIII. Id.* Oct.* portum reliquerit. 
Eum afttem versum, qui de aequinoctio autumnali agit, si 
jam dies aliquot, ex quo solem in # libram transgressum 
esse poeta putaret, praeterisse statueris, etiam aptius inter- 
pretan poteris. ■« 

Restat, ut videamus, quantum temporis Namatianus 


•) Dixit ille sine dubio id, quod inveni in Grqpvii thesauro anti- 
quitatum Romanarum Tom. VIII. p. 95. sqq. Est autem hoc composi- 
tum sub Constantio, imperatoris Constantini filio, 1 circa annum 354 et 
Valentino cuidam dedicatum. 


•6' 


’) Effeci autem rationem meam ex tabula, quam in hunc usum 
proponit Idelerus in libro de chronologia mathematica et lechnica Vol. II. 
p. 190. Etiam aequinoctii tempus si ex simili ratione definis, incidit 
in a. d. IX. Cal. Oct 

in itinere consumpsisse videatur. ’ Conjicere hac de re li- 
cet ex iis, quae narrat, dum, quid Triturritae egerit, ex/ 
ponit lib. 1, 633: 

Jam matutinis Hyades occasibus udae, 

Jam latet hiberno conditus imbre Lepus. * 

Matutinum autem occasum Hyadum Columella 11, 2 ponit 
in a. d. fCI. Cal. Dec. ; mox Lepus mane occidit eodem 
.teste.* Itaque, quamvis ipse sileat, apparet tamen poetam 
tres fere menses in reditu consumpsisse et opinor eum ma- 
girae Pisis commoratum esse *). Sunt etiam alia verba, 
unde de tempore navigationis (mari enim usus est) con- 
jecturam fieri posse putes. Cum enim Faleriam' appulisset, 
rusticos dies festos Osiridis celebrantes invenit lib. 1, 375: 

Et tum forte hilares per compita rustica pagi 
•> Mulcebant sacris pectora fessa jocis. . 

Illo quippe die tandem renovatus Osiris* 

• . Excitat in fruges germina lacta novas. 

• • * 

Sed in nullo , calendario dies festos Osiridis adnotalos in- 

' . * 

veni, et, si ipsam rem consideras, nullum certum diem esse 
potuisse apparet, quippe cum in aliis regionibus alio* tem- 
pore Osiris i. e. Sol germina laeta in novas fruges ex- 
citet. Ceterum animadverte, quod sacris jocis «rustici 
pectora fessa mulsissc dicuntur, id quod accurate accipien- 
dum est. Neque 'enim tum, ut antiquitus moris fuerat, sa- 
. << \ r * 

cra fiebant vel reliqui ritus sacri in usu erant. Quod qui- 
dem jam dudum non amplius licebat. Est de his rebus 
lex Cod. Theod. 16/10, 17 ab Honorio anno 390 data, 
qua festi conventus civium et communis omnium laetitia, 
etiam convivia festa ita permittuntur, ut nec sacra nec 
alios ritus adhiberi fas sit. Vide plura apud Gotliofredum 

ad Cod. Theod. !• 1» et ad 16, 10, 8. 

/ & 

IV. 

. Pervenimus jam ad ea, quae dc vita Namatiaiji nota 

sint. Et antiquissimae quidem editiones, Bononiensis et 

» 

*) Mulla enim de Pisis narrat, et amicos quosdam ibi se visisse 
ait, Vide libi 1, 5*27 sqq. * 

Onuphriana Ioniam seriem honorum, quibus funclus fuerit, 
in fronte carminis ponunt. Nominant enim virum consu- 
larem, praefectorium urbis, tribunum militum, praefectum 
praetorio. Castalio, Silzmannus, Burmannus repetunt hos 
titulos, nisi quod virum consularem omittunt et pro eo no- 
tas V. C. adhibent, pro praefectorio autem urbis prae- 
fectum dicunt. Sed jam Tillemontius *) ct post eum Werns- 

dorfius observarunt, omnes has dignitates non tam ex ver- 

* • 

bis codicis, quam ex ipsius Nainaliani carmine videri esse 
sumptas. Itaque ad hoc potius tanquam ad fontem opinio- 
num virorum doctorum confugiendum erit. Duobus enim 
maxime locis poeta de se loquitur. En alterum. Post- 
quam rediturus in patriam Castorem Pollucemque et Vene- 
rem invocavit, ut secundum sibi ventum darent, sic pergit 

lib. 1, 117: * 

i . — • ♦ i • # . • , , 

Si non displicui, regerem cura jura Quirini, 

Si colui sanctos bonsuluiquc patres. 

Piam quod nulla meum strinxerunt crimina ferrum, 

Pion sit praefecti gloria, sed populi. 

• 

Antiquiores editores, quod regere jura Quirini et colere 
ac' consulere patres , priscis temporibus consulis fuisse sci- 
rent, idemque extrema rei publicae aetate valuisse arbitra- 
rentur, in Namatiani dignitatibus consulatum posuerunt 
ipsumque virum consularem nominaverunt.* Quoniam autem 
statim aperte praefecti mentionem fieri videbant, addiderunt 
praefectorium vel praefectum urbis. Sed Consul Rutilius 
sivp Namatianus, ut observarunt ‘ Castalio in primis notis 
ad Rutilium et Barthius ad lib. 1, 137 et 157 nusquam 
legitur, nec nomen ejus in fastis reperitur. Itaque Onu- 
phrius Panvinitts in pracfat. ad liut. carmen et Funccius 
de vegeta lat.' ling. senect. p. 260 eum consulem suffectum 
fuisse conjecerunt. Sed ne id quidem aliunde probari po- 
terit, et toto hoc carmine consulatus nullum est vestigium. 
Acute igitur, ut solet, Tob. Daminius illam dignitatem ex 
errore ortam esse intellexit, cum antiquissimus editor, qui 


*) In hiat. imperat. Rom. not. 4D. ad Honorium Tom. V p. 825. . 

in codice Rutilii nomini notas V. C. appositas «reperiret, 

inde virum consularem faceret, ceteri,- qui sequerentur, ei 
honori ex ipsius poetae verbis praesidium quaererent. Ete- 
nim hae notae, quae virum clarissimum significant, cuivis, 
qui ad honoratiores dignitates pervenerat, addi solebant, 
neque obest, quod Rutilius, qui magister officiorum et prae- 
fectus urbi luisset, proprie illustris, qui major erat gradus, 
vocabatur. Utrumque enim jungitur, ut ex innumeris in- 
scriptionibus patet. Sequitur praefectorius urbis. Id quo- 
que pariter vitiosum, certe in forma vocabuli, et contra 
usum veterum inscriptionum Wernsdorfius esse putat, quae 
viros praefectura functos non praefectorios, sed cx- prae- 
fecto vel ex -praefectos nominare soleant. Qua in re ita 
fallitur, ut merito tamen priores editores vituperaverit. 
Praefectorium enim vocat Sid. Apoll. Epp. 1, 7. Interea 
legati provinciae Galliae Tonantius , Fcrr colus praefe- 
ctorius, Afranii Syagrii consulis cx filia nepos , Aman- 
dum publico nomine inscf/uuutur ; id 2, 9. Ferreolo , prae- 
fectorio viro; id 1, 1 ). interea nos Paulli praefectorii 
officiis excolebamur ; Cori. Theod. 12, 12, 12. exceptis 
praefectoriis; Cassiod. Var. 6, 2. med. patricius praefe- 
ctorios et aliarum dignitatum viros praecedit , ubi sine 
dubio ii dicuntur, qui funguntur praefectura. Simili modo 
dicitur etiam vir • quaestorius, qui quaestor fuit, Sid. Apoll. 
Carm. 13 in epist. ad Polemiuin ’). Vides igitur, recte 
Rutilium dici posse praefectorium vel virum praefectorium, 
nou item praefectorium urbis. 


*) Eandem dubitationem, qnnm de praefectorio, etiam de consulari 
viro movit Tillemontius Tom. V. p. 825. Dicendum’ enim esse putabat 
ex consule, quod consulares illa aetate vocabantur rectores provincia- 
rum. Sed ad manum est .exemplum apud Sid. Apoll. Carni. 13., ubi 
Mannus Felix nominatur vir consularis, quem ex ejusdem Sidonii epi- 
stolis (vide Savaronem ad I, 11.; 2, 3.) et' ex Cassiod. Var. 2, 3 
constat fuisse consulem. Alterum exemplum habes apud Cassiod. Var. 
(i, 4, quem locum stalim afferemus. 

v. 

» » * »• , • * 

Rectissime autem interpretes intellexerunt, omnibus 
illis verbis Namatiani solam significari praefecturam urbis. 
Quamquam non accurate Wernsdoriius dixit *) regere, jura 
Quirini in solum urbis praefectum convenire. Symmachus 
certe Epp. 1, 1 in carmine, quamquam ut poeta, qui anti- 
quam magis consulatus dignitatem, quam, quae tunc esset, 
•respiceret, idem de consule dixisse videtur: hic dixit jura 
Quiriti . Sed verius sane hoc de praefecto urbis praedica- 
tur, ad quem causae omnium civium et in urbe ipsa et 
intra centesimum ab urbe lapidem sive , ut Cassiodorus 
Var. 6, 4 ait, intra centesimam potestatem, deferebantur, 
ct a quo, id quod fieri poterat in quibusdam causis, nisi 
ad imperatorem, non erat appellatio. Uberius hac de re 
exponunt Drakenborchius in libello de praefectis urbi c. (>. 
init, ct Corsinus in praefat. ad seriem praef. urb. p. XXXV. 
De verbis, quae insequuntur: 

Si colui sanctos consului que patres, 

longe spinosior est quaestio et quae testimoniis inter se 
pugnantibus turbari videatur. Etenim recentiores interpre- 
tes consentiunt illi quidem sermonem esse de co, quod 
praefectus urbi praeerat senatui, sed hoc ipsum praeesse 
nondum satis est exploratum. Drakenborchius ct Corsinus 
silent, tangit rem Sararo ad Sid. Apoll. Epp. 1, 9. p. 70 
ct 9, 16. p. 617 **), plenius de eadem disputat Gothofredus 
• ad Cod. Theod. 6, 6, 1, sed ne is quidem ita, ut, quae ra- 


j 

°) Omnino autem errat Wcrnsdorfras, si affert Sid. Apoll. 7, 291 
intemerata mihi praefectus jura regebat. Quae verba, si locum 
accuratius inspicia?, ad praefectum praetorio pertinent. Nam is quoque, 
postquam Constantinus magnus tolain ejus rationem mutavit, jurisdictio- 
nem habebat. Itaque Claudianus iu Ruf. 2, S'2 de eodem: nec pudet 
Ausonios currus et jura regentem sumere deformes ritus vestem - 
que Gabinam . 

00 ) Tangit item Philippus Berterius Pitbanon Diatr. 1. c. 3. (iu 
Everardi Ottonis thesauro juris Tora. IV. p. Sii), sed praeter hunc 
ipsum Namatiani locum et alterum Symmachi nihil affert. 

tio inter praefectum urbis et senatum intercesserit, eluceat. 
Immiscet enim quaestionem, num praefecti urbis dignitas 
potior fuerit quam consulis vel patricii. Quae quidem aperte 
sejungenda est, nec quisquam de ea dubitat. Praefuisse 
autem praefectum urbis senatui Romano testatur Cassiod. 
Yar. 6, 4., ubi ab initio vocatur senatus praesul , deinde 
de eodem haec verba: consides supra omnes scilicet con- 
sulares , sententiam primus dicis. Simili modo Pruden- 
tius in Symmach. 1, 645 jam quid Publicolas percur- 
ram carmine Craccl/os jure potestatis fultos ct in arce 
senatus praecipuos simulacra deum j ussisse revelli. Grac- 
chus autein fuerat praef. urbi anno 377, vide Corsinum 1. 1. 
p. 264 *). Praeterea Sid. ApolL Epp. 1, 9 praelectum 
urbis nominat praefectum senatui **); Anastasius Bibliothec. 
in Symmach. 52 de praefecto urbis: primus in senatu 
sententiam dicebat. Eodem respexit Claudian. Epithal. 
Pallad. et Celerinae v. 67 

tenuit summne fastigia sedis . ' ■ ' ' 

Eoum stabili moderatus jure senatum. 

Gesnerus dubitat, ad quem referat, nec quidquara certi di- 
cit. Aperte tamen fallitur,- cum haec ad consulatum perli- 
nere posse opinatur idque inde colligit, quod consulatus 
summa dignitas vocari . soleat Sed fastigia summae sedis 
refer potius ad senatum, cui praesidebat praefectus urbi in 
eoque re vera summam sedem tenebat ***). Omnibus his 
repugnare videtur lex codicis Theodosiani 6, 6, 1 a Gra- 


•) Itaque rectissime idem Corsinus 'p. 252 Sextnm Petronium 
Probum* quem Ausonius Epp. 16, 15 senatus praesulem vocat, prae- 
fectorum urbi fastis inscribendum esse ceusuit. ‘ 

°°) Si Sidonius Epp. 9, 16 carmine praefectum urbis describit, 
qui patrum ac plebis simul unus otim jura gubernat , hoc etiam 
ad judicium, quod cum de ceteris civibus, tum de senatoribus praefectus 
‘exercebat, referri poterit. Vide auctores, ad quos supra provocavi. 

098 ) Neque fidem habeo interpretibus, qui Auson. Mosella 410 
quique caput rerum Romam populumque patresque tantum non 
prirho rexit sub nomine , de consulatu explicant. Majore jure haec ad 
praefectum urbi referri poterunt. 


15 

tiano* Valentiniano A. ,A. anno 382 dala, in qua haec verba: 
consulatus praeponendus est omnibus fastigiis dignita- 
tum , in omni etiam curiae senatoriae actu , sententia , 
coetu. Hinc colligit Gothofredus, consulem potius quam 
. praefectum urbi senatui praefuisse et sententias rogasse 
senatores. Ait enim praefectum urbi iis quidem omnibus, 
qui intra urbem sint, magistratibus praeferri, ceteris non 
item, et provocat ad Cod. Just. 1, 28, 3, ubi praefe- 
ctura urbis cunctis, quae urbanae sint, dignitatibus ante-' 
cellerc jubetur, idemque putat indicari a Symmacho Epp. 

10, 43., qui praefecturam Romae superiorem ceteris esse 
dicit. At nunc non quaerimus quae dignitas summa sit, 
sed quae praesideat in senatu. Si* igitur praefectura urbis 
omnibus, quae intra urbem sunt, dignitatibus praestqre di- 
citur, consulatus autem extra urbem ponitur, jam in hoc 
ipso inest, consules nec praeesse senatui nec rogare sen- 
tentias potuisse. Notum enim est, et imperatores ipsos, 
qui jam dudum Romam reliquerant, saepe eo honore fun- A 
ctos esse, et, si quibus aliis consulatus deferebatur, eos in 
comitatu potius principum quam in urbe fuisse. Accedit, 
quod hac aetate nomen solum consulis splendidum erat, 
dignitas nulla, id quod Mamertinus in gratiarum actione 
Jul. c. 2 init., cum consulatum honorem sine labore no- 
minat, ipse fatetur. Neque id mirum, cum saepe pueros 
vel adeo infantes hunc honorem adeptos esse constet. 
Quare hoc stare posse opinor, praefectum urbis# semper 
praefuisse senatui ad eumque retulisse de rebus, quae tra- 
ctandae essent; si consul in urbe versaretur, hunc hono- 
rario fortasse quodam loco separatoque a ceteris senatori- 
bus primum post praefectum urbi sententiam dixisse; se- 
cutos esse, si qui forte alii magistratus, veluti magistri 
militum, praefecti praetorio, quaestores, quibus singulis ali- 
quando jus senatum frequentandi fuit, aderant; postremam 
dixisse reliquam turbam senatorum. Et hoc ipsum indicari 
puto lege illa codicis Theodosiani., quae praefectum urbis 
non nominat, sed tantum de ordine, qui post praefectum 
inter consulem et reliquas, quae adsint, dignitates intercedat, 

loquitur. Neque enim placet, quod nonnulli voluerunt, 
alium sub aliis imperatoribus fuisse morem senatus ha- 
bendi, id quod conjiciunt isti, non probant testimoniis. Ut 
autem meam rationem sic explicarem, movit me maxime, 
quod postea, cum Constantinopoli in eadem urbe semper 
et consul et praefectus urbi esso solerent, Justinianus No- 
vella 62, 2 jubet in senatu urbicariam praefecturam omni- 
bus aliis dignitatibus praesidere i. e. ante sedere, et post 
praefectum ceteros patricios numerari et sententiam dicere. 
Qua quidem lege non id indicari videtur, etiam dignitate 
potiorem fuisse praefectum urbis vel patricio vel consule, 
sed solum in senatu ante sedisse, ut explicat ipse, qui de- 
dit legem. Quodsi, qui praeesset senatui, eundem etiam 
rogasse sententias dubites, en apertum ejus rei exemplum. 
Symmachus (Epp. 10, ‘ 43) narrat, se in praefectura ur- 
bis, cum, quid faciendum esset, dubitaret, senatum prisco 
more consuluisse, quid patrum innueret auctoritas. Itaque 
haec quidem quaestio videtur esse expedita; difficilior longe 
et quae haud scio an explicari nequeat, ea est, quando 
primum praefectus urbi senatui praeesse inceperit. Prima 
tamen ejus rei vestigia apud Julium Capitolinum Pertinace 
c. 13 deprehendisse mihi videor. 



VI. 


r T- 




**•• 


Wernsdorfius in prooemio ad Rutilium p. 11, ubi de 
his rebfcs agit, ita vera cum falsis miscet, ut intelligi vix 
queat. Haec ejus verba sunt. „Hoc consulere patres va- 
lebat, certe Rutilii aetate, de praefecto urbis, qui senatus 
princeps erat, patres consulebat, de illis judicabat et illo- 
rum aeque ac civium jura tuebatur. ” At vellem grammati- 
cam rationem explicasset, qui consulere aliquem significare 
possit ejus jura tueri. Neque rectius Castalionem vitupe- 
rat, qui ea verba de rogandis in senatu sententiis expo- 
suerat. Optime tamen statim censet, Namatianum indicare, 
se consilia sua de rebus gerendis plerumque cum patribus 
communicasse eosque auctores habuisse. Etenim praefectus 
urbis, cum ejus judicio et cives omne§ et senatores subjecti 

essent 


essent, facile ulrosque negligcre poterat, et, quod sibi pia* 
ceret, facere, eoque modo saepius etun se gessisse conjici 
licet et ex Symmachi Epist. 10, 24 et ex Cod. Just. 1, 
28, 3, ubi praefectura urbis caeleris, quae Romae sint, 
dignitatibus ita jubetur antecellere, ut nulli officiat. Ita- 
que erat aliqua laus, si coluit *) consuluitque sanctos pa- 
tres Namatianus, de eoque idem poterat praedicari, quod 
antiquitus de consulibus dici solebat, eos in potestate se- 
natus mansisse. Sed vereor jam, ne longus fuerim et re- 
deundum est ad verba po£tae. Insequuntur igitur hi versus : 

Nara quod nulla meum strinxerunt crimina ferram, 

Non sit praefecti gloria, sed populi. 

Quaeris, quod sit ferrum. Habere enim debebat praefectus 
urbi ferrum, si stringebat. Silent tamen interpretes; solus 
Corsinus in praefat. ad seriem praef. urb. p. 33 conjicit 
respici ad gladium, qui ei ab imperatore dari solitus sit. 
Quamquam ille non probavit rem et putavit, fortasse fer- 
rum etiam de fascibus, quibus utebatur, posse inteliigi *“)* 
Sed fasces non stringuntur, stringitur vero gladius. Ita- 
que hic dicitur. Praecipuum quidem signum magistratus 
erat cingulum, quod notum est datum esse iis, qui munus 
aliquod adipiscerentur, unde praecincti vocantur magistra- 
tus, et discernuntur, qui cingulo donantur i. e. qui re vera 
funguntur munere, ab iis, quibus merus honos obtingit, et, 
qui eximuntur munere, dicuntur solvi cingulo, cingulum de- 
nique nominatur ipsum munus, quod obeas. Idem tamen 
erat in gladio. Chrysostomus oratione vn yj^ifi/nog q rcui> 
yqcxtptov dvuyvoxrig (Toni. VIII. p. 115 edit. Savilii) haec 
habet: dito 7r\g ^courjs 6oxi { ad4ojLiev rbv u.o%ovra , «aco rr[g rcru 
xriQVXog cporvrjg, dito rcov Qupdovxcov , dito tov cf%v\f.ia7og y doro 


•) Hoc coluit tamen etiam ad judicium, quod sub certa quadam 
condicione de senatoribus habebat, referri poterit. Confer Corsinum 
et Drakenborchium locis laudatis. 

*•) Etenim etiam hi fuerunt praefecto urbis. Itaque Prudentius in 
Symmacli. 1, 645 de eo: cumque suis pariter lictoribus omnipotenti 
suppliciter Christo se consecrasse regendos . 

rot> • rtcxvra yixQ rav 7 a dgyr^ cru/tj3oAa, Gregorius Na- 

sianzenus epist. 65 ad Africanum provinciae rectorem: 
o cxqx mv xuv 7\v dvai/Liaxrov uq%i[ d^yj-v, xapuxsq vjLin^y 
xuv 7 j,v fuerd ^tcpovc xui 7£?.a/Liu)v o$ i. e. cum -gladio et cin- 
gulo. Quae quidem postrema verba vides accurate conve- 
nire cum iis, quae dixit Rutilius. Crimina autem, quae 
ferrum praefecti urbis stringere possent, erant seditiones, 
tumultus , similia ; exempla habes apud Symmachum Epp. 
10, 43 et 10, 71 sqq. Ceterum praefecturae suae etiam 
alibi meminit Namatianus. Nam lib. 1, 427, postquam 
narravit in itinere nuntium se accepisse de eodem honore 
Rufio Volusiano, amicissimo sibi, delato, haec verba subjecit: 

a 

Sic mihi, sic potius placeat geminata potestas; 

' Per quein malueram, rursus honore fruar. 

Sequitur, ut inquiratur, quando ille urbi praefuerit. Onu- 
phrius in praefatione ad Rutilii carmen, Yossius de histo- 
ricis lat. lib. 3 p. 4 c. 2, Funccius de vegeta lat. ling. 
senect. c. 3 §. 79 p. 260 eodem anno, quo iter fecit, 
etiam praefectum fuisse putant. At non modo nihil, quod 
probet hanc opinionem, sed etiam quod destruat, ipse poeta 
narrat lib. 1, 423. Ibi enim, postquam de Rufio Volu- 
siano, qui, dum ille proficiscitur, urbi praepositus est, dixit, 
sic pergit: 

• * . . • % /■ ^ 

Festa dies pridemque meos dignata penates 

Poste coronato vota secanda celat. « 

Quid! Qui continuo, antequam abiret, praefectus urbi fuerat, 
is in ipso itinere pridem se eo honore functum esse dicere 
poterat! Praeterea neglexerunt illi, quod poeta Albinum, 
de quo infra uberius disputavimus, sibi successisse narrat 
lib. 1, 466: 

Albini patuit proxima villa mei. 

• Namque meus, quem Roma meo subjunxit honori, 

Per qnem jnra meae continuata togae. 

Munus enim, quod Romae obierat poeta, erat praefectura 
urbis, eademque vocatur jura togae , ut apud Statium Silv. 
1, 4, 23 docto neque enim sine numine tantus Ausoniae 
decora ampla togae centumqne dedisti judicium men- 

temque viris * **) ). Albinus autem, qui successit Rutilio, prae- 
fectus urbi erat extremo anno 414; nam a. d. XV. Cal. 
Oct. ejusdem anni ad euni lex Honorii Augusti (in CocL 
Theod. 13, 5, 5S) data est. Itaque Wernsdorfius potitam 
anno 414 vel 413 collocat. Et illum quidem annum con- 
cedo, hunc non itera. Nam in Cod. Theod. 7, 8, 11, quae 
lex data est a. d. IV. Id. Jan. anni 414, commemoratur 
Eutychianus quidam* 11 ), qui tum praefectus urbi erat. JJg- 
matianus igitur, cum inter Albinum et Eutychianum col- 
locandus sit, sex vel septein tantum menses urbi praefuit. 
Neque id mirum aut insolitum, cum praefecti urbis, quo- 
cunque tempore imperatoribus placeret, munere vel orna- 
rentur vel privarentur, et persaepe fieret, ut terni vel adeo 
quaterni per singulos annos instituerentur. Falsissima au- 
tem est opinio Daramii, qui in paraphrasi ad verba poetae, 
quae proxime supra attulimus, putat duos successores Ru- 
tilii indicari, alterum, quem Roma ejus honori subjunxerit, 


•) Jura togae sunt jura, quae dedi, cum in toga essem. Cum enim 
ceteri homines tuuc pallio uterentur, soli magistratus veterem Romano- 
rumque propriam vestem retinebant. Quare toga quodvis munus ci- 
vile significat, nt apud Claud. de laud. Stilich. I, 330 de senatu: de- 
cretoque togae felix legionibus iret tessera. Sed etiam accuratius 
Namatiani verba interpretari licet. Hac enim aetate toga denotat ad- 
vocationem et togati eos, qui dicuntur advocati. Praecipue enim in 
foro et in judiciis toga, quae ad pompam et ornatum dicendi aptior 
videretur, uti solebant. Quare Sid. Apoll. 3, 7 bibliothecarum me- 
dius vel togarum i. e. vel literis vel foro deditus; Auson. Profess. 17, 7 
Palladiae primum toga te venerata Tolosae; Symmach. Epp. 9, 31 
et qui togae amicus es, cujus, laude supra altos splenduisti. Plura 
exempla congessit Savaro ad. Sid. Apoll. Epp. 2, 13 init. Atqui sub 
praefecto urbis erat corpus togatorum. Vide Cod. Tbeod. 12, 1, 152 
et 6, 2, 15. Itaque jura togae sunt jura, qaae dedi togatis. 

**) Lex illa, in qua commemoratur Eutychianus, praefectus urbi, 
data est ad Probam comitem sacrarum largitionum ita, ut non additum 
sit, Orientis an Occidentis fuerit. Sed in Codice Theod. 8, 4, 24 alia 
lex est ad eundem Probum anno 412 Ravennae data. Itaque sine 
dubio Probus ad Honorium, Eutychianus ad urbem Romam pertinent. 
Quae indicia nisi adessent, posses etiam de praefecto urbis Constanti* 
nopolitanae cogitare. 

Rufium Volusianum, qui insecutus sit, alterum, per quem 
jura ejus togae continuata sint, Albinum, qui deinde suc- 
cesserit Nam, ut mittam ea, quae modo disputavi, ne 
verba quidem ipsa hanc interpretationem patiuntur. Quam 
ut adhibere possis, dicendum erat: 

Namque mei, quem Roma meo subjunxit honori. 

Per quem jura meae continuata togae. 

Praeterea non continuat, nisi qui proximus insequitur. 

i * 

VII. 

Diximus, duos maxime in Namatiani carmine locos 
inveniri, unde de honoribus, quibus functus sit, conjecturas 
facere liceat. Et unum quidem jam explicuimus annexis 
caeteris, quae eandem dignitatem indicare viderentur. Su- 
perest alter, qui legitur lib. 1, 561. Narrat poeta, Tritur- 
ritam, qui Pisarum portus est, se appulisse et inde Pisas 
ipsas abisse. Jam describit rationem, qua profectus fuerit: 

i 

Praebet eqnos, offert etiam carpenta tribunos, • 

Ex commilitio carus et ipse mihi. 

Officiis regerem cum regia teCta magister » 

Armigerasqoe pii principis excubias. 

p 

Editor Bononiensis, qui videret tribunum commemorari, 
eumque commilitonem Namatiani vocari, quid magis habe- 
bat in promptu, quam tribunatum etiam huic tribuere I 
Itaque nominavit tribunum militum. Armigerae autem prin- 
cipis excubiae videbantur praefectum praetorio significare. 
Additus igitur est etiam hic. Qui proxime ediderunt poe- 
tam vel vitam ejus descripserunt, sive quod rem non no- 
rant, sive quod dignitates ex codice sumptas esse arbitra- 
bantur, item decepti sunt *). Primi veterem errorem de- 
struxerunt Tillemontius in histor. imp. Rom. nota 49 ad 
Honorium et Benedictini Mauriani in historia literaria 
Galliae Tom. II p. 75. In praefecto autem praetorio res 


# ) Erravit etiam, qui alias cautior est, Coroinus In serie praef. ur- 
bis p. 3*27 et poetam magistrum officiorum ac praefectum praetorio sive 
potius tribunum nominat. 

aperta est, cui post rem publicam a Constantino magno 
ordinatam nihil amplius vel cum militibus vel cum aula 
imperatorum fuisse constat. Tribunus ferri posset, nisi ac- 
cederent verba: officiis regerem cum regia tecta magister, 
quae, ut recte Wernsdorfius observavit, ad eum perlinent, 
quem aetas Namaliani magistrum officiorum appellabat. 
De quo quoniam obscure saepe ac parum scienter disputa- 
tur, unde etiam ad hunc locum aliquae manarunt tenebrae, 
ut aliquanto plenius disseramus , permittatur; fimgemurquc 
ea re, quam fieri potest, brevissime. 

VIII. 

Origo hujus dignitatis manavit ab aula, et magister offi- 
ciorum dictus est, qui officia palatina gubernaret. Officia 
autem duplicis generis sunt, et ea, quae proxime ad ipsum 
imperatorem, quomodo custodiendus et adeundus sit, perti- 
nent, et ea, quae ad totius rei publicae administrationem, 
quam quidem princeps curet, spectant. Eidem magistro offi- 
ciorum rei militaris pars aliqua delata erat. Itaque triplex 
fere ejus munus erat, palatinum, ut ita dicam, civile, mili- 
tare. Regebat autem primum scholas, quae dicebantur, ad 
custodiam principis et palatii constitutas. Sic enim ordi- 
nes quidam fortissimorum et validissimorum militum, qui 
majore et honore et stipendio ornabantur, ex consuetudine 
illius aetatis, quae omnes societates ad studium quoddam 
vel exercitium institutas eo nomine appellabat, et ipsi vo- 
cabantur et aedificia, in quibus ante fores palatii excuba- 
bant. Institutae autem sunt hae scholae sine dubio a Con- 
stantino magno, qui anno 312 Maxentio victo praetoria- 
norum cohortes sustulit (Zosimus 2, 17, 4) et anno 325 
primam de scholis palatinis legem tulit (Cod. Theod. 7, 
20, 4). Notitia dignitatum utriusque imperii, qi^ae, quo- 
niam eodem fere tempore, quo Namatianus vixit, videtur 
confecta esse, optime ad hunc explicandum adhiberi potest, 
in imperio orientali septem, in occidentali quinque tales 
scholas numerat. In oriente praeterea numerum schola- 
rium fuisse 3500 tradit Suidas s. y, ctxoXqlqioi et 

Plura de eorum et interna conformatione et nominis 
bus reperies apud G. Pancirolum ad not. dign. irap. orient. 
c. 63 elc. Praeter custodiam corporis magistro officiorum 
delata erat etiam cura admissionum, cui rei singulare prae- 
erat officium, quod admissionalium vocabatur. Etenim si 
qui vel exterarum gentium vel civitatum Romanarum legati 
ad aulam imperatoris venirent, hi per inagistruiri officio- 
rum excipiebantur et per eum ad principem admittebantur. 

A ide de hac re praeter Pancirolum ad notit. dignitt imper. 
orient. c. 65 praecipue Christii dissertationem de magistro 
officiorum*), qui, quamquam de tota hac dignitate se dis- 
putare putat, hoc tamen solum ejus munus explicat. Se- 
quitur pars civilis, ut ita dicam, magisteriae dignitatis. 
Pertinent hjtc scrinia quattuor, memoriae, libellorum, episto- 
larum, dispositionum, quae, etsi etiam alios magistratus, ve- 
luti quaestorem, adjuvabant, curae tamen magistri officio- 
rum subjecti erant *’), deinde schola agentium in rebus, 
qui nominabantur. Etenim jam altero post Chr. saeculo 
imperatores, ut, quid ubique in imperio gereretur, accurate 
cognoscerent, peculiare quoddam genus hominum institue- 
runt, quod sub ipsorum gubernatione esset, et ex omnibus 
provinciis, quaecunque acciderent, referret. Frumentariis 
his nomen erat ***). Sustulit eos cum omnium laetitia 
Diocletianus (Aurei. Viet. Diocl. 39). Sed non multo 
post iidem sub nomine agentium in rebus restituti, et ma- 
gistro officiorum subjecti sunt. Denique etiaui rei militaris 
pars aliqua ad hanc dignitatem pertinebat, cura armorum 
fabricationis et locorum, in quibus erant hae fabricae, quas 
quindecim in imperio orientali, septendecim in occidentali 
notitia dignitatum enumerat. 


•) Initio noctium Academicarum Halae 1793. 

00 ) ki plura cupis, adi Pancirolum 1. 1. c. 93 sqq. Singulis autem 
scriniis praeerant magistri et de magistro memoriae est peculiaris dis- 
sertatio Mangelsdorfii. * 

*°°) Frequenter eorum mentionem faciunt scriptores historiae An- 
gustae, Spartianus Hadr. 11; Capitolinns Macrino 12; Trebell. Pollio 
Claudio 17; Lampridius Commodo 4. Cf. Cothofr. ad Cod. Theod. 6, 29, 1. 

Habes jam brevissime descriptam hanc dignitatem. 
Restat, ut addamus, quo tempore primum orta esse videa- 
tur. Turbatur autem haec disquisitio duorum maxime vi- 
rorum doctorum opinionibus, Gutheri de officiis domus 
Augustae p. 393 sqq., et Salmasii ad. Jul. Capitolinum 
, Antonino Phil. 8, qui hanc dignitatem adeo ante Neronem 
extitisse arbitrantur, idque praecipue loco quodam ex pas- 
sione Processi et Martiniani probant, ubi hi, qui magi- 
striani fuerint, a Paulino, magistro officiorum, ob repudiata 
vetera sacra accusati et puniti esse narrantur. Sed et, si 
rei publicae condicionem, quae tum erat, consideras, parum 
credi potest, jam tunc rem aulicam adeo fuisse excultam, 
ut magister officiorum esset, nec quidquam simile narrant 
scriptores ejusdem aetatis. Itaque, qui passionem illam 
composuit, quae suis temporibus essent, transtulit ad priora. 
Accedit, quod Paulinus ille alibi militum praefectus dici- 
tur, unde veri similis fit conjectura, Processum et Marti- 
nianum in praetorianorum cohorte aliqua stipendia fecisse, 
Paulinum vero illius fuisse praefectum. Non magis verum 
est, quod iidem sacculo tertio post Chr. fuisse magistrum 
officiorum ejusque frequentem mentionem fieri volunt apud 
scriptores historiae Augustae * ). Etenim et semper com- 
memorantur magistri officiorum, non magister, et illi adeo 
exiguae erant condicionis, ut cum hac illustri dignitate, quae 
postea fuit, comparari omnino nequeant”). Illi magistri, 
qui iidem principes vocabantur, praeerant fortasse servis ac 
libertinis, qui in aula principis erant ejusque corpus cura- 
bant”*), hic summam in re publica habebat auctoritatem. Cum 


°) Vide Ael. Spartianum in vita Pescennini Nigri c. 82 exlr.; Ael. 
Lamprid. Alexandro Scv. 32; Julium Capit. Anti/nino Phil. 8; Trebell. 
Pollionem in vita Gallienorum 17 ; Ael. Lamprid. Antonino JIeliog. 20. 

oa ) Hoc maxime patet ex Ael. Lamprid. Alex. Sev. 32: ( impera- 
tor y^njurtam nulli unquam amicorum comitumve fecit , ncc magi- 
stris quidem aut principibus officiorum . Confer etiam Ael. Lamprid. 
Anton. Ileliog. 20 cuui nota Salmasii. 

***) Poteris etiam de iis, qui ab epistolis et a libellis imperatori 
erant, interpretari. At hi tamen honore majore frnebantur, praesertim 

custodia certe corporis aut fabricis armorum aut agentibus 
in robus illis nihil erat negotii. Prima mentio illustris 
hujus dignitatis initio quarti saeculi fit apud Zosimum 2, 

25, 4 Aixnwoi; dia-xXsvGuq rrjv X^a.Xx.rfiovu xcu xotviovav 
kX o/lievoq 7ov xivSvvov AlaQ7iuvov 9 tjyiiuovu 7(Zv kv rjj atA-yj 
7 u^£ 0 )v ovra ( /uuytCToov rovrov otpcpixiuyv xuXovtfi Pc ofiaTot') 

XCU(X(XQ(X X(X^LCr77]lfl X CXl f.l£7U <S700.7lUq £tq A(Xf.t\ [HXXOV EXTCEfiU 

Ttsi * ). Itaque fortasse Constantinus magnus, uti alia multa, 
ita hanc quoque dignitatem instituit, accepitque ab eo Li- 
cinius. Nam jam duobus annis ante est lex Constantini 
(Cod. Theod. 16, 10, 1), in qua commemoratur tribunus et 
magister officiorum. Quae eadem est dignitas. Tribuni 
enim nomen initio (postea omitti solebat) addebatur, quod, 
quia fabricis et scholis praeerat, quodammodo etiam ad 
rem militarem pertinere videbatur. Vide Gotliofredum ad 
Cod. Theod. 11, 9, 1. 



Sed, ut cum Namatiano loquamur, - ' " 

deverticulo fuimus fortasse loquaces, 

Carmine proposito jam repe&iraus iter. 

Redeundum igitur est ad verba poetae, quae proxime supra 
scripsimus. In quibus junge magister ojfitiis i. e. prae- 
fectus vel praepositus; neque enim tecta regia officiis re- 
gere dici potest. Armigerae principis excubiae sunt scho- . » 
lae illae quinque, de quibus modo dixL Wernsdorfius pro- 
tectores et armigeros, qui principis satellites fuerint, indicari 
putat. Quod eos in comitatu imperatoris ponit, recte facit; 
si curae magistri officiorum subjicit, fallitur. Dicebat enim 
sine dubio protectores et domesticos **), qui vocantur; nam 


cum inde ab Iladriano equites Romani esse solerent, ut tradit Ael. 
Spart. Hadr. 2*2, 

°) Factum hoc est anno 323 p. Ch. brevi antequam victas periit 
Licinias. 

i 

**) De His, ut hoc obiter moneam, duas dissertationes scripsit Cb. 
G. G rabent rue, unam de uouiiue ct origine protectorum, alteram dc scho* 

armigeri, quos dixit, sunt omnes milites, non solum ei, 
quibus magister officiorum imperat. Illi autem erant qui- 
dem et ipsi ad custodiam principis constituti, at non ma- 
gistro officiorum, sed potius comiti domesticarum, qui se- 
junctam ab hoc dignitatem habebat, parebant. In scholis 
autem, quae olim Namatiano obediverant, militaverat etiam 
tribunus, qui ei equos et carpenta ad iter Pisas suscipien- 
dum praebuit. Qui autem hic tribunus? Militum fuisse 
Wernsdorfius vult, qui in praesidio illius regionis essent. 
Et potest verum vidisse. Etenim scholares (sic enim vo- 
cantur, qui in scholis militant), postquam decemprimatum 
et primiceriatum, qui summi in iis gradus erant, meruerunt, 
tribunorum nomine aucti ad regendos militum numeros 
mitti solebant. Exemplum habes apud Ammian. Marcell. 
16, 10, 21, ubi, quamvis proprie de protectore sermo sit, 
idem tamen etiam de scholaribus, quorum simillima et ra- 
tio et usus erat, valet. Sed poterat is tribunus etiam ta- 
lis esse, qui vacans vocatur. Etenim si quis primiceriorum 
Inter scholares stipendia absolvisset, moris erat, ut tribu- 
natus honore ornatus ita dimitteretur, ut aut denuo postea 
militaret aut in otio maneret * ). 

Haec fere sunt, quae de vita Namatiani ex ipsius car- 
mine nota sunt. Alibi nulla ejus memoria. Naip, quod 
eum Namatium, magistrum officiorum, qui est in Cod. 
Tlieod. 6, 22, 15, hunc ipsum Namatianum esse puto, id 
jam supra explicui ; nec habeo, quod iis, quae dixi, addam. 
Praeterea vulgaris est opinio, Rutilium, cui inscripta est 
Querolus sive Aulularia, fabula cujusdam Pseudo- Plauti, 
esse hunc Namatianum, qui de reditu suo scripsit. Qua 
de re quid sentiendum esse videatur, infra aptiore loco ex- 
ponemus. 


lis protectorum Dresdae 1751. Sed cave ei credas; miscet enim scho- 
lares et protectores. Adi igitur, si plus, quam hic dici licet, cupis, 
praecipue Gothofreduni Paratitlo ad Cod. Theod. 6, 24. 

°) Vide Cod. Theod. 6, 24, 11. De aliis autem dignitatibus vacan- 
tibus infra dicemus. Tribunorum vacantium frequens mentio fit apud 
Aiuua. Marcell, 15, 3, 10; IS, 22; 31, 13, S. 

'X. 

De causis, quae Namatianum moverint, ul Romam 
relinqueret et ia patriam rediret, non multa diei possunt. 
Quas, cum tam saepe ac tam inultis invitum se discedere nar- 
ret, opus est graves quasdam fuisse, et quas vitare nequiret. 
Quare Barlhius ad lib. 1, 28 conjicit eum cum milite re- 
disse vel certe cum plena potestate corrigendae provinciae, 
quem magistratum illa aetas correctorem vocaverit, munus 
ipsum correcturam . Simile quid Cortius videtur cogitasse, 
qui ad 1, 24 monet, privatum posse etiam eum dici, qui 
magistratu fungatur: quare etiam Rutilium recte sic nomi- 
nari. Hoc autem falsum esse jam viderunt caeteri inter- 

* r* * V . * «- ^ V • *” . 

pretes. Nam corrector non a corrigendo, sed, quod adjutor 
vel potius collega rectoris est, sic dicitur. Neque ad aliud 
ullum munus se abisse in Gallias ipse testatur poeta lib. 

1 , 24 : / ,\ 

Privatam repetunt publica damna fidem. 

Praesentes lacrimas tectis debemus avitis, 

Prodest admonitus saepe dolore labor. 
i Nec fas, ulterius longas nescire ruinas. 

Quas mora suspensae multiplicavit opis. > 

Jam tempus laceris post longa iucendia fundis 
Vel pastorales aedificare casas. 

Narrat igitur praedia sua, quae in Galliis possidebat, con- 
tinuis barbarorum incursionibus vastata fuisse ad eaque 
restituenda et curanda se revertisse in patriam, unde tum 
excesserant hostes. Etenim anno 416, quo iter fecit, pa- 
cata fere erat Gallia. Vandali ac Suevi et Alani jam sexto 
anno ante in Hispanias transierant, Wallia vero, Gotho- 
rum rex, pactus cum Honorio et in militiae Romanae jura 
acceptus eo ipso anno bellum cum barbaris pro imperio 
Romano gerere coepit. Benedictini Mauriani in histor. 
Iit. Gall. Tom. II p. 73, quod imperfectum Namatiani car- 
men sit (deest enim libri secundi pars longe maxima), 
conjiciunt eum fortasse vel in mari vel alio modo, ante- 
quam rediret, petisse. Sed haec mera conjectura, in qua 
quantum veri insit, dici nequit. Non firmiore argumento 


Digitized by Google 


f 


« 

\ 

nititur, quorl Wernsdorfius putat. Qui cum apud Theo- 
dulphuin, episcopum Aurelianensem, inter poetas christianos 
ab eo lectos etiam Rutilium quendam vel potius Rutilum 
nominari videret, inde collegit, Namatianum publica cala- 
mitate patriae et interitu ruentium ubique veterum deorum 
motum, uti alios, sic et ipsum christianis se dedisse sacris, 
et poematis sanctioris argumenti scribendis veteres errores 
expiasse. Sed apud Theodulphum legendum est Rutilus. 
En versus: 

Cura decens patrum ncc erat postrema piorum, 

Quorum sic subter nomina scripta vide: 

Sedulius, Rutilus, Paulious, Arator, Avitus, 

Et Fortuiiatus tuque, Juvence tonans. 

•« f 

Wernsdorfius monet ille quidem, ne quis offendat, quod, 
qui Rutilius dici soleat, hic Rutilus vocetur; simili enim 
modo etiam Palladium Rutilium, notissimum rei rusticae 
scriptorem, in aliquot codicibus nominari Rutilum. Sed ap- 
paret tamen, quam distet haec ratio ab illa. Alia fortasse 
etiam causa erat Namatiano Romam relinquendi, et in 
otium ac vitam privatam, ut videtur, se recipiendi.' Ve- 
terum enim Romanorum sacris addictus erat, nec modo 
addictus iis erat, verum etiam adeo amabat, ut christianos, 
quorum opes ac potentia illa aetate in dies crescebant, 
odisset eosque, quoniam palam conviciari periculosum erat, 
tecte saltem peteret Vide lib. 1, 383 et 439 et 518. Ne- 
que enim recte hoc crimen, quod Namatiano ab interpre- 
tibus, praesertim vetustioribus, vehementer exprobratur, quin 
propemodum dilui ab aequis judicibus possit, non dubitat 
Wernsdorfius. Qui si in iis, quae poeta de Judaeis et 
monachis judicat, apparere adeo specimen aliquod pruden- 
tiae putat, non contra dico. Nam convicia Judaei illius 
(lib. 1, 383); qui stagna, quae visit Namatianus, conduxe- 
rat, molesta sane erant atque importuna et quae nemo 
aequo animo tolerare posset. . Caetera autem, quae de super- 
stitione et caerimoniis Judaeorum addit, eadem inveniuntur 
apud Tacitum, Juvenalem, Martialem. Sed cum deinde Ju- 
daeorum gentem vocat radicem stultitiae et v. 395 subjicit : 


Digitized by Google 


* 


28 


• Atque ntinam nunquam Judaea subacta fuisset 

Pompeji bellis imperioque Titi. . , ■<***>' 

Latias excisae pestis contagia serpunt, , 

Victoresquo suos natio victa premit, 

4' i* ’ . • , + » 

non video, quomodo non petat christianos. Werasdorfius 
radicem stultitiae ad ipsos Judaeos, unde nihil nisi stul- 
tum provenerit, refert et stultos dici putat miros eorum 
mores et ritus; sed, quae insequuntur, victores premi a na- 
tione victa, cum non item ad solos Judaeos pertinere pos- 
sint, efficiunt, ut illa quoque de cliristianis intelligere ma- 
limus. Quodsi monachi vituperantur, recte illud quidem 
fit ab eo, qui rem publicam curet, qua relicta illi solitudi- 
nem et illuviem sectabantur, sed, quoniam id cohaerebat 
illa aetate cum christianis, hi simul ipsi petuntur. Itaque, 
quamvis prudens et amans rei publicae, infensus tamen 
christianis erat Namatianus. Quid autem, qui christianus 
non esset, tum in re publica agere aut quas dignitates spe- 
rare poterat? Cum enim jam priores imperatores vario 
modo vetera sacra abolere dfeumque christianorum introdu- 
cere studuissent, Honorius, praesertim ubi paganos, qui di- 
cebantur, multa contra se occulte machinari et Eucherium, 
Stilichonis filium, qui, si imperium adeptus esset, priscos 
deos se restituturum esse pollicitus erat, ad regnum evehere 
velle coraperit*), omnes hos tum ab aula tum a re pu- 
blica amovere statuit. Itaque non inulto post necem Sti- 
lichonis anno 40S legem dedit, qua, quicunque aliis quam 
ipse sacris addicti essent, muneribus palatinis fungi veta- 
bantur (Cod. Theod. 16, 5, 42). Sed hanc quidem ob 
Genneridi cujusdam constantiam statim abrogatam esse 
scribit Zosimus 5, 46. Nihilominus octo annis post impe- 
rator iterum edixit, ne, qui veteres deos coleret, non modo 
aulicas, sed ne alias quidem ullas dignitates assequi posset 
(Cod. Theod. 16, 10, 21). Igitur nihil erat reliquum Nama- 
tiano, nisi ut In otium ac vitam privatam se reciperet. Sed 
etiam antea vel ea ipsa res vel aliud (quamquam quid fue- 


*) Vide Orosium 7, 38 ct Marccllini chronicon b. a. 

rit, quoniam ambigua est oratio, indicari non quit) ei offe- 
cisse videtur. Audi ipsum. Laudaverat Albinum qucndam, 
qui sibi in praefectura urbis successisset, amicitiamque, qua 
cum illo conjunctus esset. Pergit ita lib. 1, 473: 

Praetulit ille meas, cum vincere posset, habenas; 

Praedecessoris major amore fuit. 

Mire haec intelligit Wernsdorfius, prae suis laudasse et 
magni fecisse Albinum Namatiani habenas i. e. magistra- 
tus ejus rationes et acta, ideoque, quod hic amorem ejus 
palam testificaretur, hoc decessoris amore majorem et illu- 
striorem visum esse. At non Namatianus Albinum, sed 
hic illum adjuvit, et, cum ipse praefectus urbi fieri posset, 
maluit cedere. Hinc etiam explicandum, cur tam breve 
tempus urbi praefuerit poeta. Speravit fortasse, iterum se 
hanc dignitatem esse assecuturum. Certe tale quiddam la- 
tere videtur in lib. 1, 427, ubi, postquam nuntium accepit 
Rufium Volusianura praefectum tubis factum esse, sic lo- * 
quitur: ‘ v * 1 

Sic mihi, sic potius placeat geminata potestas; 

Per quem malueram, rursus honore fruar. 

Sed, quoniam, quae obscure dicta sunt, nisi obscure, dispu- 
tari nequeunt, mittenda jam haec et transeundum ad viros 
illa aetate claros, quos Namatianus carmine suo celebrat. 


XI. , 

Primum igitur ad patrem ejus deferimur. Insignis 
de eo locus est lib. 1, 575, ubi Pisis se statuam in hono- 
rem ejus positam invenisse narrat: 

Hic oblata mihi sancti genitoris imago, 

Pisani proprio quam posuere foro. » 

Namque pater quondam Tyrrhenis praefuit arvis, 

Fascibns et senis credita jura dedit. 

Insequuntur laudes multae; deinde hi versus: 

Famam Lachanii veneratur numinis instar ' 

Inter Tyrrhigenas Lydia tota suos. 

Igitur patrem Namatiani Lachanium nominatum esse col- 
legerunt interpretes; idque merito, ut videtur. Nam quis 

iste subito Lachanius, nisi is, de quo tam inulta proxime 
autea praedicantur, pater poetae? Sed de ipso nomine du- 
bitationem movet Burmannus, quod, quoniam nusquam alibi 
invenitur et barbari nescio quid soiiare videbatur, in Lae- 
canium mutari voluit. Gruterus quidem in inscriptionibus 
habet solam mulierem Laecaniam °), sed apud Reinesium 
CI. X, 1 est C. Laecanius Victorinus et L. Laecanius Fe- 
licissimus. Nolim tamen accipi Laecanium; nam quod igno- 
tum est nomen aliquod, non satis causae, ut damnetur. 
Retineamus igitur Lachanium. Quid autem porro? Pro 
Tyrrhigenis , quos in versibus illis nominavi, in antiquis- 
simis editionibus est turrigerius , quod merito spreverunt 
reccntiores interpretes. Nam etiamsi gentem Etruscam 
constat ingentes saepe turres exstruxisse, unde nonnulli 
eos nomen invenisse dicunt, ineptum tamen esset, si quis 
ex turri natus esse diceretur, ac poeta secum ipse pugna- 
ret, si eosdem ad Lydos et ad turres in iisdem fere verbis 
referret Quare Castalio emendavit terrigenas . Sed id quo- 
que , quod de Gigantibus tantum , terrae filiis, vel de pri- ' 
rais hominibus, quos ex terra procreatos esse fama erat, 
usurpatur, pariter vitiosum esse jam Wernsdorfius intel- 
lexit. Superest igitur Dammianum Tyrrhi genas , idque 
recte probari videtur. Quamquam nec Wernsdorfius hoc, 
nec caeteri suum quisque explicuerunt. Nam cum de vete- 
ribus heroibus et numinibus indigenis, inter quos Lacha- 
nius relatus sit, interpretantur, quem poeta numinis instar 
esse dixit, numen ipsum faciunt. Praeterea probandum 
erat Tyrrhigenas esse heroes veteres et numina. Neque 
eniin hoc nomen, ut voluit Wernsdorfius, ad Tyrrheum, 
pastorem regium, qui est apud Virg. Aen. 7, 485, aut ad . 
Tyrrhidas, ejus filios, referendum (quid enim his vel cum 
Etruscis vel cura Tyrrhigenis?) nec ab Tyrrheno, vetere 
Lydorum rege, ducendum est. Sed erat Lydiae prisca urbs 
Tyrrha 00 ), unde et Tyrrhenus nomen habet et incolae vel 


*) Anget eoiin rem Wernsdorfius, si piares «pad eam inveniri dicit, 
**) Vide Ottfriedum Mulierum Etruscis Vol. 1 p. 60. 

. proles ejus Tyrrhigenae appellari possunt. Itaque hunc 
locum sic accipe: Etruria tota inter populares suos i. e. 
omnes Etruriae incolae numinis instar Lachanium vene- 
rantur. Patrem igitur Tyrrhenis arvis praefuisse ejusque 
famam Lydia tota coli narrat Namatianus. Quibus verbis 
inductus Tillemontius liist. imp. Rom. Tom. V p. 661 
eum Lydiae rectorem fecit, nec cogitavit etiam Etruriam 
ab incolarum origine saepe sic vocari. At res non digna, 
quae refutetur, nec ei fidem habuerunt interpretes. Alia 
potius sunt, quae etiam hos latere videantur. De quibus 
ut dijudicari possit, altius res est repetenda. 

XII. ‘ ; 

Augustus totam Italiam, cujus fines usque ad Polam 

• 

urbem protulerat, in undecim regiones divisit singulisque 
praetores praefecit; Roma vero suburbanaque regio separata 
ab caeteris postea praefecto urbis commissa est. Manserunt 
haec usque ad Hadrianum, qui, ut plurima alia, ita haec 
quoque mutavit, Italiamque in quattuor partes divisam toti- 
dem consularibus tradidit *). Auctores sunt Ael. Spart. 
Hadr. 22 quattuor consulares per omnem Italiam judices • 
constituit ; Jul. Capit. Antonino Pio 2 ab Hadriano in- 
ter quattuor consulares , quibus Italia committebatur , 
electus est ad eam partem Italiae regendam, in qua 
plurimum possidebat . Sed ne haec quidem diu stetere et 
mutavit fortasse jam M. Antoninus Philosophus, quamquam, 
quomodo mutaverit, non videtur certo dici posse. Vide 
Salmas. ad Jul. Capit. Marco Antoii. 14. Postea aliquoties 
correctores totius, ut videtur, Italiae commemorantor. Au- 


*) Cave, ne decipiare loco Aelii Spart. in vita Hadr. 18 Hadrianus 
in Etruria praeturam imperator egit. Haec enim verba potius ad 
roagist ratam, qui Etruriae urbium peculiaris esset et ab ipsis eligeretur, 
non ab imperatore mitteretur, pertinere videntor, praesertim cum statim 
post de dictatura et duumviratu oppidorum Latinorum sermo sit. Ca- 
saubonus ad h. 1. ambigue loquitur, sed rectissime provocat ad inscri- 
ptionem, quae est apud Grut. p. 3S5; adde 6imilem apud Rcines. Cl. 
7, 114. ... 

• * * **) 

rolianus imperator Tetricum seniorem, quem vicerat, totius 
Italiae correctorem fecisse dicitur apud Trebell. Poli. irig. 
tyr. 24 °). In Codice Just. 7, 35, 3 est lex Diocletiani et 
Maximiani ad Numidium, Italiae correctorem, anno 290 
p. Cii. data. Sub iisdem imperatoribus Paetus quidam Ho- 
noratus corrector Italiae vocatur apud Gruterum p. 279, 4, 
ad quem eundem est lex Cod. Just. 2, 11, 1 anno 293 data. 
Porro sub Constantino Rufium Volusianum per octo annos 
Italiae correctorem fuisse ex inscriptione aflert Pan cir olus 
ad notitiam dignitatum imp. occid. c. 49. » Reperi eam apud 
Grut. p. 387, 2. Quam si accuratius inspicias, Rufium 
aut antequam Constantinus imperium adipisceretur, aut 
primis certe ejus annis Italiae praefuisse invenies. Hic 
enim, simul atque rem publicam ab hostibus liberavit, to- 

0 i • 

tam rationem Italiae administrandae mutavit 00 ). Nam 
descripsit eam excepta urbe et agro, qui ad eam pertine- 
bat, in septendecim regiones, quarum decem, quae Italiam, 
quae priscis temporibus vocabatur, efficiebant, vicario Ro- 
mae, reliquas vicario Italiae ***) tradidit. Illae erant Cam- 
pania, Tuscia et Umbria, Picenum suburbicarium, Sicilia f), 

quae 


# _ * * t 

*) Flav. Vopisc. Auret 39 eundem Tetricum correctorem Luca- 
niae factum esse tradit. Quare a multis Pollioni negligentia exprobra- 
tur. Sed in hac saltem re verius videtur narrasse, praesertim cum 
etiam singulas provincias, quibus cunctis Tetricus praefuerit, enumeret. 
Apparet bine simul correcturae dignitatem aliis temporibus fuisse aliam. 

**) Quamquam hoc non ita inlelligendum, ut Constantinus nova 
omnino atque inusitata instituisse putetur. Quod quidem cum in aliis 
rebus constet, tum in hac provinciarum descriptione colligi potest ex 
Trebell. Poli. trig. tyr. 24, ubi eadem fere nomina, quae postea usu 
venerunt, inveniuntur. , 

***) Non ignoro equidem, etiam post Constantinum in bis provin- 
ciis describendis nonnullas mutationes factas esse; sed ne longus essem 
(quod ne fuerim jam vereor), posui nomina, quibus Rutilii aetas uteba- 
tur, quae notitia dignitatain utriusque imperii eodem fera tempore con- 
fecta exhibet. 

f) Haec enim, ut Sardinia et Corsica, cnm antiquitus pro peregri- > 
nis haberetur, jam dudum ipsi Italiae adjecta erat. . . , 


/ 

quae singulae a consularibus , Apulia et Calabria, Bruttii 
et Lucania, quae a* correctoribus, Samnium, Sardinia, Cor- 
sica, Valeria, quae a praesidibus regebantur* Hae efficie- 
bantur ex Venetia et Istria, Aemilia, Liguria, Flaminia et 
Piceno annonario, quae a consularibus, Alpibus Cottiis, 
Rhaeliis prima et secunda, quae a praesidibus guberna^ 
bantur. Laclianius igitur, Namaliani pater, Tusciae prae- 
fuisse dicitur. De eodem post summas ejus laudes haec 
sequuntur v. 593: 

Haec eadem, cum Flaminiae regionibus irem, 

Splendoris patrii saepe reperta fides. 

Quae ista Flaminia, cui simul et Tusciae praefuit ille? Si- 
lent interpretes, quamvis debeant dicere, et res est difficilis- 
Nam hoc primum cuivis, qui verba poetae accuratius con- 
sideraverit, stare opinor, de ima tantum Lachanii admini- 
stratione eum loqui.- Neque enim intelligo Francis cura, 
Marianum de Etruria Metropoli c. 30 p*' 213, qui solus, 
ut videtur, hic duo diversa munera, quibus deinceps ille 
praefuerit, significari putat, unum ,• quod Pisis electus ejus 
urbis proprius quasi et peculiaris magistratus, alterum, 
quod in Etruria consularis gesserit- Deceptus autem est 
et nemine rectoris, quod de consulari dici posse negabat, 
et eo, quod, quia Pisis Lachanio statua posita erat, inde 
ibidem eum habitasse colligebat. Sed de rectore res aper- 
tior, quam de qua disputemus, et statuam non video, cur 
ei non in omnibus urbibus, quae modo ejus imperio sub- 
jectae fuissent, collocari potuerit. Vide exempla, quae in- 
fra de statuis consularibus Tusciae positis 'attulimus* De- 
scribamus igitur fines Etruriae provinciae et videamus, qui 
ea, quae de Lachanio narrantur, intelligenda sint. Constat 
enim partes Italiae, quae vel Augusti vel etiam antiquio? 
ribus temporibus fuerant, Constantini saeculo omnes esse 
turbatas. Etruria .vetus non deminuta etiam ad provin- 
ciam consularem, quae postea erat, pertinebat. Accedebat 
vero Umbriae pars. Ea enim provincia re quidem tum non 
amplius extabat, nomen Cum Tuscia jungi solejbat. Etemin 
septentryonalis ejus pars assumpta et Galliae, cisalpinae et 

[3 ] 

Piceni veteris parte provinciam consularem, quae Flami- 
nia et Picenum annonarium dicebatur °), efficiebat, meri- 
dionalis, quae ad Tusciam adjacebat, cum hac ipsa con- . 
juncta erat. Piceni autem prisci pars, quae supererat, - 
cum aliquot finitimis populis sociata Picenum suburbica- 
rium vocabatur. Huic Piceno vicina erat Valeria, quae 
partem Latii, Marsos, Pelignos continebat et Campania ac 
Samnio terminabatur **). Tuscia igitur prisca etiam po- 
steriori tempore non deminuta consulari est tradita. Oblo- 
quentur, qui freti maxime iis, quae Salmasius ad Trebell. 
Poli. trig. lyr. 24 disputat, eximendam - esse putent eam 
partem, quae intra centesimum ab urbe lapidem sit, quippe 
quae, cum ad suburbicarias regiones pertineret, jurisdictioni 
praefecti urbis subjecta fuerit. At .Salmasius recte illud qui- 
dem explicat, unde nomen habeant suburbicariae et anno^ 
nariae regiones, item, quae dicantur, sed in caeteris non 
satis accurate disputare videtur. . Diligentior Gothofredus 
ad varias leges codicis Theodosiani, sed is quoque, quamvis 
pleraque, quae ad rem faciunt, afferat, totam rationem non 



*) Flaminia est, quae medio aevo /Romaniola vocabatur, e jusque 
caput Ravenna (Zos. 5, 37 init.). Picenum annonarium eat marca An- 
coni tana, quae nominatur, o jusque urbs praecipua, in qua consularis 
Flaminiae et Picent annonarii habitabat, priscum Fanum Fortunae, quam 
tunc Flaviam sive Juliam Fanestrein appellatam esse demonstrat Gothofr. 
ad Cod. Theod. 2, 9, 5, quod nomen quomodo ex vetere ortum sit, 
docet Salmas. ad Flav. Vopis. Aurei. 29. • 

**) De hoc Piceno suburbicario et Valeria multa lis est* Turbat 
maxime Paul. Diaconus hiat. Langob. 2, 20, qui cum iiaes Valeriae pro- 
vinciae describit, non modo omnem eam regionem, quae ad Picenum 
suburbicarium pertinet, complectitur, sed etiam Tusciae partem addit. 
Vide Goth. ad Cod. Theod. 9, 30, 5. Accedit, quod haec provincia 
sub Honorio demum videtur esse instituta. Quare cura scriptores rei 
agrariae p. 142, 144, 145 ed. Goes. -Picenum et Valeriam in unam pro- 
vinciam jungant, eandem earum rationem fuisse puto ac Flaminiae et 
Piceni annonarii, ut ante Honorium Picenum suburbicarium etiam Va- 
- leriam contineret, postea haec ab illo sejungeretur, tandem iterum con- 
juncta mutato modo nomine coalescerent. Itaque ex hac opinione pro- 
vinciarum fines descripsi. 

•explanat. Eandem rem tractat etiam Jac. Lcchasserius de 
vocabulis ad geographiam juris Romani pertinentibus (in 
Evcrardi Ottonis Thesauro. Jur. Tom. V p. 1004), sed is 
et brevior est* et aliud proprie agit* Jam vero hoc nobis 
stet, quod illi praefectum urbis intra centesimum ab urbe 
lapidem potestatem habere dicunt, non ita esse intclligen- 
dum, ut regiones illas soli ejus administrationi subjectas 
fuisse arbitremur. Quod qui statuit, Tusciam et Valeriam 
ita minuit, ut plura demantur quam supersint, Picenum 
autem suburbicarium, quod singulari consulari, qui vicario 
Romae subjectus erat, paruisse constat, totum fere praefecto 
urbis adjicit *). Sed e’tiain alia inveniri possunt, quae ratio- 
nem istam refutent. Sic lex Cod. Thcod. 12, 1, 61, quae 
de Vulsiniis agit, qui secundum itinerarium Antonini ' 
(p. 286 ed. Wesseling, ) septuaginta duobus milibus ab urbe 
•distant, data est ad Terentium, correctorem Tusciae.. Si- 
mili modo Narnienses et Interamnates, qui fortasse quin- 
: quagesimo lapide sunt, rectoribus Tusciae, quod bene pro- 
vinciali! : ad minis tr assent, statuas ponendas esse censuerunt. 
Vide inscriptiones, quas mox afferemus. Latium porro to- 
tum consulari Campaniae, paruisse docet Golh. ad Cod. 

• Tlieod. 9, 40, 12. Intelligi igitur hoc, quod suburbicariae, 
regiones et a praefecto urbis et a rectoribus provinciarum, 
ad quas pertinenf;, gubernari dicuntur, nequit,, nisi eas 
utrisque paruisse statuas. Idque significat etiam lex Cod. 
Tlieod. 11, 40, 12 a Valente, Gratiano, Valentiniano A. 
A. A. anno 37S data, ad quam vide, quae Gothofredus 
disputat. Quattuor omnino fuerunt regiones suburbicariae**), 
quarum prima ad Tusciam, altera ad Picenum suburbica- 
rium ***), tertia ad Valeriam, quarta, quae Latium conti- 

*) Suburbicarias autem regiones usque ad centesimum ab urbe la- 
pidem patuisse praeter Salinas. 1. 1. probat Gothofr. ad Cod. Tlieod. 2, 
16, 2 et 11, 1 ,‘9, cui hac quidem in re nihil addi potest. 

**) Cf. .Goth. ad Cod. Thedd. 14, 6, 1 et 11, 1, 9. 

•'* * M J'Jam colligi licet, unde haec provincia nomen habeat. Cum 
enim ejus longe major pars jntra centesimum ab urbe lapidem esset et 
suburbicarias regiones contineret, ut discernere tui* ab Piceno annonario, 

[ 3 * ] . ' 

nebat, ad Campaniam pertinebat. Jam harnm provincia- 
rum rectores duplicem quasi jurisdictionem habebant, unam 
in suburbicaria regione, quae in eorum potestate erat, al- 
teram in reliqua parte/ Illa artior erat et certum quondam 
terminum non excedebat, atque appellatio ad praefeetum 
urbis erat; haec major liberiorque et ad vicarium Romae, 
deinde ad praefectum praetorio Italiae appellabatur. Sed 
etiam alterum discrimen erat suburbanarum regionum et 
reliquae Italiae. Illae enim a multis tributis et oneribus, 
quibus haec obruebatur, i m munes erant. Gratianus (Cod. 
Thcod. 11, 16, 12) dum caeteris provinciis extraordinaria 
munera imperat, suburbicarias regiones imnumes esse jubet 
a praebitione tironum; Constantinus in lege . de tempore 
petendae in integrum restitutionis (Cod. Theod. 2, 16, 2) 
urbem Romani et urbicarias regiones simili modo praestare 
vult reliquae Italiae * *). Erant sine dubio etiam plures tales 
immunitates, quarum memoria ad nos non pervenit. Quae 
cuin ita assent, factum tamen est, ut aliquando peculiares 
urbicariarum regionum consulares essent. Sed un#m tan- 
tum novi exlrfema imperii aetate, Rogatianum, Tusciae sub- 
urbicariae consularem, qui commemoratur in Novell. Cod. 
Theod. 4, ' y. Quid tum reliqua Tuscia factum sit, certo* 
dici nequit; singularem ei fuisse consularem puto. At 
praeter hoc exemplum aliud non novi, .quod hanc utram- 
*jue Tusciam, suburbicariam et annonariam, saepius sejun- 
ctam fuisse demonstret. Inde igitur corrigendi interpretes 
. • 

ad Amm. Marccll. 27, «3, 1, quos plenissime jam Golh. ad 
Cod. Theod. 11, 1, 9 refutavit. 


• < i . i • i *. 


XIII. 


Quare Lachanius, si Tusoiam rexisse dicitur, et Tu- 
scia ipsa, tam annonaria quam suburbicaria, et ea pars Um- 




dicta est urbicaria.* Aliqua tamen ejus pars extra Centesimum lapidem 
esse debebat, ut vicario Romafc subjecta esse posset. 

*) Hinc ipsum nomen reliquae Italiae, quae annonaria dicebatur, 
ortura, quippe quae annonam ad principem ejusque exercitum alendos 
conferre deberet. Cf. Goth. ad. Cod. Theod. 11, 1, 6 et Salmos. 1.1.. 

briae* * quam ad illam pertinuisse exposuimus, Intelliguntur; 
a parte enim poliori provincia nominatur *). Jam viden- 
dum de verbis Naiualiani, quae supra posuimus, quibus 
Lacrhanjus .etiam Flaminiae regiones administrasse dicitur. 
Duas habes Flaminias, alteram viam, alteram regionem, 
quae eodem modo dicta est atque Aemilia et Valeria. At- 
qui putare poteris Tusciam cum Umbria et regionem Fla- 
miniam, cujus fines paulo ante descripsimus, conjunctam 
luisse sub cura Lachanii. Neque enim Italiae divisio 
adeo certa erat, ut non aliquid a singulis imperatoribus 
mutaretur. Sic in Cod.. Theod. 11, 16^ 2 invenitur Ul- 
pius Flavianus, consularis lAcmiliae et Liguriae; ibid. 2, 
4, 4 earundem provinciarum, quae plerumque sejunctae esse 
solebant, unus consularis **). At alia tamen ratio est Fla- 
miniae atque Tusciae, quarum illa vicario Italiae, haec vi- 
cario Romae parebat; quare, qui has sub uno rectore jun- 
xisset, simul caeterorum magistratuum rationem, mulassct. 
Neque ulla talis mutationis fit mentio.; Itaque abjecta re- 
gione Flaminia confugiendum potius est ad viam. Quae 
postquam lloma abiit, Ocriculos primum et Narniam tan- 
git, deinde juxta .Tusciae fines porrecta Ariminum flectitur. 
Ea autem sola pars, quae Ariminum versus abit, ad pro- 
vinciam Flaminiam pertinebat et cum Piceno annonario 
subjecta erat consulari .Flaminiae, reliqua cum Umbria 


*) Erunt fortasse, qui, cum rectores nunc Tusciae nunc Tusciae 
et Umbriae dicantur, aliquando .etiam sejunctam fuisse partem illam 
Umbriae a Tuscia statuere velint. At hoc fieri non posse .apparet ex 
inscriptione apud Grut, p. 422, 1, ubi cives et ordo Interamnatinm, qui 
sunt in Umbria prisca, Julio Eubulidae correctori Tusciae ob provin- 
ciam egregie administratam slatuam posuisse dicuutur. Itaque provinciae 
illae ita coaluerunt, ut Umbriae noraCn modo adderetur modo omitteretur. 

•* t 

• i » 

*.*) Gotli; ad Cod. Theod*. 9, 30, 4 huc pertinere putat inscriptio- 
nem, quae eat apud Grut. p. 1093, 3, ul>i C. Cornelius Felix Thrallus' 
vocatur' juridicus (i. e. consularis) per Flaminiam et Umbriam. Sed 
boc potius eo referendum, quod et Flaminia et Picenum annonarium, 
quod ei adhaerebat, partem veteris Umbriae continebant, quare priscum 
nomen cum recenti miscebatur, ut iu Tuscia et Umbria. 

Tusciae adscripta extremos fere fmes hujus provinciae effi- 
ciebat. Quod cum ex aliis rebus colligi liceat, tum firmatur 
Narniensium et Interamnatium, qui ad viam Flaminiam 
erant, inscriptionibus, quas stalim a fleremus. Noli igitur 
/ flecipi verbis poetae, iit quibus Flaminiae regionum mentio • 
fit, quae non ad regionem Flaminiam, sed potius ad eam 
partem viae, quae Tusciae adhaerebat, pertinent. Possis 
fortasse quaerere, quando Namatiantis via Flaminia pro- 
feetus fuerit. Inanis tamen haec quaestio et quae tota 
conjecturis pateat. Quidquid enim suspicaris, nisi plura 
de ejus vita et fatis innotescunt, iisdem omnia nullis argu- 
mentis nituntur. Potuit eam et cum Roma in Gallias re- 
diret et quovis alio tempore, quo Italiam viseret, contingere. # . 

Jt , i V . .. f I r . \ I r « M ■ . i t . » g ■ l •• ^ _ 

. 

V. . - XIV. . * H . 

Gravior est quaestip, quam dignitatem Lachanius, cum 
Tuseiam regeret, habuerit. Neque enim hoc Certum est;’ 

. nam et correetores et consulares Tusciae fuerunt*). Ob- 
servasse -tamen mihi videor, iis modo temporibus, quae 
inde a Constantino usque ad -Constantium vel paulo post 
sunt, fuisSe correctores **), postea consulares, quos solos 
notitia dignitatum imperii occidentalis novit. Sub Con- 
stantio* Dynamlus (Amm. Mare. 15, 5, 4), paulo post 
atino 362 Auxonius (Cod. Theod.-8, l,-6), anno 364 Te- 
rentius (Cod. Tlieod. 2, 1, 4; ibid. 12, 1, 61; Amm. Mare. 

27, 3, 2), anno 366 Maximiahus (Cod. Tlieod. 9, 1, 8) 
correctores Tusciae fuerunt. Adde alios ex inscriptionibus, 
[Turcium Apronianum, qui anno 342 corrector Tusciae 
et Umbriae vocatur apud Grut. p. 476,*. 7 et Murat p. 379, 
Praetextatum correctorem Tusciae et Umbriae apud Grut. 


.'•)* Simili modo etiam in aliis provinciis variatum est,- Caecilianam 
Piacidupi, correctorem Venetiae et Istriae, ex inscriptione .affert Panci- 
rbius ad not. dignitt. imp. occid. c. 49 extr. Postea consulares *fuernnt 
(Cod. Theod. 8, 8, 1 et 11, 7, 10) eoscpie habet notitia dignitatum. 

*°) Plura de correctoribus vide apud Dr.esigiuiu de correctoribus 
imperii Romani, Lipsiae 1739., •*' 

p. 1102, 2 et p. 486, 3 * *), P. Publilium Julianum cor- 
rectorem Tusciae et. Umbriae apud Grut. p. 460, 4.**), 

' denique Julium Fubulidam correctorem Tusciae apud Grut. 
p. 422 , 1, cujus tempus incertum est. Postea consulares 
tantum Tusciae commemorantur, aiino 370 Olybrius (Cod. 
Theod. 12, 1, 72), anno 38*9 Claudius (Cod. Tlieod. 2, 

4, 5). Ad j ice alium ex inscriptione apud Grut. p. 47, 4, 
Bettium Perpetuum Arzirium ***). Itaque Lachanius con- 
sularis Tusciae et Umbriae videtur fuisse f). Urbs autem 
praecipua hujus provinciae, ubi consularis habitare solebat, 
Florentia erat, ut demonstrat Gotli. ad Cod. Theod. 9, 1, 8. 
Inde corrige Wcrnsdorlium, qui, cum Namatianus patri a 
Pisanis statuam in foro positam esse narret, Pisas pro ca- 
pito quasi Tuscihe habet. Neque enim rectori ea modo 
urbs, in qua iiabitarat, titulum talem collocare solebat, sed 
quaevis alia, quae ejus gubernationi subjecta fuisset. Quod , 
ut videas .et appareat siiuul, quomodo Lachanii laudes, 

. quas poeta lib. 1, 577 seqq. commemorat, inlclligcndae 


°) Ilaec inscriptio dedicata est anno 3S7 Valentiniano III. et En- 
tropio coss. Sed multo antea sine dubio Praetextatus Tusciae et Um- 
briae praefuit; nara anno 367 praefectus urbi fuisse videtur (cf. Corsi- 
•. nura L‘l. p. 243), et ad hanc dignitatehi per minorem illam ascenderat. 

*•) Idem fortasse est, qnem Pancirolus 1. 1. c. 51 Jovianum Jolium 
nominat (multa enim nomina- aetas illa adamabat) et sub Constantino 
vixisse putat, utrumque ex marmore. Eundem puto esse Julianum at- 
que cum, qui auno 335 cum Paulino consul fuit. Decipitur enim Gru- 
terus, qui ad p. 3S7, 2, ubi repetitur eadem inscriptio, hunc Julianum 
anno a. U. 1087 i. e. auno 336 p. Ch. consulem facit, quo FI. Pppilius 
Nepotianus et Faeundus fuerunt. . 

oa6 ) 'Nomen ejus, praecipue primum, incertum; item tempus. Magno- 
pere enim fallitur Gruterus, qui eum Perpetuum esse putat, qui ahriO 
237 cum Corneliano consul in fastis nominatur. Quo tempore nec con- 
sulares, nec haec Tuscia fuerunt. . . % 

S* . * • i • 

• • 

j*) Quare, non recte Werpsdorfius in .prooemio p. 8 Lachanium 
proconsulari potestate Tusciae praefuisse dicit. Tres tantum ea aetate 
proconsules erant, duo in Oriente Asiae et Achajae, tertius in occi- 
dente Africae, dt' quo infra loquemur. Confundit iste prisca tempora 
cum recentioribus. * 

sint, ponam hic exempla nonnulla statuarum a Tuscis recto- 
ribus suis collocatarum. Apud Grut. p. 460, 4 haec sunt: 
P. Publilio Juliano correctori Tusciae et Umbriae oh 

f • • 

insignia ejus gesta et illustre nominis et rationis meri- 
tum ordo Narniensium unq cum civibus statuam collo* 
caverunt patrono dignissimo . Porro apud eundem p. 421, 1 
haec inscriptio, quae in basi marmorea Interamnae inventa 
est: Julio Eubulidae clarissimo viro correctori Tusciae 
decemviro praefecto Saturni ob illustria ejus merita et 
amorem juxta cives et ordo Interamnatium patrono ; 
denique apud eundem p. 474, 4 Bettio Perpetuo Aj f zirio 
U* C. consulari Tusciae et Umbriae ob singularia ejus 
erga provinciales beneficia et ob moderationem pro do- 
cumento etiam posteris relinquendam ctctcrnum statuae 
monumentum Tusci et Umbri patrono praestantissimo 
collocaverunt acre publico . Quare, si Na mali anus dicit 
lib. 1, 575: . •.*’< 

i - * • • . 

Laudibus amissi cogor lacrimare parentis, .» - 

Fluxerunt madidis gaudia moesta genis, 

I • , -/i,' * • « •* •* 

et paulo post: > . 

'Aeternas grates mutua cura canit, 

haec de ipsis verbis, quae statuae basi inscripta erant, in- 
tclligenda sunt, non de sermonibus, quibus Lachanii memo- 


riam celebraverint. Neque enim in sermonibus canitur, 

sed canitur in versibus , qui statuam ornant. — Supersunt 

haec verba Namatiani: *. - • 

* 

Fascibus pt senis credita jura dedit. 


Fasces consularium saepius commemorantur, Cassiod. Var. 
6, 20 init, in fbrmula consularis dignitatis: secures enim 
et fasces , quos illius dicavit genio antiquitas , • tuis vi- 
dentur faleris deputati ; Cod. Theod, 9, 26, 4 qonsidari- 
tatis fasces ; in inscriptione apud, Grut. p* 424, 1 Clau- 
dio Julio Pacato V. C consulari Campaniae ob aequi- 
tatem judicii & patrocinia jam privati ordo Beneventanus 
patrono post fdsees depositos consuit collocandam . Sex 
autem fasces consularibus fuisse, quamvis cx ratione eorum, 
qui antiquis temporibus provincias regebant, conjici possit. 

de liis temporibus aliunde mihi iwm notum est. Caetera 
vero -^consularium . insignia exposuit Panchaius , ad notii, 
dignit -orient* imp. o; 106 et occident, o. 50. . • 

xv. ■ • . 

• • • . . 0 . "m • 

* t . f • , * . t * • 

* J* m ^ t ^ 

* * • * Neque vero Lachanius tantum, consularis Tusciae fuit, 
sed* ea prima ejus* dignitas, postea multas . alias majores 
adeptus est. Haec de eo canit Namatianus 1, 581: 

t . . 4 •*.*’. « 

Narrabat, memhij, multos emensus hrmores, . . 

— » *, * > 7 .* • * - * V • * i , 

Tuscorum, regimen plus placuisse sibi. *« • 

Nam neque oputA curam, quamvis sit magna, sacrarum 

Nec’ jus quaesturae grata fuisse magis.* y 1 

... Ipsam,, si £as est, postponere praetecturam . , ;* < —* . 

Prouior in Tuscos non dubitabat amor/ / •’ ;iv . ‘ . , 

Primum igitur opes sacras curavit* i. e- comes sacrarum 
largitionum» luit. . Eodem mqdo Clatfd, de FJU Theodoro 
eos. 438 hinc sacrae* mandantur opes. : Discernendus hic 
. comes est a comite rerum privatarum ,* qui fisco principis 
praeerat. . Ille curabat tliesauros imperii ideoque iij dispo- 
sitione sua habebat comites largitionum * qui per singulas 
provincias pecUniae publicae praeerant, praepositosque the- 
saurorum* qui in maximis quibusque urbibus, ,,veluti Romae, 
Mediolani, Aquilejae f asservabantur. * Administrabat idem 
totam rem monetariam , quae per urbes imperii distributa 
erat, et metalla, praeerat, denique textrinis, lanificiis,* baphiis 
similibusque fabricis , quae in aulae et exercitus usum in- 
stitutae erant. 1 Plura invenies maxime apud Gutherium 
de off..dom. Aug. 3, 16. Porro Lachanius quaestor fuit, 
quam dignitatem a Constantino magno conformatam esse 
recte Zosimus 5, 32 scribit. Dc qua si plura desideras, 
adi potissimum Mansonem in libro gerinanice scripto de 
vita Constantini ‘p, 15&, qui brevissime et diligentissime 
dicit. Gutkerius de off. dora. Aug. 2, 18 p. 277 miscet 
antiqua tempora* cum recentibus adeoque turbat, ut, quam- 
vis . satis largam • materiem congesserit , imaginem tamen 
dignitatis, qualis Namatlani aetate fuerit, efficere tibi ne- 
queas. Praecipuum autem mimus quaestoris erat, ut, quae 
princeps juberet* in legis foroiaui redigeret, quod ut facere 


( 


' 4 * 

• • • 

• • 

posset, literarum peritus esse debebat, quare Symmachus 
Epf. 3, 17 quaesturam vocat pontificium /iterati hominis, 
et Cassiod. Vari 1, 12 dignitatem ct gloriam Jit erarum. 
Namatianiis lib. 1, 172, ut Rufium Vohtsianuui, de quo 
' post dicemtis, quaestorem fuisse significet, eum ait meruisse 
principis ore loqui. Simili modo (Claud. de FI. Theodoro 
cos. 34 quaestorem describit: terris edicta daturus, suppli- 
cibus responsa, venis: ora cui regis eloquio crevere tuo 
nec dignius unquam niajcsfas meminit sese Iiomana lo- ' 
entam. Eadcmque fere .habet Cassiod- Var. 6, 5 in for- 
. mula quaesturae, ubi eam vocat principis linguae vocem , 
ct quaestorem ait ore principis populos admonere; Sidon. . 
ApolL Carm. 5, 575 quaestor -cujus dignatur ab ore Cae- 
sar in orbe loqui; id< 1, 26 aut vestro (i. e. principis) 
qui solet ore loqui - Denique Lachanius etiam praefectus 
fuerat;' sed non additur, urbi* an pradtorio, et dubitant in- 
terpretes. Urbi tamen praefuisse puto. Si enim verba • 
Namatiani accuratius consideras, quaeris, cur adjecerit hoc 
. si fas ^." Nullam aliam,- opinor, ob causam, quam quod 
.1 sanctitatem regiminis urbis Romqe cum vulgari gnberna- 
s tione alius populi «comparare dubitabat.* Quod si additum 
|| esse putas, ut major dignitas significaretur, cur in quae- 
store et comite sacrarum largitionum non adjecit illam re- 
ligiositatis formulam? Porro si Namatianus lib. 1, 591 
narrat Tuscos gavisos esse, quod ipse non degenerasset a 
patre: . • * v e * 

Ipsum inc gradibus non degenerasse 0 ) parentis . / 

■> •’ Gaudent et duplici sedulitate fovent, . Jf -v ,* 

. • . • •, . • . , ' 

°) Gradus huic, aetati sunt honores. Claud. epithal. Pallad. et 
Celer. 66 per cunctos iit ille gradus aul aeque labores emensus; . 
Symmachus Epp. 9, 67 ut tibi ad celsiores gradus januam pan- 
das; id. 9, 91; 10, 54 ctc. : Degenerandi verbum scriptores boni cum 
praepositione ab jungunt, poetae* cum accusativo* *Ovid.eX Ponto 3, 

1, 4p hanc cave degeneres; id. Metam, 7,543 equus- degenerat pal- 
mas; nam hanc lectionem tuentpr fere codices; Propejrt. 5, 1,79. Po- 
steriores maxime ppetae dativum addunt. Manii. 4, 78 degeuerant nati 
patribus; Stat. Theb. l, 464 et Marti non degenerasse paterno; Claud. 

IV cons. llon. 367 et patri non degeneraret Achilli, . . 

indicare videtur, eosdem se atque illum gradus i. e. hono- 
res assecutum osse. . , 

Jam pervenimus ad ea, quae aliunde de Lachnnia nota 
sint. Atque hoc quidem nomen alias non inveniri 4 am 
supra indicavi. Sed Claudii aliquot commemorantur. Et 
relatus huc est is, qui in Cod. Theod. 2, 4, 5 vocatur con- 
sularis Tusciae anno 389. Neque, quamvis certa hujus rei 
argumenta non adsint et obloquantur Rencdictini Mauriani 
in hist. iit. Galliae, qui similitudine nominis debile admo- 
dum argumentum effici putant, ut abhorream ab illa sen- 
tentia, moveor, sed recte eam accepisse arbitror Golhofre- 
dum ili Prosop. Cod. Theod. s. v. Certe nihil obstat, ne 
accipias, et in nominis similitudine est tamen aliquid, quod 
argumento sit simile. Alia est ratio, cum huc pertinere 
censent etiam eum Claudium, qui praefectus urbi Constan- 
linopolitanae est in Cod. Theod. 6, 2S, 8 et 15, 3, 1. 
Quem jam Corsinus scr. praef. urb p. 293 sprevit; nihil 
enim Namatianum de oriente ejusque regionibus narrare, 
sed de sola Tuscia et Roma. Neque poetam, qui alias si- 
miles res accuratissime explicet, siluisse puto, nisi eosdem 
patrem suum ac se ipsum honores assecutum osse videri 
voluisset. Adde ea, quae modo exposui *). At cum La- 
chanium circa annum 392 urbi Romae praefuisse Corsinus 
inde colligit, quod filius ejus anno 414 eadem dignitate 
functus sit, vel debili vel nullo argumento nititur. Eo- 
dem enim jure eum ad quemlibet alium annum, qui modo 
aliquantulum ab eo, quo filius praefectus fuit, distet, referri 
posse apparet. Habes etiam Claudium, qui comes sacrarum 
largitionum fuit intra annos 375-378 in Cod. Just. 11, 47, 2, 
quem eundem esse scimus 'atque eum, qui anno 374 urbi 
Romae praefuit (vide Corsinum 1. 1. p. 260), sed et tempus 
hujus longius abest, nec, si Claudium, qui anno '389 Tu- 


*) N&qne enim obstat, quod, si hoc acciperes, in imperio et occi- 
dentali et orientali idem vir honores gessisset. Id enim, illa praesertim 
aetate, qua imperia nondum in perpetuum sejuncta erant, 'licuit (vide 

Valesium ad Amm. Aiarcell. 14, 2, 20), postea non item. Vide §, XXUL 

sciam consularis rexit, huc refer s, ille post illustrem prae, 
fecti urbis dignitatem eo descendere poterat, ut consularis 
fieret. Itaque cum , caeler# omnia,, de I^ichan ia incerta 

• i * 

«>»<* ea sola .nota, . quae ex carmine Namatiani sumpta 
modo* explicuimus* . . , , s , 



XVI. 




• , . Post patrem ad genus cognntosqne Namatiani, de 
quibus ipse narrat j ' deferimur. . Nam cum discessum suunt 
ab urbe describit, haec verba habet lib. 1, 207: *. • / * 

Tum discessurus studiis ufbiqae remitto ♦ • ^ *•*.. - 

4 • Palladiam, generis spemque deeusque mei. 

; . / - , Facundus juvenis Gallorum nuper ab arvis / ' • . » 

•• . . . , Missus Romani discere juca fori. . , \ 

. / Ille meae secum dulcissima viircula curae 

• , , . '<«,.•* T , * J ' . » • • t , I 

Filius aiTectu, stirpe propinquus habet. 

‘ ' Cujus Aremoricas pater Exuperantius oras * * * 1 • " -* 

Nunc postliminium pacis amare docet; * • < 

• --Leges restituit libertatemque reducit,, . • . * |(< , 

Et servos famulis nen siuit esse suis. 

Agamus igitur primum de Exuperantio , patre Palladii, 
qui stirpe* poetae .cognatus erat.* Singulari de eo capite , 
dicunt Benedictini Mauriani • in hist. lit. Gall. T. II p. 141 
et Wernsdorfius in excursu, quem loco Namatiani addidit, 
nonnulla liova profert. Sed in his idem accidit, quod jam - 
supra monuimus, ut praeter ea ipsa, quae apud hunc po&*. 
tam narrantur, nihil fere sit, quod vel aliqua veri specie 
dicatur. ’Itaque mire de eo vagatur Wernsdorfius cum in 
aliis, tum maxime, ubi de patria' ejus dicit. Namatiani 
enim- patriam, quae hinc fere pendet, inde finiverat, quod 
Palladius,. - hujus Exuperantii filius , qui illum- cognatione j 
attingeret, Pictaviensis esset. Jam de Palladio nihil dicit 
nisi hoc; nihil de eo posse narrari*). UJbi autem de Exas- 
perantia disputat, Benedictinos Maurianos eum pro Picta- 
viensi habere ait provocantes ad Phil, Labbei Novam Bi- 


. ■>.*) Confer, quae supra de Naiyatiani vita et infra de Palladio ex- 
posuimus, r \ .• : . •. 


I 

Digitized by Google 


I 


45 

/ . • 

hliothecam VM. I p.*50, qui ici referat. At nihil iste qui- 
dem refert,, sed Prosper Aquitanus in chronico, quod eo 
loco imprimendum curavit Labheus, sub Castino et Victore 
coss. i* e. anno 424 haec narrat: hoc tempore Exupcr an- 
tius Pictavi ensis, praefectus praetorio Galliarnm in ci - 
• vitate Arclatensi militum seditione occisus est, idque 
apud Johanncm inultum fuit. Johatmes autem, primi- 
cerius notariorum, anno ante, cum Honorius mortuus esset, 
purpuram sumpserat. Sed dubito tamen, num Exuperan* 
tius, praefectus praetorio Johannis, idem fuerit ac Rutilia- 
nus, nec, quod eadem synt nomina, etiam homines iidem. * 
Hunc enim militaribus muneribus functum esse statim de- 
monstrabimus; ille, ut loquitur aetas illa, in partibus civi- 
libus erat, nec haec ita .commiscebantur, ut ab altero ad 
alterum transire liceret, et^ qui initio ad militiam armatam 
pertinuerat, deinde ad munera civilia admitteretur. Vide 
vel eos viros, quorum dignitates Namatianus recenset, nec 
eundem invenies et militem fuisse et judicem. Omnia igi- 
tur illa, quae de patria et Namatiani et Palladii et Exu- 
perantii dici solent, concidunt. Idem, quod modo exposui, 
movet me, ut, quae porro Wernsdorlius proponit, rejiciam. 
Qui quidem legem Arcadii, Honorii, Theodosii A. A. A., 
quae anno 404 data e$t ad Exuperantium, Julium et caete- 
ros decuriales urbis Romae (Cod. Theod. 14, 1,4), ad 
hunc Experantium refert eumque e decurialibus Oallfoe 
Lugdunensis*) in decuriam Romae allectum fuisse putat, 
unde ei ad alios honores et in urbe et in provincia gerendos 
ita viam esse patefac.tam, ut deinde ad summum magistratum 
in Aremoricis proveheretur. Verum hoc esse posset, si 
postea consularis vel vicarius vel praefectus pfdetorio fuis- 
set; sed si primum curiae judex fuerat, deinde Aremoricae 
dux, quae militaris erat dignitas, fieri non poterat. Neque 
argumentum, quod Wernsdorfius profert, ita est validum, 


*) Hic secum ipse Wenisdorfius pugnat; nam Exuperantius , si 
fuit Pictaviensis, uou ad Lugdunensem Galliam, sed ad Aquitaniam per- 
tinobat. *••»« \* * • • 

Exuperantium Rutilianum, qui Palladium filium Romanj 
ad jura discenda mitteret, sine dubio et ipsqm non vul r 
gari eruditione et lilerarum amore praeditum fuisse. At* 
qui judicem curiae non esse electum, nisi qui in literis 
versatus et praecipuo eloquio probatus esset. Itaque eosdem 
videri esse Exuperanlios. Ei certe, quem Rutilius comme* . 
morat, in Aremoricis eloquentia non opus erat, et filium 
Romam misit, ut non, veluti ipse, ad militaria, sed *. potius 
ad civilia munera se accingeret. Major fides iis tribui po- 
terit, quae Benedictini in liist. Iit. Galliae 1. 1. dicunt, 
eundem ac Namaliani videri esse eum Exuperantium, ad 
quem Hieronymi' epistola 99 {Tora. I fol. 95 ed. Basii. 
1516) extat. Ut argumentum epistolae indicemus, Erasini 
verbis utamur: Hortatur Exuperantium Hieronymus, ut 
relicta militia imperiali conferat se ad perfectam chri- 
stiani vitam, unaque cum fratre suo Quintiliano Bc- 
thlehem commigret. Militari igitur munere fungebatur ille 
Exuperanlius , id quod, quamvis Wernsdorfius, qui poetam 
non inlelligat, obloquatur, convenit tamen in eum, qui Na- 
matiano cognatus fuit. Neque me movet, quod porro iste 
dicit, illum chrisliaiium fuisse videri, inique in hunc, qui 
ab homine veterum sacrorum studiosissimo tantopere lau- 
detur, non aptum esse. Nihil enim equidem inveni, quin . 
de viro probo et justo, qui non esset chrislianus, aeque 
bene dici posset. Simul, si accipis hoc, habes etiam, qui 
alium locum poetae explices. Is enim, ubi de insula Gur» _ 
gona, quae plena erat monachorum et ascetarum, loquitur, 
liaec verba habet lib. 1, 517:. 

Adversus scopulus •), damni inonimenta recentis, * . - 

Perditus hic vivo fuuere civis erat. •: . 


' °) Editiones veteres habent: adversus scopulos , qn6d lirastra tue* 
tor Castalio. Pulchrum est averso if scopulos , quod a viro docto ia 
Observatt. MiscelL Vol. 3 p; 368 • propositum recepit Wernsdorfius; 
sed longius tamen 'a vulgari lectione recedit. Itaque secutus sum Pi- 
thoeanum, quod nolim explicari ciftnDainmio hic scopulus mihi erat 
odiosus. Est potius: ex adverso mihi erat scopulus ; nam propius 
se accessisse ad ‘insulam ipse Nainatianus postea V. 527 indicat, *ubi 

. Noster enim nnper juvenis majoribus amplis, >y . 

Nec censu Interior conjugiove ininor, ^ J 

Impulsus furiis 'liomines djvosijue -reliquit, . ’ • 

Et turpem latebram credulus exui agit. v * 

• ' . # t • 

Quae omnia .vides optime convenire cum iis, quae ITiero- 
nyinus ‘de Quintiliano, fratre Exuperanlii, narrat, eum vi- 
* tam asceticam acturum Bethlehemum venisse. Antea enim 
fortasse in Gorgonam insulam secesserat. Et quod poeta 
cum suum juvenem appellat, etsi fortasse etiam de eo, qui 
eadem sacra sequatur, intelligi potest, aptius tamen et accu- 
ratius de eo, qui etiam cognatione eum contingat, eligetur. 

« • * • * 

Divitias ct nobilitatem generis adseribi non mirum, quippe 
Cum Exuperantius quoque non exiguo munere fungeretur 
et fortasse etiam nobili stirpe oriundus esset. Heinsuis 
hic Paulinum quendain, cujus memoria ea aetaie est cele- 
berrima, significari putat, eique sane et divitiae et nobili- 
tas fuerunt, idemque summis honoribus splenduit, sed et 

• | 

tuin jam episcopatu fungebatur nec, qui accurate eju^ vi- 
tam scripserunt, secessus in Gorgonam insulam mentionem 
faciunt. Itaque hunc quidem interpretes rejecerunt, de* illo 
non cogit^rlint et rem nimis ambiguam, quam de qua quid- 
quam statui posset, esse putarunt. Sed si quem tamen in- 
. venire velis, neminem equidem noVi, quem melius aocipi 
posse arbitrer. — Alium denique Exuperantium • huc referre 
solent, qui auctor est libelli de Marii, Lepidi ac Sertorii 
bellis civilibus # ), idque prae caeteris Weriisdorfius pluri- 
bus argumentis probasse sibi visus est Sed dubia tamen 
res est et de qua vel suspicari spinosum sit. Nam cum 
nec in libro ipso nec alibi ullum indicium, quo tempore 


inde Triturritam se petisse narrat. Notio haec yocabuli adversus satis 
frequens, et apparet simul, cur erraverit librarius, quippe qui pro. prae- 
positione haberet. Mox retinui agit , quod Burmannus in adit , Werns- 
dorfius in amat mutabant. Suum enim videntur eripere Namatiano, 
qui corrigunt. 'Latebra non modo locus, ubi laleas, sed etiam ipsum 
latere. Lucret. 5, 750 solis item quoque defectus lunaeque latebras . 

°) Vide editiones Sallustii curitas ab Havercampio Tom. 11 p. 221 
et Frotochero T«n4. I p. 251. 

X * * 


I 


48 . 


scriptus sit, inveniatur, sed ideo tantum, quod epitonia est 
historiarum Sallustii, ad hanc aetateip, quam breves talos 
historias epitomasque majorum operum adamasse constat, 
transferatur, pari jure etiam ad paulo priora tempora, qui- 
bus similis cupido longiora in brevius contrahendi erat, 
pertinere poterit. Neque dubium, quin, tunc quoque multi 
Exuperantii iique docti et qui talem epitomam componere 
possent, fuerint. Atque si ex hac aetate, quaeris aliquem, 
habes senatorem illum, qui est in Cod. TJicod. 14, 1, 4, 
quem doctum lilerarumque non ignarum fuisse yel munus, 
quo fungebatur, indicat. Neque enim inde quidquam vide- 
tur colligi posse, quod Nairiatiantts lib. 1, 205 Lepidi a 
Catulo victi # et in Sardiniam pulsi aliorumque ejusdem 
gentis, qui,. cum similia molirentur, simili etiam fato ceci- 
derunt, mentionem facit, quarum rerum pars illo libello 
narratur. Quod si poeta ideo fecisset, ut ostenderet le- 
gisse se et accurate memoria tenere ea, quae scripsit Exu- 
per&ntius, eum id etiam dicturum fuisse puto, ut solet, 
quae vel ipsius generi vel aliis, quos novit, laudi sint, ple- 
nissime explicare et praedicare. Accedit, quod causam, 
cur narret illa, addit etiam Namatianus, -visisse se loca, 
in quibus olim Lepidus vinceretur, ideoque sermonem et in 
eum et in alios ejusdem nominis delapsum esse/). Quod 
denique, quia primum ejus libri exemplum in Gallia inven- 
tum sit, ibidem eurti scriptum esse volunt, pariter labat. 
Etenim et mullos libros alio loco inventos , alio scriptos 
esse constat nec video , cur non etiam in Gallia plures 
Exuperanlii esse potuerint. 

1 , ' * * . . * ti -.«bi 

xvu. 

Jam, quoniam, quod praeterea ad liune Exuperantium 
recte pertinere possit, nobis nihil notum est, redeundum est 
ad verba Namaliani, quae jam supra posuimus, et quid his 
narretur, explicandum. In quibus admissa SUzmanni con- 

' jeclura 

*) Confer, quae infra bis de rebus diximus. ’ l : 


jectura scripsi amare; veteres enim editiones halent amore . 
Quod qiiidem Wernsdorfius defendere conatur hancque sen- 
tentiam effici ait: „ inducto pacis amore et compresso, qui 
adhuc fugas et seditiones suaserat, terrore docet eos post- 
liminium, redire ad lares et domi quiete ac libere vivere.” 
Sed vellem plenius iste sententiam suam explicasset ; equi- 
dem non intelligo. Postliminium est illud quidem reversio 
et reditus, maxime ex captivitate, ac quae a nobis alienata 
sunt, cum ad hostem pervenerint et ex suo tanquam limite 
exierint, cum redierint ad idem limen, postliminio dicuntur 
redire (vide Cic. Top. 8; Digg. 49, 15, 5); sed quo tan- 
dem abierant Aremorici, ut redire ad limina sua et jure 
postliminii uti possent? Melius junges postliminium pacis; 
ea enim aufugerat quasi et admodum pulchre in ea idem 
dicitur accidisse, quod in hominibus, qui intercepti ab ho- 
stibus, cum redierint, in bona integra restituuntur. Simili 
modo locutus est Tertull. de pud. 15 quale est enim , ut 
cum maxime incesto fornicatori postliminium largitus f 
pacis ecclesiasticae statim ingesserit etc. Sed amore sic 
nude relictum jam non placebit; itaque accipe Sitzman- 
liianum amare . Neque enim vel difficilis est haec emen- 
datio vel in Namaliano etiam difficilior est extimescenda. 1 
Ipsam rem, quam poeta tangit, Wernsdorfius negligentius 
tractat. Cum enim quaeratur, quando et quare eo tem- 
pore bellum in Aremoricis ortum sit, auctores quidem Go- 
thos fuisse dicit, sed tempus et caeteras rationes non expli- 
cat. Nec Christoph. Browerus ad Venant. Fort. Carni. 
3, 6, ad quem provocat, plura affert. Accuratius ille qui- 
dem, non rectius disputat Klinkhamerus in praefatione ad 
Pseudo- Plauti Querolum sive Aululariam (Amstelodami 
1829) p. 29. In hac enim fabula (Act. 1,2, 199) optat ali- 
quis, ut liceat sibi nullis impedilo legibus libere vivere ac 
violentiam impune exercere. Suadetur ei, ad Ligerim llu* 
vium migret; ibi rusticos et privatos homines rerum poti- 
tos omnia ex ipsorum arbitrio tractare, licere omnia, vim 
haberi pro lege. Haec pariter atque ea, quae Namatianus 
narrat, iste refert ad ea, quae Eutrop. 9, 3, Oros. 7, 25 

aliique lra<hirtt, vixdum rerum potitis Diocletiano et Maxi- , 
miano Armandum et Aelianum, collecta rusticorum manu, 
quos incerta nominis origine Bagaudas sive Bacaudas (utrum 
enim rectius sit, non liquet) appellarent, totam Galliam 
seditionibus miscuisse, eumque tumultum post complurium 
demum annorum spatium sedatum esse. Vide eadem de 
re Lipsii Excursura ad Tac. Annal. 3, 43 et interpretes 
ad Mamertini Panegyr. Maximiano dictum 4, 3. Sed hae 
turbae cum anno 285 acciderent * *), certo non usque ad 
annuin 416 durarunt, ita ut et Pseudo - Plautus ille, quem 
iste sub Constantino vixisse putat, et Namatianus easdem 
dicere videri possint. Oppressae sunt illae quidem a Ma- 
ximiano et deinde a Constantino, denuo tamen incepe- 
runt, cum initio quinti saeculi imperium Romanum in Gal- 
lia languesceret. Zosimus enim 6, 2 narrat Sarum Honorii 
imperatoris ducem, cum anno 408 primum prospere res in 
Gallia gessisset, dein autem a Constantino, qui tum eam 
terram in suam potestatem redigebat*, premeretur, Bagau- 
dis, ut salvo Italiam intrare liceret, omnem praedam con- 
cessisse et emisse quasi transitum. Eosdemque Bagaudas 
commemorat Salvian. Massil. de gubernat, dei 5, 5 et 6 
p. 105 (ed. Stepli. Baluzii) eorum que miserias ac calami- 
tates multis verbis effert. Sed neque hi Bagaudae, ut ex 
loco Zosimi, quem modo attulimus, patet, vel ad solum 
fluvium Ligerim vel ad oram Aremoricam habitabant, et 
praedonum magis ac latronum quam geniis nomen erat. 
Itaque has quidem turbas Namatianus non dixisse videtur. 
Totam autem rem aperit Zos. 6, 5. Is enim narrat, exeunte 
anno 408 Gerontium, ducem Constantini imperatoris, qui 
in Galliis regnabat, defecisse barbarosque prope habitantes, 
Vandalos, Suevos, Alanos ad invadendum imperium Ro- 
manum excitasse. Ilgos ous olx> qlvtujxujv o Kcovwt avr 


') Errat vero’, Klinkhamerus, cum sub Diocletiano et Maximiano 
rem accidisse dicit. Nam Diocletianus ob has ipsas turbas Maximianum 
primam Caesarem, deinde, cura Carausius, qui in Britannia bellum mo- 
vebat, «ccederet, Angustum nominavit, ut refert Orosius. 

• ♦ 

•xdvta xa.7 E*ovcr[(xv ETttoVTEq ol -urreo 7oV t PvVov pdofiaoot xaY- 
£tmjo*al» sii; <fowyxrrpf 70vq 7E 7ift> BQE7am'ixr\V vrjtrov oixovv» 
raq xou 7 olv ev KtXrotq tpvEa Evta 7rfi 'Pco/naioov ao%rfc «rto* 
orrjvou xou xcx^r eauTa fiio7EVEiv } o vketi roTq 7oV7oyv £?ta- 
xovowa Vo/ncitq * ol 7 E ovv ex, 7rjq Bo£ 7 otwiag orcXoc evSvvteq neti 
CrqKOl», GLUTCOV TtQOXlVdWEVCfrXVrEq l)XEVPEO(OCrOCV 7(OV ElttXEl [LlEVCtiV 
fiaLopcxQrov 7aq sto Xetq xai 4 ^ Aof.ioQt%oq Ixucxq xol e7Eqou TaXa* 
T(o v ETtdoytai Bo£7awovq f.iif.ir^diiEVoi xa 7 u rov hrov crcpctq 
r\XEvPe.Qcocrav r^oTtov ExfidXXovcrai /llev 7ovq t P(ojLLauoD ocq% qv- 
7aq, otxEibv de xv.7 i^oxxxiav vcoAttsvfu» xaptwourat. Quando 
autem hae turbae et a quo sedatae fuerint, accurate dici 
nequit. Fortasse Constantius, dux vere Romanus, qui anno 
41 1 ab Honorio in Gallias missus est, uti caeteros tyrannos 
vicit, ita etiam hunc tumultum finivit. Gothi vero, qui 
anno 412 Athaulpho duce Italiam reliquerant, quia potis- 
simum juxta mare internum migrarunt, exiguam tantum 
partem Aremoricorum tetigerunt *). Eosdem populos etiam 
post Namatiani tempora ferociores fuisse et saepius sedi- 
tiones movisse colligi licet ex vita S. Germani Autissio- 
dorensis c. 15 (PhiL Labbei biblioth. nov. Tom. I p. 538)* 

. XVIII* 

* 

Rem habes ; jam videndum de homine^ quod muntts in 
Aremoricis gesserit* Wernsdorfio incertum est, quae digni- 
tas vel potestas ea sit, quam Exuperantio Namatianus tri- 
buat, praefectus praetorio vel vicarius Galliarum an tertiae 
Lugdunensis rector fuerit* Simili modo etiam Tiliemontum 
(histor. imp. Rom. Tom. V p. 820 not. 43 in Holior.) ju- 
dicat; quoniam tamen poeta majus quiddam indicare videa- 
tur, eum praefectum praetorio vel vicarium Galliarum fuisse 
mavult. Addit, certum esse, Aremoricos latius patuisse 
quam Lugdunensem tertiam. Idque rectissime monet* Lon- 
gum est quidem de Aremorica sive Armorica ”) dicere, 


*) Confer, quae infra diximus de Tolosa capta» 

**) Armoricam vocant plerique scriptores, Zosimus 1. Caes. tali. 
Gall. 7, 75; Oros. 6, 11; Aremoricam Plin. hiet* nat. 4, 17 et potitae. 

L4*l . 

quae antiquitus nominata sit, et de nominis origine, quae 
explanari haud scio an nequeat, disputare (vide ea de re 
interpretes ad Caes. bell. Gall. 7, 75 et Plin. liist. nat. 4, 
17), id tamen constat, Aremoricam nominatam esse eam 
partem orae Gallicae, quae fere inter Garumnam et Lige- 
rim esset. Nos vero non tangunt, nisi quae Nam^tiani 
tempore fuerunt. De quibus praeclarum est testimonium no- 
titiae dignitatum imper. occident, p. 137 (ed. Pan cir olus 
Genevae 1623), ubi haec verba: extenditur tractus Aremo- 
ricam et Ebruicani *) limitis per provincias quinque , 
per Aquitaniam primam et secundam, Senoniam (quae 
eadem Lugdunensis quarta nominabatur), secundam Lu- 
gdunensem et tertiam i. e. a Sequana usque fere ad Pyre- 
naeos montes. Haec litora Namatianus oras Aremoricas 
appellat. Praeerat autem iis dux militaris. Consulares 
enim vel potius praesides (nulla enim harum provinciarum 
a consulare regebatur) singulis illi quidem regionibus prae- 
erant et judicum inunerc in iis fungebantur, sed omnes 
praeterea dux militari imperio gubernabat. Si praefectum 
praetorio vel vicarium Galliarum, quibus tot aliae provin- 
ciae parebant, Namatianus significare volebat, nescio cur 
solas oras Aremoricas nominaverit. Accedit, quod militare 
potius imperium quam civilis magistratus populos seditio- 
sos in libertatem restituit. Neque exigua erat dignitas du- ' 


Sid. Apoll. Carni. 7, 370 quin et Aremoricus piratam Saxona tra- 
ctus sperabat; Auson. Epp. 9, 35 sunt et Aremorici qui laudent 
ostrea ponti; id. profess. 10, 24. , 

••) Accipiendam esse censeo hanc emendationem Scaligeri ad Auson. 
Epp. 9, 32. Vulgo legitur Nervicani , quod etiam Pancirolus non recte, 
opinor, defendit. Quidquid enim de Nerviorum sedibus, de quibus mul- 
tum in utramque partem disputatur, statuitur, hoc constat, eos ultra 
Sequanam habitasse, cui regioni dux Belgicae praeerat. Quod porro 
Scaliger objicit Nervianum potius quam JServicanum eum tractum di-, 
cendum fuisse, acutius quam verius, isto praesertim tempore. Neque 
magis probari poterit, quod, quia Aquitanici tractus nulla mentio fiat, 
lacunam in notitia dignitatum eo loco esse putat. Plinius certe hist. 
nat. 4, 17 Aquitaniam prius Aremoricam nominatam esse tradit, eaque 
regio, etsi postea latius patebat, illam tamen siue dubio complectebatur! 

. I ' ! 

eis, qui vicarium fere aequaret. Itaque etiam hoc habes, 
quod majus quiddam poeta videtur indicare. Si plura de 
ducibus desideras, adi Pancirolum ad notit. dign. imp. 
orient. c. 139, de Aremoricae duce eundem ad notit. dign. 
iiup. occid. c. S6. Superest, ut explicemus, quid sibi ve- 
lint haec verba Namatiani: 

Leges restituit libertatemque reducit, » 

Et scrv#s famulis non siuit esse suis. 

Ditas novi explicationes, ut famulos aut de Gothis, qui 
servire deberent Romanis, sed tunc dominari viderentur, 
aut de ministris vel comitatu praesidum intelligamus, quos 
rapinis et furtis totas saepe regiones vastasse constat, ma- 
xime ex Salviano MassiJ. lib. VI. At quamquam, si alter- 
utra eligenda esset, in hanc inclinarem (illam enim fru- 
stra a Browero ad Venant. Fortunatum Carin. 3, 6 p. 62 
defendi quilibet videt "), neutram tamen ut probem moveor. 
Etenim hoc illius belli Arcmoricani proprium erat, quod 
inferior populi pars, cum accederent barbari, ejectis magi- 
stratibus Romanis dominatum arripiebat, et nobilissimos 
quosque ac ditissimos vel exilio vel servitio premebat. 
C^uod quidem colligi licet et ex Zosimo et ex vita Ger- 
mani Aulissiodorensis 1. 1. Simili modo etiam postea, 
cum anno 414 Gothi Burdigalam invaderent, servorum se- 
ditio, qua nobiles maxime et divites peterentur, orta est. 
Itaque hoc dicit poeta, Exuperanlium veterem rerum ratio- 
nem restituisse, ut famuli et servi suis quisque dominis pa- 
rerent, liec amplius mutato ordine iis imperarent. 

Et haec quidem de rebus Exuperantii dicenda erant, f 
In quibus quoniam Klinkhameri et Pseudo - Plauti mentio- 
nem injecimus, adnectam aliud, quod eodem [pertinet. 
Etenim ex iis, quae modo disputavi, apparet praecipuum ") 

°) Etiamsi ipsa verba lianc interpretationem admitterent, tamen ac- 
cipi nequiret. Nam anno 416 Gothi in Hispanias transierant, ibique 
pro imperio Romano pugnare inceperant. Itaque Exuperantius eos do- 
mare non amplius poterat. 

°°) Alterum enim, quod Servias, qui ad Aen. 3, 280 Plauti Que- 
rolum laudat, in suae aetatis scriptore (nam etiam Servius sub Tlieo- 

argumentum, ob quod Klinkhamerus Queroluin ad aeta- 
tem Constantini vel Diocletiani referendam esse censui t, 
concidere. Neque enim video, cur noli Plautus ille isto 
loco seditionem Aremoricanam, quae item ad Ligerim erat, 
dicere possit, in qua Zosiraus etiam 70 iavru p/o- 

7 ev£iv x(x\ xglt' E^ovcrlav itoXur ev^ict, xa^icrravcu commemorat. 
Et poterunt haec ita disputari, ut simul Rutilium, cui fa- 
bula illa dedicata est, hunc ipsum RuAlium Claudium Na- 
matianum esse arbitrere, quae vulgaris est opinio. Quam- 
quam ea quidem nulla ratione utitur, sed notissimum quem- 
vis Rutilium ex aetate illa arripuit. Sed poterunt tamen 
quaedam quasi argumenta afferri. Auctor Queroli signifi- 
cat patronum suum esse philosophum, qui Academico more, 
quod libitum fuerit, destruere et asserere soleat. Namatia- 
nus vero lib. 1, 17 philosophum omnino agit, quantum 
quidem poetae agere liceat. Tum ille Rutilius eos, qui fata 
sua deplorent, dicitur ridere consuevisse, hic gravissime in 
eos, qui relicta vita publica in solitudinem secesserant, in- 
vehitur (vide lib. 1, 440 et 517). Amorem porro patriae, 
quem semper prae se fert, quomodo *hic melius ostendere 
poterat, quam si ejus patronus fieret, qui antiquas fabulas 
componeret? Divitiae denique et honores, quae illi, etiam 
huic fuerunt Addit Wernsdorfius illustrem vocari illum, 
liuno praefectum urbi et magistrum officiorum fuisse, eas- 
que dignitates esse illustres; praeterea ad praefectum urbis 
etiam curam spectaculorum pertinuisse. Vides multa con- 
venire, quae rem suadeant. Nihilominus mihi non du- 
bium, quin eodem -jure etiam negari possit. Multa enini 
eorum, quae allata habes, talia sunt, quae sententiam jam 
acceptam et probatam confirmare, ipsa nihil valere posse 
videantur. Praeterea, ut fatear, quod sentio, oratio et ge- 
mis dicendi illius fabulae meliora quam pro Namatiani ae- 
dos io et Honorio vixit) adeo errare non potuerit, ut eum cum vetere 
Plauto confunderet, admodum est debile. Etenim et incertum est, Ser- 
vius an alius quis illa ad Virgilium notaverit, ct fabulae auctor prolog. 
v. 7 comoediam suam nominat investigatam Plauti per vestigia , undo 
error facilis. erat. ». - * 

taite videntur esse; i! enim omnino errant, qui quinto vel 
sexto p. Cii. saeculo eam scriptam esse putant. - * 




< *t • i *• i 


XIX. 

... Exuperantii filius fuit Palladius , quem vulgaris opi- 
nio pro Palladio Rutilio Tauro Aeiniliano, notissimo rei 
rusticae scriptore, habet Rationem , . quae subsit, nescio 
aliam, quam quae ex nominis similitudine petita sit,, et 
quod cum verbis Namatiani, qui Palladium sibi stirpe pro- 
pinquum, affectu filium fuisse significat., Palladius Ruti- 
lius convenire, videbatur. Itaque etiam Wernsdorfhis ii* 

i * • 

notis ad poetam ab ea stetit; postea autem mirifice nostram 
curiositatem decipit (Poett lat. min. Tom.VI p. 15 seqq.). 
Ul,»i enim ad probandam rem pervenit, cum eam confici 
non posse videret, abjecit et nihil certi dici posse confes- 
sus est. Neque id equidem vitupero, nam nec ipse quid 
dicam habeo nec quemquam allaturum p\ito. Adeo enim 
frequentes Palladii illa aetate, ut, etiamsi de iis plura, 
quam nota sunt, sciremus, tamen singulos distinguere dif- 
ficillimum foret Accedit, quod plurimorum non omnia, 
sed unum tantum nomen novimus, unde, illis praesertim 
temporibus, conjici quidquam omnino nequit, Nam praeter 
scriptorem rei rusticae eum solum Palladium, qui anno 

416 consul fuit, ex inscriptione apud Reines. Cl. VI, 54 

• « 

discimus Junium Quartum Palladium pleniore nomine vo- 
catum esse. Eundem esse arbitror, ad quem Symmachi 
epistola (Epp. 9, 1 ) extat et quem multis praeterea hono- 
ribus sub Honorio functum esse ex codice Theod. cogno- 
scimus. Diversus ab his rhetor celeberrimus Palladius, qui 
saepius apud Symmachum commemoratur (Epp. 1, 9; 1, 
88; 3, 50), cujus pompam laudat Sidon. Apoll. Epp. 10, 5. 
Qui nuin idem sit atque is, cujus epitaphium a patre Ni- 
cephoro positum invenitur apud Grut. p. 699, 12 *), du- 


°) Idem epitaplunm recepit Burraannus Antlmlogia Lat. 4 , 220. 
En ipsum: Ut te. Palladi , raptum Jlevere C amoenae , Jfrv erunt po- 
puli , quos continet Ostia dia. Animadverte Pyladi tribus longis 
syllabis dici; ]Samatiauu9 alio modo eoque rectiore posuit. 

bimn, quamvis arbitretur Wernsdorfius. Si jam quaeris, 
quem in Naiuatiani Palladium transferre possis, habes eum, 
qui praefectus praetorio anno 458 sub Majoriano vocatur 
in Novell, Cod. Theod, 4, 4. Nam cum ille dicatur jura 
fori Romani didicisse, eum postea civilia munera capessi- 
visse patet. Tempus autem convenit? Palladius enim, cum 
Namatianus Roma proficisceretur, sine dubio nondum vige- 
simum quintum annum excesserat, usque ad quem juvenes 
juri et liberalibus studiis operam dare solebant (Cod. Just. 
10, 49, 1), Usitatum autem erat, ut, qui in Gallia, ubi 
illa aetate summam literarum celebritatem fuisse constat 
(vide Savaron, ad Sid. Apoll. Epp. 3, 3 et 4, 21), studio- 
rum decursum absolvissent, * deinde Romam, quod domici- 
lium legum (Sid. Apoll. Carm. 1, 6) erat, ad jus discen- 
dum proficiscerentur. Augustin. confess. 6, 8 Romam pro- 
cesserat, ut jus disceret; Constantius in vita S. Germani 
init, atque ut in euui perfectio literarum plena conjice- 
ret , post auditoria Gallicana intra urbem Romam juris 
scientiam plenitudini perfectionis adjecit . 

tr.i • |4< - **f . r * . i 4 * mA ." Zt* \ f vi 

, S xx« ... 

Porro fortasse ad familiam, certo ad patriam eandem 
cum Namatiano pertinet Victorinus quidam, de quo prae- 
ter ea, quae poeta ipse narrat, nihil notum est. Nam ne- 
que in inscriptionibus neque in legibus neque in scriptori- 
bus illius aetatis ulla ejus invenitur mentio. Itaque his 
omissis illa eo accuratius perquirenda et quae latertt eli- 
cienda sunt. Tolosanus autem fuit Victorinus, id quod 
aperte dicit Namatianus lib. 1, 495: 

Errantem Tuscis considere compulit agris 
Et colere externos capta Tolosa lares, 

Et paulo post de eodem: 

Hunc ego complexus ventorum adversa fefelli, 

Dum videor patriae jam mihi parte frui. , 

Quando autem Tolosa capta et a quol Recte ab Athaulpho 
ait Wernsdorfims, sed si eundem ibi regnum condidisse 
addit, non accurate dicit i id enim postea demum a Wal* 


lia factum est. Athaulphus vero cum anno 412 Italiam 
reliquisset et vindemiarum tempore (cf. Idatii chronicon 
h. a.) Narbone potitus esset, anno insequenti Tolosam 
precibus Exuperii episcopi aliquamdiu defensam cepit ac 
vastavit, deinde Burdigalam concessit. Loquitur hac de 
re praeter Namatianum etiam Hieronym. Epp. 11. Non 
multo post Gothi relictis illis regionibus sive sponte sua 
sive pulsi a Constantino in Hispanias abierunt, ut ibi cum 
Vandalis et Alanis bellum gererent. Quare eo quidem 
tempore, quo Namatianus revertebat, libera erat illa pars 
Galliae nec quidquam Yictorinum prohibebat, quominus re- 
diret. Sed nolebat fortasse , quod iterum periclitari dubi- 
tabat et, uti antea magnis, ita tunc paucis contentus erat. 
Audi poetam lib. 1, 4i)7: 

No.c tanlum duris nituit sapientia rebus, 

* Pectore non alio prosperiora tulit. \ *'• 

Conscius Oceanus virtutum, conscia Thule, ' • i ^ 

Et quaeconque ferox arva Britannus arat, 

Qua praefectorum vicibus frenata potestas • 

Perpetuum magni foenus amoris habet. 

Narrat igitur poeta, quam dignitatem, antequam Tolosam 
et inde in Tusciam abiit, Victorinus habuerit Neque tamen 
liio locus nec ab antiquioribus nec a recentioribus interpre- 
tibus recte intellectus est, qui, dum huic aetati veterum 
temporum modum adhibent, maximam partem decepti suut 
Et Burmannus quidem omnino aberrat, cum potestatem, 
quam Victorinus gessit, eo putat fuisse frenatam i. e. co- 
hibitam et deminutam quasi, quod non unus semper prae- 
fectus esset, sed alius alii succederet. Nam nec praefectus 
est Britanniae vel potius Britanniarum , nec commodum 
est commemorari, quam coercita fuerit potestas, quam la- 
tissime patuisse summum honorem ac laudem affert ei, qui 
gessit. Aliquanto melius Barthius, quem Wemsdorfius se- 
- quitur, vicarium, qui dicitur, Britanniarum significari sen- 
sit, sed ne ii quidem de caeteris recte judicant. Nam fre - 
natam vicibus praefectorum potestateiti intellexerunt, quae 
imperio superiori et dispositione praefectorum praetorio 

w quasi freno adstricta et temperata esset. At nec vices 

sunt munera et idem hic obstat, quod in priori explica- 
tione. Quare vicibus idem esse puta quod pro . Prae- 
fectus urbi judicat vite sacra i. e. pro imperatore, et ipsi 
' vicarii dicuntur a "ere vicem praefectorum (Aram. Marccll. 

15, 4, 10) vel agere vices (Cod. Theod. 2, 33, 1 ad Dra - 
cilionum agentem vices praefectorum praetorio *), Cas- 
siod. Var. 11, 4) et vice praefectorum cognoscere (Cod. 
Theod. 11, 30, 16). Itaque iidein vicarii vocantur pro 
praefectis, rarius pro praefecto (Cod. Theod. 16, 10, 15; 
Amm. Marcell. 23, 1, 2; 29, 1). Plura vide apud Vale- 
sium ad Ainin. Marcell. 14, 5, 7 et Gothofredum ad Cod. 
Theod. 2, 23, 2. Jam frenata potestas erit gesta, admi- 
•* nistrata. Amm. Marcell. 23, 1, 5 Maximinus regens quon- 
dam Hornae vicariam praefecturam . Sid. Apoll. Carni. 
5, 564 si praefecturae quantus moderetur honorem; kL 
Carm. 7, 1 praefecturam primam gubernavit cum magna 
popularitate consequentemque cum maxima populatione . 
At porro consideranda sunt Namatiani verba. Quid enim 
Oceanus conscius est virtutum vicarii Britanniarum? Nescio 
equidem; nam in Oceano si quid agendum erat, id ad du- 
v cem, non ad vicarium Britanniarum pertinebat Poeta ta- 

men suo jure, quae terrae finitimae essent Britanniis, eas 
conscias esse eorum, quae Victorinus gessisset, dicere po- 
terat, ideoque etiam Thulen **), quam ex communi Roma- 
norum opinione in septentrione Britanniae collocat, nomi- 
navit. Insequuntur haec: et quaecunque ferox arva Bri- 
tannus arat. Omnes antiquae editiones habent quicunque; 
Castalio correxit quaecunque , quod accipere non dubito. 
Mitto quod vocabulum arva sic nude positum placere non 
poterit; considera potius Britannos non fuisse diversos, ut 


*) Graece hoc expressit Constantinus in epist. ad Macarium: A(jc*- . 
•KikicLvti 3*$ Silxovfi fcjv Tjol/iltCq ordrov srtaqx av 

**) Vide de Thule, fabulosa illa insula, maxime Mannerti geogra- 
phiam veterem Vol. I p. 78 seqq, et VqI. II p. 265 et Beruhardiuw 
ad Diopys. Perieget, v. 5S1 p. 685, „ ' 


• I • «. — 

omnes complecti poeta vellet, sed diversa fuisse arva, quae 
incolebantur. Etenim tota insula in quinque provincias 
dividebatur, Maximam Caesariensem, Valentiam , quae a 
consularibus, Britanniam priorem et alteram, Flaviam Cae- 
sariensem, quae a praesidibus regebantur. Conjunctis his 
imperabat vicarius Britanniarum , qui ipse subjectus erat 
praefecto praetorio Galliarum * *). Plura de vicario narrant 
Pancirolus ad notit. dignit. imper. occid. c. 69 et Gotho- 
fredus in notit. dignit. Cod. Theodos. Quanta autem cum 
laude Victorinus munus suum gesserit, deinde multis Na- 
matianus praedicat, in quibus adnota vocabulum partis , 
quod vel mutabant interpretes, vel non intellexerunt. Fal- 
litur enim Burmannus, qui de ipso munere accipit, eamque 
notionem colligit ex Sid. Apoll. Epp. 1, 9. Opponitur 
quidem pars civilis (Vegetius 1, 5) vel partes civiles 
(Cod. Theod. 11, IS, 1; Symmaeh. Epp. 9, 112) parti 
armatae (Sid. Apoll. 1. 1.); sed cum sic, qui non sint 
milites, a militibus discernantur, aliam vocabuli partis 
significationem esse apparet. Neque vero sors , quod ex 
priscis temporibus, ubi sortiebantur provincias, deprom- 
ptum Heinsius malebat, necessarium est. Etenim pars illa , 
aetate saepe idem valet, quod regio , terra . Cod. Theod. 
14, 16, 12 partes suburbicariae i, e. regiones ad dioece- 
sin urbicariam pertinentes; ibid. 7, 6, 3 partes Orientis; 
ib. 15, 1, 49. Plures locos congessit Gothofrcdus in 
Glossar. Nomico Cod. Theod. s. v. Deinde animadverte 
nomen rectoris , quod proprium est eorum, qui singulas 
provincias administrant, sive sunt consulares sive praesides, 
hic latiore sensu positum. Amiu. Marcell. 15, 3, 7 vocat 
rectorem secundae Pannoniae , quem eundem 16, 8, 3 no- 
minat consular em ; ibid. 18, 7, 3 rector Mesopotamiae 
dicitur, quem praesidem fuisse constat ex notitia dignit. 


i 

*) Ceterum decipitur Wernsdorfius, qui verba Auson. Mosell. 408 
ad vicarium Britanniarum pertinere putat. Quo loco Freherius, qui 
praefectos praetorio Galliarum et Italiae indicari arbitratur, rectius vh 
detur judicare, • . • , . 

iinp. orient. c. 114*). Itaque si accurate loquare,: vica- 
rius 'rector nominari nequit, nam hic ilii parebat ( Cocf. 
Theod. 1, 6). Sed non mirum, vocabulum, cujus sensus 
usu magis quam origine coartaretur, aliquando etiam latius 
patuisse. Vide Amm. ; Marcell. 22, 14, 6, ubi praefectus 
Augustalis Aegypti, cui sex praesides obediebant, rector 
nominatur. 

Neque tamen Victorinus, cum pulsus esset a barbaris 
ex patria, sive quod gratia multum valebat, sive; quod cae- 
tera munera praeclare gesserat, ab imperatore neglectus 
est, sed paulo post illustratus, quem dicunt, honorem ac- 
cepit, qua de re sic Namatianus loquitur: 

Illustris nuper sacrae comes additus aulae 
\ Contempsit summos ruris amore gradus. 

Edam hic locus non recte ab interpretibus intelligilur. 
Wernsdorfius post multa alia, quae pariter non accurate 
disputata sunt, haec, quibus summam opinionis suae expri- 
mat, habet, hic intelligi comitem domesticorum, domesti- 
cum vel palatinum, uti nominent Eutrop. 10, 9, 1 et Zosim. 
5, 47 et plures inscriptiones, fuisseque hunc in ordine vi- 
rorum illustrium **). Legendum esse Gulherium de offic. 
dom. Aug. 1, 10 et 17. Sed vereor, ut probare queat, 
quae dixit. Etenim et Victorinus antea vicarius fuerat, 
ideoque ad magistratus civiles pertinebat, nec functum cum 
esse eo munere, quod ei oblatum esset, dicit poeta. De- 
nique non video, cur potissimum comitem domesticorum 
fuisse Victorinum iste putet, cujus rei equidem nulla video 
vestigia. Erant praeterea comites sacrarum largitionum et 


•) Vide etiam sapra §. XII, ubi Franciscus Marianus, quod hanc 
notionem ignorabat, deceptus est. 

... •») Nescio, cur Gothofredus in notit. dignitt. Cod. Theod; comites 

domesticorum (duo enim erant, alter peditum, alter equitum) spectabi- 
libus adnumeret, cum saepius illustres vocentur, Cod. Theod. 12, 1,38; 
Cod. Just. 12, 16, 1. Vide Pancirolum ad notit. dignit imp. orient. 
p. 139. Infimum tamen in quindecim illustribus dignitatem obtinebant, 
ut ex ordine, quo iu notitia dignitatum utriusque imperii recensentur, 
apparet. 

rerum privatarum atque alii, qui item illustres essent. 
Quomodo autem ea, quae Namatianus dicit, intelligenda 
sint, significat lex celeberrima Theodosii et Valentiniani 
A. A. Cod. Just. fc2, 8, 2. Cum enim comites iique il- 
lustres nominentur non ii soli, quorum quasi proprius titulus 
est comitum, ut comitum sacrarum largitionum et rerum 
privatarum ac comitum domesticorum peditum et equitum, 
sed, quicunque summis apud imperatorem dignitatibus fun- 
guntur, eo nomine ornentur, ibi tria genera comitum illu- 
strium discernuntur * *), unum eorum, qui re vera munus ali- 
quod gerant, qui dicuntur in actu positi, alterum eorum, 
quibus ob merita ita illustratus honor detur, ut simul spes 
vel oblatio ipsorum munerum fiat, quibus vacantibus nomen 
est, tertium denique honorariorum, qui vel ambitu vel gra- 
tia merum honorem adipiscantur, unde eorum appellatio. 
Vacantium et honorariorum rursus duo erant genera; nam 
aut absentibus aut praesentibus illustratus deferebatur. Jam 
si Victorini res sortemque, quas poeta narrat, consideras, 
vides eum ad eos vacantes comites illustres pertinuisse, qui- 
bus absentibus cingulum delatum esset. Nam de profectione 
ejus nihil tradit Namatianus, nec puto eum, qui rus 
adeo amaret, ad aulam imperatoris abisse. Donabatur igi- 
tur ei, cum in Tuscia exui ruri viveret, illustratus, siinui 
munus aliquod offerebatur vel spes ejus ostendebatur. Utrum- 
que tamen ille sprevit et otium ac vitam privatam publicae 
praetulit. 


XXI. 



Rerum ordo nos ducit ad Rufium quendam Volusia* 
num , amicissimum Namatiano, cui adeo dedicatum esse 
ejus carmen vulgaris opinio est. Omissa autem hac quae* 


r . . • .. .ro . . . . •» 

*) Qui plura hac de re, quam equidem adhibeo tantum ad locum Na- 
roatiani explicandum, scripserant, duos nomino, Gothofredum, qui ad 
Cod. Theod. 6, 18, 7 plenissime et accuratissime, ac Ch.iG. Hauboldum 
in dissertatione praeclara de consistorio principum Spec. II (Lipsiae 
1789) c, 7 §. 4 p. 33, qui brevissime nec minus accurate disserit. - 

sdone, quam alio loco aptius, tractabimus, nunc de nomine, 
dein de genere, postremo de dignitatibus, quas gessit; di- 
sputabimus. Et nomen quidem apud ipsum poetam plenius 
explicatur, qiii, ubi discessum suum ab urbe describit, prae- 
cipue Rufii Volusiani amicitiam praedicat lib. ly 167: 


■ Jamcjnc aliis Romam redeuntibus haeret eunti : 

' Rufius, Albini gloria viva patris, > 

: Qui Volusi antiquo derivat stemmate nomen. 

Et reges Rutulos, teste Marone, refert. 

* * * |i | • * • • » * 


Itaque nomen ei erat Rufio Volusiano. Etenim testimo- 
nium Maronis, , ad quod provocat, invenitur in Aen. 11, 46 
Tu, Voluse armavi Volscorum edice mani piis. Duc, 
ait, et Rutulos . Sed Volusorum gentem ignoro, nota con- 
tra 'Volusiorum, ex qua multi celebres fuerunt et in libera 
re publica et sub primis imperatoribus ; hinc orti sunt Vo- 
lusiani, quos solos Namadani aetate novi, summis honori- 
bus conspicui. Sed tertium edam nomen Rufio addi solet 
Venerii , quod et in inscriptione carminis, quae in anti- 
quioribus editionibus est, et in * versu lib. 1, 421, unde tota 

0 , 

res manasse > videtur , habes. . Ibi enim, postquam nonnulla 
de praefectura urbis, quam Rufius Volusianus capessiverat, 
dicta sunt, haec vulgo verba leguntur: 

Optarem verum complecti carmine nomen, 

• ‘i • * Sed quosdam refugit regula dura pedes. 

♦* i * ! Cognomen versu, Veneri*) carissime Rufi, u 

Illo te duduin pagina nostra canit. 

♦ 

Priore disticho Volusiani nomen significari apparet, quod, 
quia tres primas syllabas breves habet, in hexametrum re- 
cipi nequit. In altero major difficultas, nam nec, quomodo 
jungenda sint singula verba, nec, qui sensus inde efficiatur, 
elucet. ’ Itaque omnes uno impetu interpretes hunc locum 
obruerunt fere emendationibus, quas referre et longum est 
et inutile. Etenim in eo maxime peccasse videntur, quod, 


•) Nonnulli scribnnt etiam Freneris ita, nt ambitu qnodam verbo- 
rum Venerii nomen indicari patent, qui proprius quasi sit Teneris . 
Sed accuratiores tamen malunt Veneri . 

quae mendi sedes esset, non viderunt, sed multis modis . 
vagantes nunc hoc nunc illud vocabulum, quod rectissimum 
erat, mutabant. Primo Castalioni Venerii nomen suspectum 
fuit; emendavit tamen: cognomen versans , Veneri caris- 
sime Iiufi. Rectius judicarunt Heinsius, qui malebat co- 
gnomen versu, a teneris carissime Rufi , et Tob. Da minius, 
qui scripsit cognomen versus servet, carissime Rufi. Sed 
illud, nisi plura mutas, pariter vitiosum, hoc et nimis re- 
cedit ab iis, quae tradita sunt, et servandi verbum singu- 
lari modo adhibet. Utroque igitur spreto Wernsdorfius 
posuit cognomen versu veniat etc. idque optimum, quod 
noverim. Solent enim poetae veniendi verbo eo modo uti 
(OvicL Trist. 4, 10, 25) et facit fortasse etiam aliquid, 
quod Namatianus Ovidium videtur esse imitatus, qui ex 
Ponto 4, 12 similem nominis difficultatem, quod versui * 
non aptum erat, simili modo removet At enim quaeris, 

# cur potissimum Venerii verbum suspectum sit, id quod nisi 
aliunde probetur, ex hoc certe loco non appareat. Neque 
verum omnino est, quod Venerii nomen illa aetate vel usi- 
tatum vel honestum fuisse quidam negant *). Ipse Werns- 
dorfius Venerios aliquot, qui in Gruteri inscriptionibus in- 
veniuntur, allert, deinde Juliam Veneriam, amitam Ausonii, 
clarissimi et nobilissimi viri, quam hic Parent, c. 27 cele- 
brat, praeterea Venerinm Diaconum, ad quem Fulgentii 
Ruspensis epistola 15 (vide ejus Opera Paris. 1684) data 
est. Addere poteris Venerium, episcopum Narbonensem, 
qui circa Valentiniani III. consulatum sextum (i. e. anno 
475) commemoratur apud Grut. p. 1059, 1 et Veneriano- 
rum aliquot, qui in inscriptionibus inveniuntur, memoriam. 
Itaque Venerii nomen est illud quidem et usitatum et ho- 
nestum, sed nihilo magis ab Rufio Volusiano, de quo Na- 
* matianus loquitur, abjudicandum. Etenim in tota ejus fa- 
milia, quatenus eam investigari liceat, nemo invenitur, cui 
Venerii nomen fuerit. Quod quo magis appareat, quoad 


* ) Dammius adeo servile fuisse dicit, idque ex Ciceron. divinat, ia 
Caecil. 17 colligit. Sed error ejus jam notatus est a Wernsdoriio. 

fieri potest, eam prosequamur *), Rufii patrem ipse poeta 
appellat Albinum, et jam Corsinus in ser. praefect. urb. 
p. 288 et Wernsdorfius in nota ad Namat. lib. 1, 167 
observanmt videri esse eum, qui Cejonius ltulius Volusia- 
lius praefectus urbi iterum (circa annum 390) vocatur apud 
Grut. p. 285, 8, quam inscriptionem Gothofredus non recte 
ad Valentiniani III. tempora refert **). Idem porro vide- 
tur Cejonius Rufius Volusianus, ex vicario Asiae, cujus 
parentes apud Grut p. 28, 5 (Murat, p. 292, 1) nomi- 
nantur Cejonius Rufius Volusianus, ex praefecto* praetorio 
atque ex praefecto urbi, et Caecinia *’*) Lolliana. Itaque 
plenum ejus nomen erit Cejonius Rufius Albinus Volusia- 
nus. Hujus pater, cui uxor Caecinia, circa annum 365 • 

urbi praefuit f ), et praenomen Gaji habuit (Grut. p. 286, 

2), avus est Cejonius Rufius Albinus (Grut p. 387, 3; 
Murat p. 375, 3) idem, qui anno 335 cum Julio Constan- 
tio consul fuit ff ), proavus C. Cejonius Rufius Volusianus, 
cujus dignitates, correctura f f f) Italiae, proconsulatus Afri- 


•) Eadem de re disputarunt prae caeteris Corsinu9 variis locis in 
serie praefectorum urbis, Gothofredns Prosopograpbia Cod. Theod., 
Wernsdorfms in notis ad carinen jNamaliani. fSos ita omnes secuti su- 
mus , ut nullius rationem tolaui probaremus. 

» **) Vide Ritterum ad Gothofred. Prosopograph. Cod. Thcod. s. v. 

et Corsinum 1.1. " , . 

» # . i « • * » , * 

, *°*) Sic emendandum esse censep. Apnd Gruternm est Caecina , 

qnod cum ferri, nequire videret Gudius, correxit Cejonia; sed non so- 
lebant uxores maritorum nomina habere. Vide Kannegieterum de mu- 
tata nominum Romanorum sub principibus ratione c. 15 p. 60. Itaque 
7 scribe Caecinia; cf. Gruter. p. 795, 10; 776, 10. 

f) Vide Corsinum ser. praef. urb. p. 229 et 239. 

•{-]*) Confer de hoc Gothofr. Cbronolog. Cod. Theod. h. a. Erat 
etiam alius Cejonius Rufius Albinus, illius sine dubio frater, qui anno 
34 1 vicarius Hispaniarum (Cod. Theod. 11» 36, 5) et anno 345 consuk 
cum Amantio fuit. Uter pater Volusiani fuerit, non videtur p9sse discerui. 

t 

fff) De hac correctura Italiae supra diximus §. XII. 

* » ’ • • • • • * 

cae, praefectura urbis *), consulatus, quem iterum gessit 
cum Anniano anno 314, enumerantur apud Grut. p. 387,3. 
Fallitur autem Wernsdorfius, si Caeciniam Lollianam, quae 
mater fuit Albini, quem Namatianus commemorat, filiam 
vel sororem esse putat Caecinae Decii Albini, qui prae* 
fectus urbi dicitur apud Grut. p. 287, 2, quem equidem 
eundem esse suspicor, qui anno 402 praefectus urbi nomi- 
natur in Cod. Tlieod. 7, 13, 15**). Nam Cejonius Ru- 
fius Volusianus, conjux Caeciniae, anno 365 urbi praefuit. 
Vides igitur, quomodo tempora congruant. Neque opus 
est, ut inde explicemus nomina ejus Albini, qui est apud 
Namatianum, ita ut eum ab avunculo vel ab avo materno 
Albinum appellatum esse putemus. Nam ex stemmate, ' 
quod proposuimus, apparet, in Volusianorum familia nepo- 
tes semper eadem cum avis habuisse nomina, id quod mo- 
ris erat veteribus. Quid igitur huic genti, quam vides ac- 
curate sese excipere, Venerii nomen immiscetur? Deside- 
s nullum amplius nomen, sed recte procedunt omnia* 

V 'od si cum ipsius versus illius ratione, qui alio modo 
ari non bene poterit, conjungis, efficitur, ut nullum du- 
biam esse videatur, Namatiani amico fuisse nomina Cejo- 
nio Rullo Volusiano. 

XXII. b ' 


De patre ejus A 1 bino nec Namatianus quidquam am- 
plius tradit, nec praeter ea, quae jam supra attulimus, ne 
aliunde quidem plura nota sunt. Gothofredus ad eum per- 
tinere putat Symmachi Epist. lib. 8, 25, quae inscripta 
est Albino cuidam. Idque per temporis quidem rationem 
accipi potest, sed, cum nec in epistola illa certa quaedam 
argumenta, unde probabilis fiat conjectura, inveniantur et 
Albinorum nomen aetate illa frequentissimum sit, in medio 
rem relinqui praestat. De Rufio igitur potius, quae nar- 


*) Vide Corsinum 1. 1. p. 165 et 169. 

*°) Hic Albinus ex alia omnino gente erat, nt vel ex caeteris ejut 
nominibus apparet. Disputabimus de eo §. XXIII. 

15 ] 


Digitized by Google 


66 

i* 

rantur, consideremus. Et primum quidem fuit proconsul 
Africae. Sic enim poeta lib. 1, 173: 

Ilexerat — puer °) populos pro consule Poenos, 

Aequalis Tyriis terror amorque fuit. ' 

Noli hoc intelligere de tota Africa, cui praefuerit ille ; nam 
proconsuli ea tantum regio, quae Romanis proprie erat 
Africa, parebat, cujus caput Carthago, illius' sedes. Ma- 
jor haec dignitas erat quam consularis aut correctoris. 
Neque enim subjectus erat proconsul vicario Africae, sed 
tantum praefecto praetorio Italiae, ideoque vicariorum digni- 
tatem fere aequabat. Deinde de eodem Rufio haec verba *. 

Hujus facundae commissa palatia linguae, - 
Primaevus meruit principis ore loqui, 

quibus quaestura indicatur, quain, postquam proconsul fuit, 
gesserat. Noli vero priore versu ita decipi, ut Ruiimn eo 
ipso anno, quo Namatianus scripsit, quaestorem fuisse ar- 
bitrere. Cum enim Honorius imperator per totum annum 
416 Ravennae habitaret °°), quaestor autem non esset, nisi 

, . i 

*) Quamvis haererent in hac voce interpretes, non recte tamen ex- 
plicuerunt. Non enim huc pertinet, quod Sitzmannus affert, pueros 
nonnunquam esse consules factos, id quod de infantibus adeo dici potest, 
cum constet Constantinum juniorem, filium Constantini magni, anno 
317 p. Cii. natum continuo esse Caesarem factum et tribus annis post 
eum patre fuisse consulem, similiaque exempla habeas apud Amm. Mar- 
cell. 25, 10, 11; Claud. de IV. cons. Hon. 154. At enim in consulatu 
honos sine labore suscipitur, proconsuli autem provincia erat guber- 
nanda, quod nec iftfans nec puer, quem nos dicere solemus, poterat. 
Itaqae puer de adolesceutulo est accipiendum. Quamquam non multum 
probant exempla Barthii , ubi puer vel in re amatoria vel de servis 
dictus est. Neque afferri potest puellam dici, quae jam nupta sit. Sed 
uti notum est veteres in adolescente diversam a nobis aetatis rationem 
secutos esse, sic etiam de puero aliter senserunt. Caesar Octavianus 
cora undeviginti annos natus esset, vocatur puer apud Cic. Epp. 12, 
25, 5; similique modo Curio apud eundem Epp. 2, 1 extr. Lege etiam 
Drakenborchium ad Sil. Ital. 4, 462, ubi Scipio, qui septendecim annos 
natns tum exercitui praeerat, puer nominatur. Quare noli cum Bur- 
manno corrigi pater . 

**) Vide Gothofredum in Chronologia legum ad Cod. Theod. h. a. 
Caeterum de quaestore, qui principis ore loquitur , supra diximus §. XV. 

in aula, Rufius etiam Ravennae esse debuisset, nec Romae 
consuetudinem cum Namaiiano habere -potuisset, ut ha. 
buisse constat. Sed, quando quaestor fuerit, dici nequit. 
Tertius ejus honor est praefectura urbis, quae ei delata est, 
dum Namatianus Populonii commoratur. Hic enim lib. 1, 
4 16 sic canit: 

Hic praefecturam sacrae cognoscimus urbis 
* Delatam meritis, dulcis amice, tuis. 

Itaque cum poeta initio mensis Octobris Roma abisse et 
circa Calendas fere Decembres Pisis fuisse videatur *), 
patet illud, quod narrat, medio fere mense Novembri factum 
esse. At in Cod. Theod. 14, 10, 4 est lex Honorii A. 
pridie Id. Decembres anni 4(6 Ravennae data ad Probia- 
num, praefectum urbis. Igitur Rufius destinatus modo est 
ad praefecturam; auspicatus est postea, fortasse anni inse- 
quentis initio. Quamquam certo hoc dici nequit; quocun- 
que enim tempore libuit imperatoribus, mutati sunt prae- 
fecti urbis. Denique haec de Rufio lib. 1, 176: 

Sedula promisit summos imitatio fasces 80 ); 

Si fas est meritis credere, consul erit. 

Quod num ei contigerit necne, incertum est. In fastis 
certe non legitur nec alia ejus rei mentio, quamvis, si no- 
bilitatem generis et quam magnos honores adolescentulus 
vel puer, ut poeta nominat, adeptus fuerit consideras, veri 
sit simile. Parem autem primaevitatem atque in Rufio 

infra etiam in Albino Namatianus laudat lib. 1, 469: 

* ( 

Non exspectetis® 00 ) pensavit laudibus annos, 

Vitae flore puer, sed gravitate senex. 


°) Confer supra §. III, Ibidem vide etiam, quid bine interpretes 
ad tempus, quo profectus sit Namatianus, finiendum collegerint. 

®°) Summi fasces sunt consulatus. Fasces enim ipsam dignitatem 
significant; Sid. Apoll. Epp. 3, 6 ita namque fascibus vestris gra- 
tamur omnes; ibid. 2, 13 per amplissimos fascium tiiulos y saepius; 
cf. Casiod. Var. 1, 3. Consulatus autem sumina dignitas, vide Cod. 
Theod. 6, 6 cum paratitlo et commentario Gothofredi. 

000 ) In omnibus editionibus legitur exspectatos. Sed anni ex- 
spectati venerunt Rufio, non item laudes i, e. honores. Itaque non du- 

[ 5* J 

Neque alia exempla rara sunt illa aetate. Apud Grut. 
p. 449, 7 Petronius Maximus, qui anno 420 urbi praefuit, 
primaevus in consistorio sacro tribunus et notarius nono 
decimo aetatis anno meruisse, deinde per triennium comes 
sacrarum renumerationum * *), postea praefectus urbi sex 
menses fuisse, hasque omnes dignitates intra vigesimum 
quintum aetatis annum assecutus esse dicitur **). Eadem 
primaevitas praedicatur in Vincenlio Celso, qui anno 401 
consui erat, apud Grut. p. 462, 1 et in Tarrutenio Maxi- 
miliano ib. p. 471, 8. — Adjicienda sunt alia, quae huc 
pertinent. Sirmondus enim ad Sid. Apoll. 9, 16 p. 103 
et Tillemontius hunc Rufium Volusianum putant esse eun- 
dem, ad quem Constantii imperatoris epistola de edicto 
adversus Pelagianos et Coelestium anno 420 data est (vide 
Baronii Annales h. a.). Addunt auctores histor. liter. 
Galliae Tom. II p. 171 esse eundem, qui S. Augustini li- 
teris celebretur, et quem S. Melaniae patruum fuisse nar- 
ret Photius c. 53. Adjicere poterant esse eum, qui prae- 
fectus praetorio est anno 428 in Cod. Theod. 7, 13 ult., 
porro eum, qui, cum antea diis veteribus addictus esset, 
christianus factus est a S. Proclo, episcopo Constantino- 
politano, anno 434. Et re vera haec omnia in unum \ o- 
lusianum rectissime conferuntur, sed Reinesius et post eum 
Corsinus ser. praef. urb. p. 341 observarunt, hunc esse 
potius eum, qui apud Grut. p. 193, 10 vocatur Rufius An- 
tonius Agrypnius Volusianus. Et diversum fuisse ab Ru- 
tiliano vel inde patet, quod cum eum et a. 421 et a. 434 
urbi praefuisse constet, ille autem anno 416 praefectus urbi 
dicatur, ter idem munus obisse putandus esset, cujus rei 
nullum omnino est vestigium. Neque amicitia ejus cum 


bitavi suum poetae reddere. Caeterum adde hunc locum iis, quos infra 
§. XXXIII attulimus. 

*) i. e. largitionum. Confer quae §. XV disputavimus. 

** ) Ilie Petronius Maximus idem est, qui Valentiniani tertii ab ipso 
interfecti uxorem Eudoxiam invitam in matrimonium duxit et, postquam 
menaea aliquot imperavit, occisus est. 

S. Augustino cognatiove cum S. Melania in eum videntur 
convenire, quem Rutilius, qui veteribus sacris deditus 
fuerit, tantopere amare et laudari possit. 4 

XXIII. 

\ 

Jam ad Albinum deferimur, quem Namatianus, quod 
^sili in praefectura urbis successerit, suum nominat lib. 1, 466 : 

Albini patuit proxima villa inei. 

Namque meus, quem Roma meo subjunxit honori. 

Per quem jura meae continuata togae. 

Extat hujus Albini, praefecti urbis, memoria etiam in Cod. 
Theod. 13, 5, 38, quae lex anno 414 a. d. XV. Cal. Oct. 
data est * *). Ad eundem pertinebit inscriptio, quae est apud 
Murat, p. 466, 3 et similis, quam habet Grut. p. 286, 7, 
in quibus sub Honorio et Theodosio altero Caecina De- 
cius Acinatius Albinus praefectus urbi commemoratur. Nam 
certe intra annum 408 et 423, per quod tempus ilii regna- 
runt, nullus alius Albinus, praefectus urbi, notus est. Ejus- 
dem denique mentio fit apud Olympiodorum (Script. hist. 
Byzant. ed. Bonnensis Tom. I p. 458; ed. Paris, p. 9), 
qui post urbem a Gothis captam, cum acquiessent res, et 

aucta esset multitudo urbana, Albinum, praefectum urbi, 

* 

imperatori scripsisse narrat, non sufficere portionem, quae 
populo praeberi soleat. Atqui illa ipsa lex Honorii, quam 
* laudavimus , est de re annonaria urbis Romae. Relatus , 1 

huc est etiam Caecina Albinus, quem Macrobius in Sa- 
turnalibus **) loquentem facit, maxime a Wernsdorfio ’**) 
et Gothofredo Prosop. Cod. Theod. s. v. Albinus. Corsi- 
nus ser. praef. urb. p. 313, cum alias audeat aliquid, hic 
timidior factus propter tenebras , quibus tota res involuta 


°) Quid hinc de tempore, quo Namatianus praefuerit urbi, colligi 
possit, supra exposuimus §. VI. 

• # ) Vide maxime lib. 1, 2. ^ 

600 ) In Poctt. lat. rain. Tom. III prooemio p. 23, ubi miro modo 
horum Albinorum familia cura Deciis, de quibus proxime infra di- 
cemus, miscetur. ^ 

est, nihil discernit. Qua in re, ut quid veri dici posse 

videatur, appareat, antea inquirendum est, quo tempore 
sermo, qui in Saturnalium libris exponitur, habitus sit. 
Colloquuntur Posthuuiianus, provectior jam aetate, cum 
Decio quodam adolescentulo. Posthumianus hic sine dubio 
idem est, quem anno 381 praefectura praetorio in imperio 
orientali fuisse ex multis legibus codicis Theod. constat *), 
cujifs nobilitatem pariter atque eruditionem summis laudi- 
bus extollit Libanius Epp. 956. De Decio statim videbi- • 
mus. Sermo inter eos est de convivio, quod nuper, i. e. 
ut ex verbis Macrobii apparet, ante paucos fortasse men- 
ses, apud Vettium Praetextatum fuerit, cui Posthumianus 
affuerat. Vettius ille Praetextatus, cui plenum nomen 
Yettio Agorio Praetextato (vide Cruterum p. 486, 3 et 
1102, 2), idem est, qui cum anno 367 praefectus urbi 
Romae et anno 384 praefectus praetorio Italiae fuisset, 
anno 385 mortuus est eodem tempore, quo consul desi- 
gnatus est **). Quas res, quae solae adhiberi possunt (cac- 
tcri enim homines, qui commemorantur, ex his definiendi 
sunt), si consideras, vides convivium illud circa annum 380, 
certe non post habitum esse. Interfuerunt ei praetor alios, 
ut Servium ***) et Furium Albinum, etiam Aurelius Sym- 
machus, notissimus illorum temporum rhetor, et Caecina 


*) Noli turbari, quod Posthumianus praefectus praetorio in Oriente 
dicitur, apud Macrobium autem Romae loquens introducitur. Theodosii 
enim aetate decursus honorum per orientem et occidentem miscebatur. 
Vide supra §. XV. 

°°) Hoc, quod dixi, apparet ex epistolis Symmaehi (10, 23 et 24 
et 25), qui initio praefecturae suae urbanae ad imperatores de morte 
bujus Praetextati refert. Symmachus autem praefectus urbi fuit annis 
3S4, 385 et 386; cf. Corsinum ser. praef. urb. p. 2S1. Caeterum Prae- 
textati frequens mentio illa aetate; vide de eo Gothofr. in Prosop. Cod. 
Theod. et Corsinum 1. 1. p. 243. 

tt#0 ) De eo haec verba:. Servius inter grammaticos doctorem 
recens professus juxta doctrinam mirabilis et amabilis verecun- 
diae — sequebatur. Corrige hic mendum, quod miror adhuc in edi- 
tionibus servatum esse. Scribendum enim est: juxta doctrina mira- 
bilis , quod vitii genus frequens est.. * 

Albinus cum aetate tum etiam moribus inter se conjun- 
ctissimi. Hunc Caecinam Albinum Gothofredus °) eundem 
esse putat Caecinam Decium Acinalium Albinum, quem 
successisse sibi iu praefectura narrat Namatianus. Sed 
nescio, qui iste aetatis rationem expediat Symmachum 
haud multo post annum 404 satis senem decessisse con- 
stat; Caecinam Albinum ei annis parem fuisse Macrobius 
narrat; Albinus autem Rutilii admodum juvenis est 
anno 414. Quare illa quidem opinio abjicienda est. Jam 
videamus de Decio, quem Macrobius habet. Gothofredus 
eum habet pro eodem, ad quem sunt Symmachi Epp. 
lib. 7, 35 — 39 et quem hic Flaviano filio suo anno 402 
in praefectura urbana successisse narrat. Sed etiam plura 
addi possunt. Idem Decius, praefectus urbi, invenitur in 
Cod. Thcod. 7, 13, 15, quae lex anno 402 data est; ad 
eundemque referenda erit inscriptio, quam habet Grut. 
p. 2S7, 2, ubi sub Honorio et Arcadio commemoratur 

Caecina Decius Albinus, praefectus urbi; nam alius ejus- 
dem nominis illo tempore non notus est *) **). Atqui si hu- 
jus Caecinae Decii Albini nomen cum Caecina Albino, 
qui est apud Macrobium, confers, verisimillima fit conje- 
ctura, illum hujus esse filium, eaque res, quamvis non vi- 
derit Gothofredus, ex ipso Macrobio firmatur. Apud quem 
Decii pater nominatur Albinus et convivio illi interfuisse 
dicitur, quod dum exponit Posthumianus, inter eos, qui 
affuerint, nominat Caecinam, Symmachi amicum, et Fu- 
rium Albinos. In his igitur Decii pater quaerendus, qui, 
quin Caecina fuerit, si nominum similitudinem adhibeas, 
dubitari non quit. Jam quaeris, quid hinc ad Nam«» lia- 
mini redundet. Hoc certe, ut Albinus, qui anno 414 ad- 
modum juvenis poetae in praefectura urbana successit, De- 


*) Eandem sententiam proponit Tillemontius in hist. imp. Rom. 
Tom. V p. 526. 

•*) Gothofredus hanc inscriptionem ad eum Albinum refert, quem 
Rutilius commemorat, id quod falsum esse vel inde apparet, quod Ar- 
cadius anno 408 mortuas est. 

v 

eli illius filius, Caecinae autem Albini, Symmacho amici, 
quem Macrobius nominat, nepos esse videatur. Genus 
Albini habes, sed potest etiam dici, quos porro honores 
gesserit. Idem enim videtur esse, qui in Cod. Tlieod. 5, 
1, 7, quae lex anno 426 data est, vulgo vocatur praefectus 
praetorio. Sed et Ritterus ad h. 1. eundem in melioribus 
codicibus rectius praefectum urbis appellari notavit et jam 
Corsinus 1. 1. p. 345 errorem detexit et sustulit *). Idem 
Albinus, cum anno 439 a Valentiniano ad bellum inter 
Romanos et Gothos componendum in Gallias missus esset, 
cum «Aelio contentionem perniciosam rei publicae habuit 
(vide Prosperum Aquitanum chronico h. a.), deinde ab 
anno 443 per triennium praefectus praetorio Italiae fuit, 
eandemque dignitatem iterum anno 447 adeptus est, po- 
stremo anno 444 consulatus et duobus annis post patricia- 
tus honore donatus est. Vide de iiis rebus Ritterum ad 
Novell. Cod. Theod. 1, 22, qui non immerito has omnes 
dignitates in unum illum Albinum, quem anno 414 Na- 
matianus flore vitae puerum , gravitate senem dicat, vi- 
detur conferre, 

XXIV/", 

Sequitur Decius ejusque pater Lucilius , quorum lau- 
des Namatianus lib, 1, 599 habet Uberius de iis exponit 
Wernsdorfius Poet. Lat. min. Tonj. III prooem. p. 22, 
sed in eo maxime peccat, quod omnia, quae ad Caecin^s 
Decios Albinos referenda esse modo 'vidimus, ad hunc De- 
cium ejusque patrem pertinere arbitratur. Pater Lucilius 
pri^r nobis considerandus, de quo Namatianus ita canit: 

Hujus vulnificis satira ludente Camenis 
INec Turnus potior nec Juvenalis erit. 

Instituit 9 ) veterem censoria lima pudorem, 

Dumque malos carpit, praecipit esse bonos. 


*) Deceptus tamen est Wernsdorfius Po8t. Lat. min. Tom. III 
prooem. p. 24, 

BB ) Omnes a Castalione interpretes scripserunt restituit , idque usi- 
tatius, Sed non desero, quod traditum est. .Instituere pudorem est 

Itaque Lucilius poeta satiricus fuit, potior vel par, ut 
poeta judicat, Turno aut Juvenali. Turnus etiam ab aliis 
celebratur. Commemorat eum prae caeteris scholiasta ad 
Juvenal. Sat. 1, 20: „ Turnum dicit Scaevae Memoris , 
tragici poetae , fratrem. Turrws hic libertini generis ad 
honores ambitione provectus est, potens in aula V^espa- 
si anorum Titi et Domitiani” . Fragmentum ex ejus sati- 
ris idem affert ad Juvenal. i , 70. Nobiles ejus libellos 
(Epigr. 7, 97, 8) et ingentia ejus pectora, quae ad satiram 
contulerit, Martialis (Epigr. 11, 10) laudat; inter poetas 
recenset etiam Sid. Apoll. Carni. 9, 267. Praeter Casau- 
bonum de salir. Graec. poesi et Rom. satira lib. 2 c. 3 
p. 232 (edit. Rambachii) et Vossium de poett. lat. p. 48 
plenissime de eo disputat Wernsdorfius Poet. Lat. min. 
Tom. III pronem, p. 59, eique fragmentum satirae in Ne- 
ronem tribuit, quod quo jure fecerit, discernere non audeo. 
Facilius enim talia dicuntur quam probantur. ‘Wernsdor- 
fius igitur, ut redeamus ad Lucilium, hunc, cum proprio 
nomine, sicuti filius, et ipse Decius vocaretur, a satiris, 
quas ad modum veteris Lucilii scriberet, Lucilii cognomen 
accepisse putat *). Quam conjecturam nimis levibus vel 
nullis potius argumentis niti cum ipse postea sensisset, 
mutavit opinionem (Poet. Lat. min. Tom. IV p. 824) et 
illi proprium nomen Lucilii concessit. Addit autem vi- 
deri esse eum, de quo Fulgentius Planciades de prisco ser- 
mone s. v. ramentum sic loquatur: Quintus Fabius Lu- 
cullus epico carmine : vilissimum ramentum, proluviosa 
pestis. Ibi enim pro epico legendum esse ethico, quo 
nomine illa aetas poetas satiricos appellare consueverit; 


formare capere, id agere, ut existat pudor. Docendi notio hic non 
apta; homo enim instituitur aliqua re, res docetur. In antecedenti au- 
tem disticho nou intelligo editores, qui sic distinguunt verba: hujus 
vulnificis , satira ludente , Comenis. Junge p*otius deletis commatibus 
hujus satira , quae vulnificis Camenis ludit. 

°) Miro errore Casaubonus de satirica Graec. poes. et Rom. sat. 
2, 3 p. 240 pro Lucilio Decium in poetis satiricis numerat. Si totum 
locum, maxime v. 613 legisset, aliter j udi casset. 

Luculli vero nomen idem esse ac Lucilii. Sic effici, ut 
Lucullus Planciadis et Lucilius Naraatiani iidein sint. Et 
argumenta quidem haec non refutamus, quae, qualia sint, 
quilibet videt. Sed vel nomen ipsum Q. Fabii Luculli si 
quis, qui modice nominum Romanorum sub principibus 
mutatorum rationem noverit, consideret, poetam illum inulto 
antea vixisse intelliget. Iis enim nominibus, quae prisco 
more praenomine, nomine, cognomine efficerentur, Nama- 
tiani aetas non amplius usa est. Simile est, quod Werns- 
doriius huc refert Lucilium, cujus in Anlhologia graeca 
sint epigrammata aliquot, o‘x,co7X7iku et dtcxcrvoTixu pleraque, 
quem Fabricius Biblioth. Graec. Vol. II p. 719 (ed. Har- 
less. Vol. IV p. 480) extrema parte saeculi quarti vixisse 
ostendat. Sed quantum equidem viderim, non Lucilio isti, 
ut Rutiliano, sed Lucil/io nomen est, quare res, quae alias 
aperta esset, turbatur. Etenim praeter aetatem epigram- 
mata in poetam satiricum conveniunt, neque insolitum est 
poetis lalinis graece scribere. Exemplo est Claudianus, 
pocla celeberrimus, cujus permulta extant epigrammata 
giaeca (vide Fabric. Bibi. Graec. ed. Harless. Vol. IV 
p. 4o7), antea Hadrianus imperator, alii. Sed vix in an- 
thologia corrigendum est; nam etiam Lucilliorum nomen 
illa aetate non raruni in inscriptionibus. Rectius agere 
videntur, qui Lucilium, cui scripta est epistola Symmach. 
lib. 8, 21, eundem cum Rutiliano esse putant. Etenim ille 
quoque homo eruditus et literarum amans fuit, nec modo 
ita, ut foveret, sed ut ipse etiam scriberet libros. Porro 
Namatianus de Lucilio haec habet : 

Non olim sacri justissimus arbiter auri 
Circumsistentes reppulit Harpuias? etc. 

Comes sacri auri est comes sacrarum largitionum, de quo 
supra diximus *). Quae autem Harpyiae illae I Wernsdor- 

*) Erat in imperio occidentali etiara comes auri, qui proprie voca- 
retur, cujus quae munera fuerint, non satis liquet. Sed inferior hic 
magistratus erat, nec ei, qui postea majores honores petiturus esset, 
dari solebat. Vide plara de eo apud Pancirolum ad notit. dignit. imp. 
occid. c. 35, 

flus dici putat avaros et iniquos judices et praefectos, qui 
aerarium variis fraudibus expilarint. Sed quid judicibus aut 
praefectis cum .aerario vel comite sacrarum largitionum* 

Et unum quidem genus hominum illa aetate est, nobile 
fere furtis ac rapinis, quod aptissime Harpyiarum dicere- 
tur, agentium in rebus, qui vocantur. Pertinebat ad eos 
cura exigendorum vectigalium, eaque in re adeo pessima 
quaeque facinora perpetrabant, ut Julianus aliquando eos 
penitus delere voluerit (vide Liban, Orat, in Jul. mort. 
p. 294 seqq. ed. Morell.). Lege praeterea de iis insignes 
locos apud Amin. Marcell. 16, 5 et Victor, de Caes. c. 39. 

Sed quamquam illi etiam sub aliis magistratibus militabant, 
magistro tamen officiorum jus erat eos puniendi eorumque 
libidinem coercendi. Accedit, quod Namatianus ipse, quos 
dicat, indicare videtur, cum inter custodes furta volare ait. 

Ii igitur ipsi, qui custodire debebant, comites largitionum 
in dioecesibus, rationales in provinciis, praepositi thesau- 
rorum in maximis quibusque urbibus furabantur.- Quam- 
quam horum rapacitas, cum nec ulla lex cod. Theod. de 
ea coercenda sit nec alibi ejus mentio fiat, non ita nota 
est. Sed in ingenti tamen illorum temporum pravitate . 
non mirum, si hi quoque in pejora inclinabant. Praeter 
ea, quae Namatianus narrat, nulla certa Lucilii extat men- 
, lio. Tillemontius hist. imp. Roin. Tom. V p. 661 legem 
Cod. Theod. 12, 6, 30 huc refert, ubi Lucius quidam co- 
mes sacrarum largitionum anno 408 commemoratur, qui 
idem anno 413 consul fuit loco Hcracliani ob seditionem 
ex fastis erasi. Idque eo maxime motus, quod magistra- 
tum, qui tam egregie munere functus esset, latere non posse 
putabam, et ipse aliquando cogitavi, ideoque, qui probari 
posset, quaesivi. Etenim, ut in mulieribus constat eandem 
dici Domitiam et Domitillam, Claudiam et Claudillam (cf. 

0 

Kannegieter. de mutat, nom. Rom. sub. prine, rat. p. 8), 
ita idem fortasse etiam in viris admitti posse putabam. 
Praeterea Decii nomen, quod Lucilii filio erat, in Albino- * 
rum familia usitatissimum ad eandemque referre poteris Lu- 
cium sive Lucilium; nam Lucius Albinus invenitur apud 

Grut. p. .878, 1*. Nolim tamen haec ita disputare, ut pro 
certis habere videar; praestat enim de Lucilio praeterea 
nihil notum esse profiteri. Decius, filius ejus, consularis 
Tusciae et Umbriae erat a. 416, idque munus tanta laude 
gerebat, ut Namatianus, ubi Lachanium patrem praedicat, 
eum tamquam simile quoddam exemplum integri et probi 
rectoris laudet lib. 1, 599: 

Qualis nunc Decius, Lucilii nobile pignus, 

Per Corythi populos arva beata regit. t 

t 

Praeter hoc nihil de eo notum est. Magnopere enim 
Wernsdorfius fallitur, qui eum esse putat, qui apud Grut. 
p. 2S7, 2 nominatur Caecina DecW Albinus, praefectus 
sub Honorio et Theodosio, eundemque a Macrobio in Sa- 
turnalibus loquentem fingi. Quae falsa esse ex iis, quae 
antecedenti paragrapho disputavimus, satis apparet. 

w 

V . * 

XXV. 

Supersunt duo viri, de quibus dicendum est. Prior 
Messalla a Namaliano laudatur lib. 1, 271: 

Hic est, qui primo seriem de consule ducit, 

Usque ad Poplicolas si redeamus avos. 

Primus consul est P. Valerius Poplicola, qui in locum 
Collatini ob nominis invidiam pulsi electus est. Werns- 
dorfius dicit potuisse adjici, eum genus repetere ab eo, qui 
primus praefectus urbi fuerit i. e. a M. Valerio Messalla 
Corvino, quem Augustus (anno a. U. 729), cum prae- 
fecturae urbanae ordinarium honorem institueret, primum 
urbi praeposuit. Addit ex vetere inscriptione, hunc, de 
quo Namatianus loquitur, FI. Valerium Messallam nomina- 
tum esse. Sed nec affert illam inscriptionem nec, ubi in- 
veniatur, dicit, et dubito fere num recte dixerit; equidem 
certe, quamvis multum quaererem, reperire non potui. 
Pergit poeta de Messalla: 

Hic et praefecti nutu praetoria rexit, 

Sed iftenli et linguae gloria major inest. 

Hic docuit, qualem poscat facundia sedem, 

Ut bonus esse velit, quisque disertus erit. 

Wernsdorfius igitur eum anno 398 praefectum praetorio 
Italiae fuisse dicit, quod, unde habeat, nescio. Etenim jam 
anno 396 in Cod. Theod. 11, 30, 55 praefectus praetorio 
Italiae nominatur, eumque aut satis « diu aut saepius eo 
munere functum esse leges multae codd. Theod. et Just. 
demonstrant, quae annis 399 et 400 et 403 datae sunt *). 
Ad eundem sunt multae epistolae Symmachi (lib. 7, 81 — 
92), qui etiam praefecturae ejus mentionem facit lib. 7 
epist. 80 et 90, eique multorum amicorum causas commen- 
dat. . Praeterea Messallam inter scriptores paulo prioris 
aetatis commemorat Sid. Apoll. Carni. 9, 302: 

Paulinum, Ampeliiinique Syminaebumque, 

Messallam ingenii satis profundi. 

Quod video a plerisque ita accipi, ut Messallam poetam 
fuisse arbitrentur, eique rei ex ipso Namatiano praesidium 
quaerunt. Qui, ubi de aquis Taurianis, quas visit, agit, 
haec narrat: 

• 

Haec quoque Pieriis spiracula comparat agris 
Carmine Messallae nobilitatus ager; 

Intrantemque capit discedentemque moratur 
Postibus affixum dulce poema sacris. 

Sed apparet, hic de paucis versiculis, qui in fronte aedi- 
culae inscripti erant, sermonem esse, idque etiam eum po- 
tuisse facere, qui alias poesi non daret operam. Illum 
enim non fuisse poetam colligi potest ex Symmacho, qui, 
quamvis saepe ejus facundiam praedicet, de poetica laude, 
quam meruerit, nihil habet. Etiam Namatianus ipse, si 
accurate ejus verba consideres, oratorem solum laudat; nec 
magis Sidonius, dum Symmacho jungit, poetam indicare 
voluit. 

Ultimo loco dicendum est de Protadio, cujus probi- 
tatem et integritatem eximiis laudibus effert Namatianus 
lib. 1, 542. Uberius de eo dicunt Benedictini Mauriani 






*) Falsam esse inscriptionem legis Cod. Just. 1, 54, 6, ubi Mes- 
salla anno 3S8 praefectus praetorio nominatur, demonstravit Golhofred. 
in chronolog. Cod. Theod. h. a. et in prosopograph. 6. v. 

in historia liter. Galliae Tom. II p. 134, et Wernsdorfius 
peculiari excursu. Neque habeo fere, quod addam, quare 
mihi breviori esse licebit. Fuit autem una cum Florentio 
et Minervio fratribus amicissimus Symmacho, qui multas 
ad eum epistolas scripsit, unde eum Treviris (Namalianus 
Gallum nominat) oriundum fuisse, sed saepe etiam per 
Italiam migrasse discimus. Neque abhorruit a literis, qua- 
rum adeo amans erat, ut etiam ipse historiam Galliae com- 
ponere vellet, ideoque Symmachum, ut sibi libros, maxime 
"» C. Caesaris commentarios et Plinii bella Germanica mit- 
teret, rogaret. Etiam honores summos adeptus est, de qui- 
bus sic Namalianus: 

Sit fortasse minus, si laudet Gallia civem, 

Testis Roma sui praesulis esse potest. 

Igitur praefectus urbi fuit, quem honorem ei gratulari vi- 
detur Symmachus Epp. 4, 23. Quando fuerit, incertum, 
sed ante Florentium, opinor, juniorem ejus fratrem, qui 
inde ab anno 395 per triennium urbi praefuit; vide Corsi- _ 
num L 1. p. 297. Postea in patriam reversus inde a bar- 
baris pulsus est: 

Substituit patriis mediocres Umbria sedes; 

Virtus fortunam fecit utramque parem. 

Cum enim anno 407 barbari Rheno trajecto Gallias in- 
trassem, etiam Treviri maxime a Francis, qui regionem il- 
lam insederant, adeo vexati sunt, ut Salvianus Massil. de 
gubernat, dei lib. VI init eos quater captos esse narret 
Recentissime autem anno 413 vel 414 (non enim liquet) 
a Francis post Jovinum tyrannum, quem hi adjuverant, 
necatum cum magna urbis pernicie expugnati sunt. Quare 
Protadius in praedia patria, quae in Umbria habebat, se 
recepit, ibique in otio, ut videtur, et vita privata consenuit. 
At quae ista Umbria, in qua ille habitabat? Neque enim 
tum erat provincia, quae sic vocaretur, et Namatianus in- 
dicare videtur, Pisis se invenisse Protadium. Wernsdor- 
fius tum forte ad negotia quaedam curanda Pisas venisse 
putat; de Umbria quid sentiat, non addit. Alii, maxime 
Franciscus Marianus Etruria Mctrop. c. 6 p. 37 et Corsi- 

nus 1. 1. p. 300 eam Umbriam dici opinantur, quae circa 
Umbronem fluvium sit, quam regionem sic vocari lestetur 
Plin. iiist. nat. 3, 5. Et habet haec opinio, quo commen- 
detur, sed vix illi id etiam de hac aetate probare poterunt. 
Itaque puto Protadium praedia quidem in Umbria, quae 
antiquitus vocatur (nam etiam hoc tempore nomen illud, 
vulgari praesertim sermone, in usu fuisse vel ea, quae su- 
pra §. XII exposuimus, demonstrant), possedisse, ipsum 
vero vel semper vel hieme Pisis habitare esse solitum. 

• > . 0 \ 

XXVI. 

Et haec quidem de viris, quos Namatianus commemo- 
rat, dicenda erant. Sequitur, ut paucos locos, unde vel ad 
notitiam historiae illius aetatis aliquid redundet vel qui, 
nisi res, quae tum gerebantur, adhibeas, intelligi nequeunt, 
consideremus* Primus locus est, ubi poeta causam exponit, 
cur mari, non terrestri itinere profectus sit, lib* 1, 39: 

i 

Postquam Tuscus ager, postquamque Aurelius agger. 

Perpessus Geticas ense vel igne manus. 

Non silvas domibus, non flumina ponte cogrcet, 

Incerto satius credere vela mari. 

Negligenter omnino Wernsdorfius de hac Gothorum de- 
populatione conferri jubet Jornandem de reb. Get. 30, ubi 
haec tantum verba, quae ille dicere potuerit, invenio : Gothi 
furibundo animo in Liguriam revertuntur , ejusque prae- 
dis spoliisque potiti Aemiliam pari tenore devastant , 
Flaminiaeque aggerem inter Picenum et Tusciam usque 
ad urbem Romam discurrentes , quidquid inter utrumque 
latus fuit , in praedam diripiunt. Sed quid viae Flami- 
1 niae cum Aurelia? De Tuscia autem vastata nihil in istis 

* i 

quidem. At enim spreto Jomande audiendus est potius 
Zosimus lib. 5, 37 seqq., qui accuratissime, quas Italiae 
partes Gothi peragraverint, narrat. Alaricus enim, cum 
aperte violatus ab Honorio imperatore Italiam atque Ro- 
mam petere constituisset, e Norico, ubi versabatur, Aquile- 
jam profectus juxta mare Hadriaticum (Concordiam enim 
et Atiuam tetigit) Cremonam iter facit. Ibi Pado tra- 

jeclo Aemiliam provinciam peragrat, Bononiam praeterit, 
Ariminum advenit, sed non oppugnat, unde via Flaminia, 
omissis et Tuscia ct via Aurelia, Romam se confert. Quam 
cum aliquamdiu obsedisset, recessit et in quibusdam circa 
Tusciam locis *) castra metatus est; mox via Flaminia Ari- 
minum redit, eademque via, postquam imperatoris fraudem 
detexit, iterum ad urbem pergit eamque Ostia capta an- 
nonae penuria premit. Recessit tamen iterum Ravennam, 
eaque oppugnata Aemiliam vastat, deinde Bononia frustra 
tentata Liguriam populatur. Inde Ariminum reversus ite- 
rum Ravennam profectus est. HaecZosimus narrat; quae 
porro ex aliis scriptoribus minus accuratis colligi possunt, 
haec sunt, Alaricum (via Flaminia opinor) tertium Romam 
petisse eaque capta ct direpta in Campaniam atque Italiam 
inferiorem processisse ibique esse mortuum. Post Atbaul- 
fum Romam quam proxime praetereuntem (Jornand. de reb. 
Get 31) abisse in Gallias. Apparet ex his, quando Gothi 
et Tusciam et viam Aureliam, quae per Forum Aurelii, 
Pisas, Lunam, Derthonamque Arelaten ducit, tetigerint; 
sed maxime videntur vastasse, cum in Gallias iter facerent, 
quod sine dubio ad mare inferum instituerunt. 

XXVII. 

Alter locus est lib. 1, 295. Namatianus, cum ad por- 
tum Herculis (hodie porto di Ercole), qui prope Cosam 
est, appulisset, ibi invenit vestigia castrorum, quae olim 
M. Aemilius Lepidus, partium Marianarum studiosus, an- 
tequam a Q. Lutatio Catulo victus in Sardiniam fugit, ha- 
buerat. Hinc ei occasio in Lepidorum genus invehendi, a 
quo nisi mali nihil res publica passa sit **). Unde autem 
tanta sibi ira sit, ipse poeta indicat: 

Nunc ' 


°) Accuratiora non narrantur; sed opinor Narniae aut Ocriculi con- 
sedisse, quae et circa Tusciam sunt et ad viam Flaminiam, qua deinde 
se recepit. 

°°) Dissentit ab Namaliano Tacitus Annal. 6, 27 Aemilium genus 
foecwidum bonorum civium et qui eadem familia corruptis mori - 

• * Nunc quoque — Sed melius de nostris fama queretur, 

Judex posteritas semina dira notet. 

Obscura sunt verba et difficile dictu est, qui Lepidus etiam 
illa aetate tam acri vituperatione dignus fuerit. Wernsdor- 
fius credibile esse putat eum potius significari, qui mori* 
bus, quam qui nomine fuerit; Lepidus. Sed liaec in* 
sequuntur: • • * * 

Nominibus certos credam decurrere mores, * * 

Moribus an potius nomina certa dari. 

Quidquid id est, mirus Latiis annalibus ordo, ..... 

Quod Lepidum toties recidit ense malum*). 4 , ... 

* 

Jtaque sine dubio Lepidus aliquis notatur, isque maxime, 
qui bellum contra urbem Romam moverit. Posset igitur 
aliquis de Heracliano, comite Africae **), suspicari, qui 
anno 413 cura ingenti classe (Oros. 7, .42 3700 naves, 
alii alium numerum tradunt), cum jam antea urbi de- 
tenta classe annonaria summas angustias parasset,' contra 
Romam profectus est et egressus in Etrusci litoris iisdem 
fere regionibus, quibus primus ille Lepidus, de quo Na- 
malianus narrat, prope Ocriculum a Marino duce supera- 
tus vix una navi in Africam evasit, ibique non multo 
post in veteri aede Memoriae occisus est ■ At Heraclianus 
tempore, quo poeta scripsit, jam perierat, quare hic de eo 
tamquam vivente non poterat loqui, nec demonstrari potest, 
ei vel nomen vel genus fuisse a Lepidis. Itaque alius 
huic loco quaerendus. Sed Lepidi nomen rarissimum est 
illa aetate et unum tantum, qui haberet, inveni. Etenim 
apud Grut. p. 111, 6 commemoratur Claudius Lepidus, 
vir clarissimus et illustris, exconsularis Germaniae primae 

et comes rerum privatarum. Sed de eo praeter nomen et 

> * 

busy illustri tamen fortuna egere . Caeterum totam hunc de quat- 
tuor Lepidis locum exposuit Lipsius ad Tac. Annal. 14, 2. In quarto 
Lepido dissentit ab eo Ryckias ad eundem locum. Sed illa dissensio 
huc parum pertinet. 

° ) De grammatica horum versuum ratioue infra dicemus §. XXXIU. 

**) Factus autem est comes Africae, quod Stilichonem sua manu 
occiderat. Cf. Zos. 5, 37, 0. 


[ 6 ] 


i 


% 

«8 

honores nihil tiotum est. In eadem tamen inscriptione 

legitur ejus frater Claudius Posthumus Dardanus *), eum- 
que, quoniam et potentior et ob ea, quae gessit, notior 
erat, hoc loco a Namatiano peti opinor. Audi dignitates 
ejus, quas enumerat titulus ille. Vocatur enim vir illu- 
stris et patriciae dignitatis, ex consulari provinciae Vien- 
nensis, ex magistro scrinii libellorum, ex quaestore, ex 
praefecto praetorio, ejusque uxor appellatur Nevia Galla, 
clarissima et illustrissima femina. Et praefecturae quidem 
ejus accuratior memoria extat in Cod. Theod. 12, 1, 171, 
quae lex anno 401) data est, iterumque eum anno 413 
Galliis praefuisse docet Olympiodorus apud Photium (in 
script. hist. Byz. ed. Bonnens. Vol. I p. 426) ct Pro- 
sper Aquitanus in chron. ; etiam Hieronymus ep. 129 ge- 
minae hujus praefecturae mentionem facit. Sed jam quae 
tam mala ejus facinora fuerint, ut tanta in eum ira Nama- 
tianus concitaretur, accurate indicari nequit. Etenim hoo 
fere solum de eo notum est, eum, cum Jovinus a Bur- 
gundionibus et Alanis adjutus Moguntiaci purpuram sum- 
psisset, solum, cum esset praefectus praetorio Galliarum, 
tyranno non cessisse, sed variis machinationibus effecisse, 
ut Athaulfus, Gothorum rex, illi, qui maximam in hoc 
spem haberet, inimicus redderetur. Itaque postea Jovi- 
nura, victum et captum ab Athaulfo, Dardano traditum 
ab eoque interfectum (vide Olympiodorum 1. 1.) esse. Et 
haec quidem, quamvis non probi, strenui tamen sunt ho- 
minis, ut vocat Prosper Aquitanus 1. 1., et qui saluti rei 
publicae prospiceret, quare magnopere eum praedicant Hie- 
ronymus 1. 1. et Augustinus ep. 9. Verumtamen ut 
eum non tantam laudem meruisse suspicer, movet me ma- 
xime Sidonii Apollinaris testimonium, qui (Epp. 5, 9) 

*) Quaeris, ubi Lepidi nomen sit. At hoc a fratre sumendum 
esse puto, coi sine dubio et ipsi plura nomina, qiiam Claudii et Le- i 
pidi, fuerunt. . In uno autem fratre hoc, in altero iilud nomen usita- 
tius erat. Quamquam vel sic hoc obstat, quod non omnes, quibus 
nomen Lepidorum esset, etiam genus a Lepidis ducebant Sed po- 
terant tamen. 

omnia simul crimina ei exprobrat. Is enim de avo suo 
Apollinari, qui Constantis Caesaris, filii Constantini ty- 
ranni, inde ab anno 408 per triennium praefectus praeto- 
rio fuerat (vide Zos. 6, 4 et 13), narrat, eum in Con- 
stantino inconstantiam, in Jovino facilitatem, in Gerontio' 
perfidiam, singula in singulis, omnia in Dardano crimina 
simul esse execratum. Accedit, quod, cum ibi iis, qui 
bella civilia moverunt, conjungatur, et ipse eodem fortasse 
tempore, quo Namalianus scripsit, simile quid videtur esse 
inolitus; aperta tamen ejus rei mentio non invenitur. 
Itaque ipse fateor, haec, quae dixi, conjectura fere niti; 
quod certum sit, nihil videri posse proferri. 

’■”*! V r * ; ' xxvrn. . ' 

• . > • 

• i 

. Graviora sunt, quae Namatianus de Igilio Insula *) 
narrat lib. 1, 327, quae e contrario fere sita monti Ar- 
gentario nec multum distans a litore, cum Roma ab Ala- 
rico oppugnaretur et caperetur, asylum et perfugium Ro- 
manis fuerat, eosque a barbarorum saevitia defenderat. 

Haec proprios nuper lutata est insula 6altua 
Sive loci ingenio seu domini genio. 

Gurgite cum medico victricibus obstitit armis, 

Tamquam longinquo dissociata mari. 

Haec multos lacera suscepit ab urbe fugatos; 

Hic fessis posito certa timore salus. 

Plurima terreno populaverat aequora bello 
Contra naturam classe timendus eques; 

Unutn mira fides vario discrimine portum 
Tam prope Romanis, tam procul esse Getis. 

Habes totum locum, in quo haec duo narrantur, Igilium 
insulam recepisse Romanos profugos ab urbe et Gothos 
terreno bello plurima aequora, ut ait poeta, vastasse. 
Quorum cum neutrum aliunde notum sit, hoc prius eon- % 
sideremus. Videamus ipsa verba. Wemsdorfius aequora 
explicat de insulis in mari sitis, bello terreno , de equiti- 


*) Hodie insula vocatur Giglio. Nonnulli confuderunt cum Dia* 
nio sive Artemisia, quae hodie nominatur Gianuti. Vide Cluver. Ital. 
antiq. 2 p. 502. 

. bus , quorum bello terreno tantum usus est, in insulam 
trajectis. Sed sic sibi ipse obloqueretur poeta, si eosdem 
et classe et bello terreno aequora vastasse narraret. Hoe 
potius vult, Gothos, quamvis terrenum proprie bellum ge- 
merent et equitatu maxime constarent, tamen sibi classem 
comparasse eaque insulas in mari infero (Hoc enim potis- 
simum significatur) jacentes vastasse. Locqtio populandi 
aequora aliquanto est inusitatior, sed quae tamen et ex- 
plicari et excusari possit; usus enim verbi populandi sa- 
tis late patet Equitem autem hostem vocat Namatianus 
non modo, quod Gothi ipsi plurimum equitatu valebant, 
sed etiam quod Hunni, quos Athaulfus ex Pannonia ad- 
duxerat, aliaeque gentes, quae fere totae ex equitibus con- 
' starent, his aderant. Quodsi ipsa illa, quae narrantur, 
consideras, poetam habes, qui augeat res. Omnia enim, 
quae de Visigothis scimus, eos nunquam mari potentes 
fuisse ostendunt, nec, si fuissent, nulla praeterea ejus rei 
memoria ad nos . pervenisset. Alaricus cum post Romam 
captam ex Italia inferiore, quo abierat, in Siciliam traji- 
cere vellet, pars ejus navium in freto Siculo submersae, 
pleraeque conturbatae sunt (Oros. 7, 43; Jornand. de 
reb. Get. 30). Nec postea reparato hoc damno iterum 
Siciliam tentavit. Simili modo Wallia, cum anno 41 8 
ex Hispania ad delendas Vandalorum et Alanorum copias 
in Africam transiturus esset, in freto Gaditano vel armis 
vel naufragio ingenti damno affectus a conatu abstitit 
(Oros. 7, 43; Jornand. de reb. Get. 33). Itaque Visi- 
gothi, quamvis haberent classem, nunquam potentes tamen 
mari fuerunt, contra naturam classe metuendi. Item, 
quod de plurimis aequoribus vastatis poeta tradit, fortasse 
ad unam Siciliam frustra tentatam pertinet; certe, si 
quam praeterea insulam parvam Gothi ceperunt, id et nul- 
lius erat momenti nec nobis notum est. Quae de Igilio 
r ab eo narrantur, ambigua sunt; iion enim apparet, num 
Gothi insulam non invaserint an capere nequiverint; in 
illud tamen, ut non invaserint, tamquam veri similius in- 
clino. Quodsi Romani eo fugisse dicuntur, hoc eo peru- 

net, quod, cum Roma (hanc enim Inccram urbem , de 
qua poeta narrat, esse nemo non videt) ab Alarico op- 
pugnaretur, longe maxima et ditissima civium pars aufu- 
git. Et Igilium quidem proximus iis portus erat; pleri-- 
que in longinquiores terras, in Aegyptum, Syriam, Afri- 
cam migrarunt, adeoque vel veniis vel sponte sua circum- 
acti vagabantur, ut etiam annis sequentibus multi Syriae 
et Africae oras appellerent. Lege Hieronym. ep. 12 et 
Augustin. de civit, dei 1, 32. 

t # . f • > • i ‘ - • fiw | 4 uti i-ji • • vif f 

XXIX. 

•• # • 1 

Reliquum est, ut ea, quae Namatianus de Stilichone v 
narrat, consideremus. Quorum summa haec est, ut eum 
accuset, quod et Italiam hostibus prodiderit et libros Si- 
byllinos cremari jusserit. De utroque seorsum agendum 
est. Et illud quidem Namatianus narrat lib. 2, 41. Lo- 
cutus antea erat de forma Italiae sapientiamque deorum 
praedicaverat, qui eam undique firmis quibusdan^ quasi 
muris ita cinxissent, ut superiori ejus parti obstruerent 
Apenninos montes, qui si diligenter custodiantur, nullum 
hostem intrare posse. Insequuntur haec: 

Quo magis est facinus diri Stilichonis acerbum, 

Proditor arcani quod*) fuit imperii. 

Romano generi dum nititur esse’ superstes, 

4 Crudelis summis miscuit ima furor. 

Dumque timet, quidquid se fecerat ipse timeri. 

Immisit Latiae barbara tela neci. 

Visceribus nudis armatum coudidit hostem 
Illatae cladis liberiore dolo. 

Ipsa satellitibus pellitis Roma patebat, 

Et captiva prius, quam caperetur, erat. 

Itaque hoc maxime ei exprobrat, quod Alpes illas, quae 
Italiam tegunt, Alaricum transire passus sit, eique ipse, 


*) Sic habet editio antiquissima; vulgo legitur qui, quod quo- 
niam facilius est ad explicandum, ex emendatione manasse puto. Ex- 
plica autem quod per hoc facinus quod . Erant enim etiam alia Sti- 
lichonis facinora, quae Namatianus vituperaret. * 

cura claudere deleret, viam ad caput oriis Romam ape- 
ruerit. Haec sunt viscera nuda *) i. e. tegumento spoliata 
et barbaris exposita ** ***) ). Alaricus enim, cum antea in 
Epiro constitisset, anno 408 repente superatis angustiis, 
quae ex Pannonia transitum ad Venetos impediunt, Emo- 
nem accessit,* inde Noricum, post Italiam petiit. Idem 
vero hoc quod Namatianus, etiam caeteri scriptores Stili- 
choni objiciunt (Oros. 7, 38; Philostorgius 12,. 2; Sozom. 
9, 4); Zosimus *’*), quamvis non aperte vituperet, tacite 
tamen ejus negligentiam incusare videtur. Vehementissime 
autem omnium Honorius imperator in eum invehitur, qui 
in legibus post ejus necem ad bona ejus diripienda amicos- 
que persequendos datis hostem publicum eum vocat et prae- 
donem, qui ad ditandam inquietandamque barbariem sacris 


*) Wemsdorfius hoc eo refert, quod Stilicho Gothorum et Almo- 
rum copias in exercitum Romanum receperit et in comitatu suo habue- 
rit. Sed hoc quidem, quamvis odisset, Namatianus vituperare non po- 
terat. Jam dudum enim hic mos invaluerat, nec Stilicho auctor fuit. 

**) Interpretes huc referunt etiam arcanum imperium , quod a 
Stilichone proditura esse po&ta ait. Arcanum enim esse dicunt, quod 
tectum sit et custoditum. Sed, si Claudianus de bcll. Get. 100 procul 
arceat altus Juppiter , ut delubra Numae , sedemque Quirini barba- 
ries oculis saltem temerare profanis possit et arcanum tanti de - 
prendere regni , qui locus prae caeteris ad hunc explicandum adhiben- 
dus est, confertur, ipsa Roma arcanum imperii vel arcanum impe- 
rium (cum enim utrumque dici liceat, quid dixerit Namatianus, non 
liquet) vocari videtur. Gesnerus certe, cum Claudiani verba de pi- 
gnoribus, quae nominantur, imperii explicat, sine dubio verum non vi- 
dit. Quid Tacito arcanum vel arcana imperii sint, vide apud Ernest. 
ad Tacit. Annal. 2, 36. 

/ ' * 

***) En ejus verba (lib. 5, 29, 5): ■fctxrfOj (sc. Apennini 

montes, quos Gothi transierant) rdg Ilouovuxg sax ctruxq, ofzvofdtu v 
btiov dtSovrcc roig lx\ 3 ‘o No§ixov f^rog Sux^cllvzlv xcxl 

stgog ojv chiyoL (priXaoteg yQxoTJv, tl xa' xdqoSov e/3t d£e?o. 

Accusatio illa, quam dixi, latet in imperfecto nec recte hic lo- 

cus ab interpretibus in latinum vertitur. Mire autem errat Weftisdorfius, 
qui in notis ad Rutilii locum conferri jubet Claud. de bell. Get. 27S 
eeqq., ubi de expeditione, quam Alaricus anno 402 susceperat, sermo 
est, a qua longe diversa est ea, de qua hic poeta dicit. 

thesauris abusus sit (Cod. Theod. 7^ 16; 9, 13, 22). In 
causa, cur Stilicho talia machinatus sit, Nainalianus dis- 
sentit fere a caeleris. Qui cum narrent eum voluisse im- 
perium Honorio vel Arcadio ( ambigitur enim) ereptum Eu- 
clierio filio tradere, ipse eum sibi regnum allectasse ait, quod 
ut efticeret, eum cum Gothis conjurasse eosque intra Ita- 
liam admisisse. Itaque Gothos vocat ejus satellites pellitos . 
Satellites enim sunt amici et socii, non quos in exercitu 
Romano et in comitatu habebat, sed quibuscum, quoniam 
occulto foedere eos videbatur fovere, ad delendum imperium - 
Romanum conspiravisse putabatur. Sic saepius in legi- 
bus , quae hoc tempore datae sunt, commemorantur hostes 
publici satellitesque eorum ( Cod. Theod. 7,8, 7 ; 9, 40, 

19 ), et de ipso Stilichone Cod. Theod. 9, 42. Pelliti au- 
tem dicuntur Gothi, quod pellibus indui solebant; Claud. 
bell. Get. 481 crinigeri sedere patres , pellita Getarum 
curia ; id. in IV. cons. Hon. 466 moritur pellita juventus ; 
Sid. Apoll. Epp. 1, 2 pellitorum turba satellitum, ad quem 
locum Savaro plura exempla attulit. De Stilichone autem 
porro haec habet poeta: dumque timet , quidquid se fece- 
rat ipse timeri etc. *). Quae sic explica: dum timet ea, 
quae ipse fecerat, ut timeretur i. e. dum timet, ne jam de- 
tegatur dolus et fraus, qua sibi regnum parare voluerat. 
Vides in his et graecismum latinis admodum inusitatum 
et in tota orationis conformatione aliquid, quod aetatem 
Namatiani sapiat, cui est tamen aliquid concedendum. Quid 
vero ex omnibus his criminibus, quae Stilichoni objici so- 
lent, verum sit, difficillimum est ad dijudicandum. Hoc 
tamen constare poterit multa per invidiam ab inimicis ei 


*) Fortasse ad idem hoc crimen pertinebit etiam, quod eum dicit 
voluisse Romano generi esse superstitem. (>uod si de Romanis ita 
delendis, ut ipse solus supersit, intelligis, nescio qui non est aptum. 
Puto potius superstitem esse Namatiano idem fere valere ac superare, 
imperare. Superstandi certe verbum simili modo posuit Sid. Apoll. 
Carm. 2, 27 nam regna superstat , qui regnare jubet; id. 2, 154 
non principe nostro spicula direxit melius Pythona superstans 
Paean ctc. 

exprobravi, veriusquc videri tradidisse Olympiodorum (Script. 
hist. Byz. ed. Bonn. Vol. I p. 448), qui eum Olympii po- 
tissimum insidiis occidisse narrat. Nec Namatianus, qui 
omnes christianos carpit, testis locupletior est. Quod qui- 
dem vel maxime ex altero crimine, quod Stilichoni objicit, 
apparet. Ait enim. eum libros Sibyllinos cremasse, eoque 
omnem opem, quam Roma a diis sperare posset, evertisse: 

Nec tantum Geticis grassatus proditor armis ' 

' Ante Sibyllinae fata cremavit opis. 

Odimus Aethaeam consumpti funere torris, 

Nisaeum crinem flere putantur aves. 3 

y At Stilicho aeterni fatalia pignora regni 

Et pleuas voluit praecipitare colos °). 

Wernsdorfius singulari excursu de his versibus plurima 
dixit, quorum haec summa, ut inique ‘et invidiose locutum 
esse poetam putet, eumque, quae Honorii auctoritate facta 
essent, quod imperatorem accusare non auderet, Stilichoni 
exprobrasse. Nullus enim alius scriptor illius rei mentio- 
nem facit, ne ibi quidem, ubi opportunam tamen habeat 
occasionem. Zosimus, qui alias (vide eum lib. 2, 7 ) ma- 
gno in honore habet libros Sibyllinos, lib, 5, 38, ubi de 
impietate, qua Serena, Stilichonis uxor, vetera sacra Ro- 
mae turparit, loquitur, et de ipso Stilichone addit, eum 
imperasse, ut fores capilolii Romani, quae auro magni 
ponderis obductae erant, his laminis aureis spoliarentur, 
eaque in re infelix ei omen narrat, tacet tamen de libris 
Sibyllinis. Neque Symmachus in celebri illa epistola, qua 
de inultis rebus , quae contra paganorum sacra factae erant, 
loquitur, quidquam habet de iis. Ne leges quidem impera- 
torum (vide Cod. Theod. 16, 10), quibus templa et sacri- 
ficia vetefuin deorum deleri jubent, eorum mentionem fa- 
ciunt.' Neque vero hoc ita mirum. Cum enim jam dudum 

*) Hanc formam exhibent editiones vetustae; reccntiores scribunt 
colus , nescio quo jure. Illud enim aeque bouum et quamvis plerum- 
que ambigatur, aliquoties tamen itiam ita inveniri videtur, ut lectio 
11011 variet. Vide Claud. in Apon. 87; Stat. Silv. 1, 4, 64; OvkL 
Fast. 3, 818. Mitto, quod saepius cliarn colo legitur. 

eorum auctoritas eversa esset, interisse eos lion narravit 
nisi is, qui antiquitatis admodum studiosus esset. Quodsi 
quaeris, quando interierint, Symmachus Epp. 4, 34 eos 
esse adhuc significat his verbis: monitus Cumanos lintea 
texta sumpserunt. Etiam Claud. de bell. Get. *231, ubi 
pavorem, qui anno 402 Alarico in Italiam progresso Ro- 
mae ortus est, describit, eosdem videtur commemorare. Sic 
enim canit: quid meditentur oves, quid cum mortalibus 
aether fulmineo velit igne loqui , quid carmine poscat 
fatidico custos Romani carbasus aevi. At Augustinus 
de civit, dei 18, 53 narrat paganos, cum cultum Christia- 
norum tot tantisque persecutionibus non modo non potuisse 
deleri, sed mira potius incrementa cepisse viderent, versus 
quosdam graecos tamquam consulenti cuidam divino ora- 
culo effusos excogitasse, in quibus traderetur, christi no- 
men per annos 365 cultum, deinde vero eversum iri. Id 
vero spatium cum consulatu Honorii et Eutychiani (i. e. 
anno 399) completum esset, contra accidisse, ut veterum 
deorum sacra et templa abolerentur. Hinc, quoniam ora- 
culum illud de libris Sibyllinis accipit, Servatius Gallaeus 
(de Sibyllis diss. XIV p. 278) eo ipso tempore eos com- 
bustos esse colligit. Wernsdorfius temeritatem ei objicit, 
quod nec constet oraculum illud fuisse ex libris Sibyllinis, 
nec eos ab Honorio crematos esse Augustinus tradat; sed 
probat tamen fere ejus sententiam, ipsoque initio quinti 
saeculi abolitos esse statuit. Jam vero Claudianus, qui 
anno 403 commemorare videretur, obloquebatur. Itaque 
eos non crematos , sed conditos tantum publicoque usui 
ereptos esse opinatur. Quae enim de crematis Namalianus 
narret, omnino ficta esse et excogitata, ut pulchra cum 
Althaeae torre fatali et Nisi crine ablato comparatio in- 
stitui posset. Si lenissime quis judicare vellet, dicturum, 
mera suspicione poetam, qui eos a Stilichone iis, qui con- 
sulere vellent, negatos audisset, ideoque deletos omnino 
esse conjiceret, ad criminationem illam motum esse. At 
qualia, quaeso, ista argumenta? Tali quidem ratione 
omnia negari poterunt. Neque video, cur hac iu re Nawa- 


liano fidem denegare possimus; postea enim non comme- 
morantur libri Sibyllini *). Itaque cremati sunt intra 
annum 403, quo ultima eorum mentio fit, et annum 408, 
quo Stilicho necatus est. Wernsdorlius autem eo maxime 
decipitur,. quod, ubi poeta, antequam Geticis armis grassa- 
retur, Stilichonem libros cremasse narrat, primam expedi- 
tionem Alarici anno 402 susceptam dici putat. Quae qui- 
dem de altera, quae anno 408 erat, rectius supra expli- 
cuisse videmur. Cur autem a Stilichone potissimum libros 
Sibyllinos crematos esse dixerit Namalianus, vel inde ex- 
plicari potest, quod pleraque hoc tempore illius auctoritate 
lacta esse norat. Sed latet etiam alia res. Augustinus 
enim epist. 129, quae est ad Olympium comitem magistrum 
officiorum, scribit Stilichone mortuo paganos sperasse omnes 
leges, quae vivo eo contra se datae essent, jam irritas fore, 
quippe quas imperator vel nescivisset vel noluisset. Ea- 
que occasione eos ita usos esse, ut vim inferrent Christia- 
nis, et ea mala, quae ipsi quondam perpessi fuerant, ulcisci 
conarentur. Neque vero christiani otiabantur, sed crebras 
legationes ad Honorium mittebant, et Augustinus ipsam il- 
lam epistolam ad Olympium, qui tum plurimum valebat, 
exagitandum scripsit. Itaque non multo post lex data est 
(Cod. Theod. 16, 5, 43), qua imperator non modo omnia, 
quae antea edicta essent, manere jussit, verum exequenda 
etiam maxima severitate addidit**). Quamquam igitur Ho- 
norius profitebatur, volente se ac jubente omnes leges vivo 
Stilichone datas esse, apparet tamen, quae fuerit hominum 
opinio, nec eam vanam fuisse puto. Nam ne Honorius postea 
sententiam mutaret, effectum est maxime Olympii opera, 
qui, cum in caeleris dissentiret, in hoc consentiebat cum ; 

6 ) Neque enim huc pertinet Sid. Apoll. Carm. 2, 352, quem lo- 
cum interpretes rectissime alio modo explicuerunt. 

0<> ) Itaque Augustin. ep. 120 recte, dicere potest, leges, quae de ido- 
lis confringendis vivo Stilichone in Africam missae essent, ex voluntate 
imperatoris constitutas esse. Wernsdorlius, qui hunc solum locum, non 
item caetera adhibuit, etiam hoc, quod Stilicho potissimum libros Si- 
byllinos aboleri jusserit, stare non posse arbitratur. 


Stilichone, quod magnam pietatis christianae speciem prae 
se ferebat (Zos. 5, 32). Caeterum recte Wernsdor litis 
Namatianum vituperat, quod libros Sibyllinos vocet fatalia 
pignora regni . Fatales erant illi quidem (vide Liv. 22, 9), 
sed ad pignora imperii, quae Servius ad Virg. Aen. 7, 188 
enumerat, non pertinent • l. «. vrwcv .•r-o*'.-»* , v/u 

XXX. 

► ■ * . • ; % » % 

Jam vero, postquam de ipso poeta, ejus genere, viris 
et rebus, , quos commemorat, diximus, restat, ut de car- 
mine ejus nonnulla addamus. Et primum quidem de ejus 
inscriptione agendum est. Antiquissima editio Bononien- 
sis hanc liabet: Ad ti Venerium Rufium Claudii Rutilii 
Numatiani Calli , viri consularis, praefectorii urbis, 
tribuni militum , praefecti praetorio Uber primus, cui 
titulus Itinerarium . Hanc reliqui editores, quamquam in 
caeteris mutant nonnulla, ita sequuntur, ut itinerarii no- 
men plerique retinuerint. Sitzmannus tamen abjicit verba 
illa cui titulus Itinerarium, Rcusnepo placuit Rutilii 
Claudii ISumatiani Iter Pisanum ad Venerium Rufium , 

- Burmannus, quod Rutilium Caesaris exemplo, qui teste 
Suet. Jul. 64 carmen, cui Iter inscriptum erat, reliquit, 

. obsecutum esse putabat, maluit nominare Iter ad Vene- 
rium Rufium , Initio libri secundi antiquissima editio ha- 
bet: Rutilii Claudii Numatiani de reditu suo Itinerarii 
liber secundus . Brevius hoc expressit Castalio: Rutilii 
Claudii Numatiani Itinei % arii Uber secundus , Reusnerus 
posuit Rut. Claud . Numat. Iter Romanum *) fragmentum. 
Caeteri librum secundum nominasse satis habuerunt. Ap- 
paret hinc, constantem fere titulum esse itinerarii, paucos 
discessisse, ut simili modo inscriberent. Sed jam dudum 
dubitatum est, num recta esset haec ratio. Barthius enim 
Advers. 16, 6 et Vossius de liist. lat. 3, 4, 2 auctorem 

°) Videtur hic idem sentire, quod Onuphrlus Panvinius, qui in 
praefatione ad Rutilii carmen haec dicit: „ Itineraria et ipse duo com- 
posuit, alterum de itu ex urbe in* Galliam, alterum vero de reditu ex 
Gallia Romam". Quae falsa esse ipsum carmen docet. 

carmini Inscripsisse putant de reditu suo. Wernsdor- 
fius, quamquam ambigit et in quibusdam secum ipse pu- 
gnat, optimum judicavit jungere utrumque et inscribere de 
reditu suo Itinerarium. Itinerarium enim vocatum esse 
ab auctore, ut carminis materies indicaretur, additum esse 
de reditu suo , quia differebat hoc itinerarium ab aliis, 
quod non auctoris profectionem ex solo patriae vel habi- 
tationis in terras peregrinas describebat, sed reversionem 
ejus c Roma, ubi pferegre abfuerat, in patriam. At, quid- 
quid iste dicit, non moveor his argumentis. Vellem enim 
monstrasset , quomodo ipsum itinerarii nomen Namatiani 
carmini conveniat. Itineraria sunt tabulae, in quibus no- 
mina urbium et locorum, eorumque intervalla in usum 
maxime militarem notata sunt, quas Romanis ducibu» non 
modo adnotatas, sed etiam pictas fuisse testatur Veget, de 
re milit. 3, 6. Quae qualia fuerint, cognosci licet ex iis, 
quae nobis ' servata sunt, ex Antoniniano potissimum et 
Peutingeriano. In his mera et jejuna locorum notitia, 
nulla vel descriptio vel expositio^ Namatianus loca com- 
memorat ille quidem, addit idem nonnunquam, quantum 
inter se distent, sed id agit obiter. Potior ei cura est, 
ut describat loca, fabutasque, quae de iis narrentur, ex- 
ponat, quae sibi in itinere acciderint, explicet, vi^os, 
quos vel inveniat vel quorum memoria moveatur, praedi- 
cet aut vituperet, omnia denique alia tractet, quam hoc, 
quod itinerarii proprium est. Quodsi Wernsdorfius Nama- 
tianum putat locutum esse ex more et usu saeculi sui, 
quod itinerarii magis quam itineris nomen de talibus li- 
bris usurpasse videatur, nec probavit, quod dixit, et vix 
poterit probare. Omnia enim itineraria, quae ad nostram 
aetatem pervenerunt, ipso illo tempore vel paulo antea 
videntur esse confecta. Poterit quidem afferri, carmen 
itinerarium posse dici aeque bene ac sumptum itinera- 
rium ( AeL -Lamprid. in vita Commod. 9 et Alex. Sev. 
27) et aggerem 'itinerarium (vide Vales, ad Amm. Mar- 
cell. 19, 8, 2) et similia. Neque id nego equidem; sed 
usus tamen invaluit, ut, si itinerarium dicas, nequeas co- 

gitare, nisi de libro, in quo urbes et loca mere perscripta, 
non descripta sint. Idque etiam aliis rebus firmatur. In 
carminibus Venantii Fortunati duodecimum libri secundi 
et secundum libri octavi sunt de itinere suo , porro duo- « 
decimum libri decimi de navigio suo , vigesimum denique 
quartum libri undecimi de navigatione lllacensi , nullum, 
quod vocetur itinerarium. Considera etiam, quanta au- 
ctoritate tota illa inscriptio, cujus pleraque verba falsa esse 
jam supra vidimus, nitatur, nec dubitabis etiam itinerarii 
nomen vel ab eo, qui descripsit codicem, vel ab eo, qui 
imprimendum curavit, excogitatum esse. Cur enim in an- 
tiquissima editione verba cui titulus Itinerarium , quae li- • 
bri secundi demum initio ipsi inscriptioni intexta sunt? 
Nescio hercle, nisi statueris ea non esse inventa in codice, 
sed addita ab alio. Neque, qui primi inventi carminis 
mentionem faciunt, sic nominant. Volaterranus haec ha- 
bet: Rutilius, Gallus poeta , cujus elegia quaedam, iter 

suum continens , haud ignobilis nuper inventa est, ” Si- 
mili modo Petrus Suminontius dicit Rutilii ISamatinni 
elegos a genere versuum, quibus carmen constat. Quae 
cum ita sint, itinerarii nomen, quippe quod nec aptum sit 
carmini, nec profectum ab ejus auctore, abjiciendum est 
et, si quid ex ratione honorum Namatiani, qui in veteri- 
bus inscriptionibus enumerantur, colligi licet, videtur or- 
tum esse ex lib. 2, 62, ubi haec sunt: 

Carmine proposito *) jam repetamus iter. 

Neque substituendum est cum Burmanno iter , quod etsi 
usurpavit Caesar, in Namatiano nulla re firmatur. Assen- 
tior enim Barthio et Vossio, qui, quod verius sit, latere 
existimant in secundi libri inscriptione, quae est de re- 


•) i. e. carmine, quod non airiplius ad alias res vagetur, sed 
quod sequatur id, quod est propositum. Heinsius conjecit proppsi - 
tum, idque bonum sane, et movebat eum, quod Propert. 2, 23, 82 
(3, 26, 14) et Ovid. Her. 16, 118 similia habent. Sed si iter hic 
intelligas de ipsa profectione po&tae, non de decursu carminis, nescio, 
qua re offendi possis. 

dita suo . Sic auctor et indicat, quid canturus sit, et justo 
ac bono nomine utitur. — Jam ex veteribus hujus carmi- 
nis inscriptionibus haec sola verba supersunt ad Vene- 
rium Rufium , quae Rufio dedicatum fuisse hunc libellum 
indicant. Qua dp re quid judicandum sit, cum jam Ca- 
stalio et WernsdorGus explicuerint, brevissimi erimus. 
Et de Venerii quidem nomine jam §. XXL diximus; sed 
omnis illa dedicatio nulla est Quod quidem vel ipsum 
carminis initium indicat, ubi poeta quemlibet, qui legat, 
non Rufium alloquitur. Manavit autem error ex lib. 1 
v. 422, ubi, cum de RuGo illo agitur, haec verba sunt: 

te dudum pagina nostra canit. 

Quae quoniam ad lib. 1, 167, ubi idem RuGus comme- 
moratus erat, referri non intelligebant, interpretes non 
aliter sibi videbantur posse explicare, quam ut ei totum 
carmen dedicatum fuisse opinarentur. Jam vero si desi- 
deras inscriptionem carminis, quae simul poetae honores 
prae se ferat, sic appella: Rutilii Claudii IVamatiani 

V, C. (addi poterit et illustris ), ex magistro officio- 
rum , ex praefecto urbis de reditu suo lib . //. 

XXXI. 

Notum enim est hoc carmen ex duobus libris constare, 
quorum prior integer est, alter duodeseptuaginta, versus 
continet, ita ut longe maxima ejus pars desit. Quod culpa 
poetae an temporis injuria factum sit, non liquet. Ete- 
nim ne hoc quidem caret similitudine quadam veri, Na- 
matianum, cura usque ad urbem Lunam mari usus esset et, 
quod satis otii parabant venti autumno saepe contrarii, in 
ipso proficiscendo carmen composuisset, deinde {errestri 
itinere in via Aurelia, quae Lunam tangit, celerius profi- 
ciscentem ob tejnporis angustias non amplius potuisse scri- 
bere, post autem imperfectum reliquisse carmen. Nam 
imperfectum esse quivis, qui extremam ejus partem lege- 
rit, intelliget. Ut autem in ipso itinere scriptum esse 
arbitrer, movet maxime me, quod, si id continua lectione 
examinas, singula ita videntur esse abrupta, ut sejunctim 

potius composita quam ex una scriptione manasse malis 
credere. Cum enim poeta perlustravit locum et, quid ibi 
Ceissct, exposuit, transilit, non transit ad eum, qui inse- 
quitur, et si quid forte ei evenit, hoc inserit potius quam 
intexit caeleris (vid. 1, 415; 1, 466; 1, 491). Quare 
fit, ut carmen in inulta minora capita dividatur, quae ita 
tantum cohaereant, ut res, quae narrantur, se excipiant, 
interior quidam nexus desideretur. Concinnior est ab ini- 
tiis utriusque libri, ubi, quoniam una res tractatur, habes 
continuam et uno quasi flumine manantem orationem. 
Quamquam haec non ita dico, ut assentiar Petro Pithoeo 
in Eincndatt. in poem. vett. p. 59() et ad Rutil. 2, 9 ac 
Gerh. Jo. Vossio de hist. lat. 2, 15, qui ex ordine navi- 
gationis et itineris, quod carmine describatur, quaedam 
confusa et versus nonnullos loco suo trajectos esse puta- 
bant. Neque enim illi exempla attulerunt nec equidem 
inveni. Unum tantum locum scio, in quo erraverit poeta. 
Qui cum lib. 1, 232 inter Pyrgos et Centumcellas in 
Etrusco litore ponit castrum Inui, quod in Latio inter 
Lavinium et Antium, Volscorum oppidum, fuisse constat, 
fallitur, eumque errorem detexit Cluver. Ital. antiq. 2, 2 
p. 448. Sed addit idem causam, cur ille erraverit, Sil- 
vani scilicet cultum frequentem fuisse in regione illa (vide 
maxime Virg. Aen. 8, 597 sqq. ) lucis et nemoribus ob- 
sita, ideoque facile Inuum cum Silvano, quos pro iisdem 
haberi esse solitos etiam aliunde constat, potuisse misceri 
et sic urbi falsum nomen dari. Itaque hic error et faci- 
lis erat, nec talis, unde confusa quaedam esse colligi pos- 
set. Etiam alio loco (1, 181), ubi Aeneam solum sini- 
stro Tiberis ostio usum esse narret, poetam errasse adno- 
tat Cluv. Ital. antiq. 3, 3 p. 874. Etenim et matrem 
Idaeam eo flumine Romam advectam esse (Ovid. Fast. 4, 
291 sqq.) et hoc omnino antiquioribus temporibus frequen- 
tius fuisse (Ovid. Fast. 4, 329), id quod vel ex nomine 
Ostiae coloniae appareat. Sed de matre Idaea *), cum et 
. • 

* ) Quae ctiauisi sinistro ostio advecta est, hoc ipsum tamen, quod 

• Livius 29, 14 non accurate rem narret, et Ovidii locus 
in utramque partem explicari possit, res dubia est, et si- 
nistrum ostium antiquitus usitatius fuisse etiam Namatia- . • 
n us, qui Aeneam eo subvectum esse dicit, indicat. Deni- 
que, ut erraverit poeta, tamen non confirmatur, quod isti 
de trajectis quibusdam locis et confusis suspicati sunt. 

Alii interpretes, Dammius maxime et Kappius, transpo- 
suerunt illi quidem aliquoties nonnullos versus (vide 1, 

219 et 262 et 373; 2, 2), sed idem in quovis carmine, 
quod quomodo continuetur non perspexeris, fieri licet. 

Neque caeteri, quae illi mutarant, acceperunt. 

XXXII. '} 

Jam vero, si quaeritur, quam poeticam laudem Nama- 
tianus carmine suo meruerit, assentimur fere Burmanno 
( in praefat ad Poet. lat. min. ), qui mediocrem esse censet. 

Qui pro eleganti et ingenioso et bono denique habent, de 
eo potius, quod voluit, quam quod assecutus est, judicant.. 
Elegantiam quidem concedere poteris; abest enim ab aeta- 
tis suae pravitate, quae, cum magna deessent, etiam parva 
ingentibus laudibus extollebat, et confugit ad veteris Ro- 
mae memoriam, quae sola hominem constantem ac fortem 
in calamitatibus illius temporis et consolari poterat et eri- 
gere. Habet idem simplicitatem * * ) quandam , et .recti ac 
pulchri sensum, sed ingenium, quod facilitatem et nati- 
vum colorem praeberet, deerat. Itaque vides hominem 
eruditissimum, antiquitatis studiosissimum , patriae deni- 
que amantissimum, sed eum tamen vides, in quo hoc po- 
tissimum 

I 

navis sedit in arena, hoc flamen non amplias usitatam fuisse probat. 
Caeteram, unde habeat Namatianus Aeneam eo usum esse, nescio; Vir- 
gilius non narrat. 

*) Itaque Homerum, celeberrimum simplicitatis exemplum, laudat, 
cf. 1, 195; 1, 449; veteres fabulas de Pygmaeis et Corsa virgine, 
quae nomen dederit Corsicae insnlae, multaque alia tangit, quae non, 
ut doctrinam prae se ferat, constipat, sed ad fugiendum saae aetatis 
tumorem immiscet. 

tissimum laudandum .sit, quod veteres imitando laudem 
mereri voluit. Claudiano, si de poeta judicas, sino dubio 
longe est postponendus; literarum et antiquitatis scientia 
haud scio an aequiparandus. A Sidonio Apollinari supe- 
ratur ingenio, multo superat eundem 1 elegantia, utroque 
inferior Ausonio, nisi quod hic saepe inanior. Nam in 
Namatiano etiam severitas quaedam ex veteris Romae ad- 
miratione orta placet, quae quoniam eorum, quae meliora 
sunt, te admonet, efficit, ut, quamvis videas, quid desit, 
lubenter tamen et cum voluptate in hoc carmine versere. 

Studium hoc et veterum imitatio poetam efficere non 
possunt illa quidem, sed faciunt tamen, ut is, quae sen- 
serit, accurato et recto versu pronuntiet. Itaque versus 
Namatiani* nitidi sunt et elegantes et supra fere, quam 
par erat, accurati. Etenim, si poetas antiquiores et re- 
centiores, qui hexametro usi sunt, inter se comparas, 
Vides apud hos multo rariorem esse usum caesurae semi- 
quinariae, frequentiorem semiseptenariae. Ausonius, prae- 
cipue in Mosella, antiquiores sequitur, sed apud Claudia- 
num et Sidonium Apollinarem tertius vel quartus quisque 
versus, spreta caesura semiquinaria, plerumque semisepte- 
nariam, raro trochaicam liabet *). Jam vero Namatianus in 
trecentis fere quinquaginta versibus (altera enim carminis 
pars pentametris constat) sedecies ita a caesura semiqui- 
naria discessit, ut quattuor locis (1, 47; 1 , 51; 1 , 423; 
1, 467) trochaicam, caeleris semiseptenariam adjunctis 
aut trochaica et tertia post primam syllabam secundi pe- 
dis aut hac sola admiserit. Sic ne accessit quidem ad 


*) In plerisque versibus hexametris omnium poetarum la tinorum, 
cum caesura semiseptenaria admittitur,' additur trochaica, saepe etiam 
tertia post primam syllabam secundi pedis, eaque ratio apud posterio- 
res omnino praevalet. Ex his caesuris num trochaica an semiseptena- 
ria potior sit (tertia enim in secundo pede utraque inferior), si ex 
verborum nexu dijudicas, hanc illa frequentiorem esse invenies. Rari 
autem versus, qui solam trochaicam habeant. Apud Namatianum nul- 
lus invenitur. 

m 


eum modum, quem vel optimorum. poetarum usus patere- 
tur. Itaque apparet eum, cum hexametri venustatem et se- 
veritatem a poetis suae aetatis pessumdari. videret, corri- 
gere versum et in pristinum usum restituere studuisse. Si- 
milem ob causam in versu, qui est lib* 1, 637: 


Namqae procelloso subjungitur Oarioni, 

* . . . • 

• « * 0 » 4 < • 

. etiam missa auctoritate veterum editionum, quae in talibus 
rebus non magna est, praeferendum esse censeo Oarionem 
Orioni, quem nonnulli inducebant. Utrumque licet illud 
quidem per usum poetarum, qui non raro hoc vocabulum 
in quinto et sexto pede hexametri collocant (Horat. Carm. 
1, 28, 21; Lucan. 4, 836; Claud. VI. cons. Hon. 178), 
sed, quod Namatianus hexametrum spondaicum nunquam 
admisit, scribendum est Oarioni, quod et ipsum usitatum 
fuisse docet Catuli. Carm. 64, 94. Unus tantum locus in 
hoc carmine est, ubi melior usus negligatur, lib. 1, 608: . 

Circumsistentes reppulit Harpyias. 

, ^ 

Solent enim poetae non Harpyiarum modo vocabulum (Ovid. 
Met. 3, 215), sed etiam similia, velut Ilithyiae, Orithyiae 
(vide Bunnann. ad Propert. 1, 20, 31), in tres quattuorve 
syllabas contrahere; hic illo choriambus efficitur. Quare 
accipiendum fere, quod Forcellinus in lex. s. v. suadet, ut 
latina quasi forma scribatur Harpuias. 


\ XXXIII. 5 

. ♦ . . 9,0 • 

i Superest, ut de Namdtiani genere dicendi dissera- 
mus, quod simile est ejus poeticae facultati. Cum enim 
antiquitatis et amantissimus et peritissimus esset, sermo- 
nem, qui tura in vulgari usu erat, quoniam probare non 
poterat, emendare studebat. Neque vero assecutus est, quod 
volebat; voluntas tamen ipsa et certamen quasi quoddam 
cum deteriore consuetudine apparet. Videamus exempla 

aliquot. Ab initio carminis haec leguntur: 

\ 

Velocem potius reditum mirabere, lector, 

Tam cito ltomuleis posse carere bonis. 

Mulli interpretes deesse pulant ad minimum unum disti- 
chon, quo referri possint potius et tam, quae sic merito 
omnes offendunt, alii emendarunt, pauci poetam sic scri- 
psisse ccnsuerunt. Quos paucos sequor. Lacunae enira 
praeterea nullum aliud vestigium et emendationes eo ipso 
fere, quod emendant, pejores sunt. Quamquam nescio, qui 
illud explicari possit, nisi sic, ut poetam, quod invitus 
Roma decedebat, graviter commotum se potius respexisse 
arbitremur quam caeteros, qui legerent. In quibus quoniam 
non est talis commotio, fit, ut, quod illi tamquam bonum ini- 
tium placuerit, ab his pro media potius oratione habeatur, et 
in quo ille simplicitatem et elegantiam allectaverit, ab his 
non intelligatur. Infinitivum autem posse carere pro sub- 
stantivo quasi habe, quod pendeat ex verbo mirandi. Inse- 
quuntur haec: 

Quid longum toto Romam venerantibus aevo; 

Kil unquam longum est, quod siue line placet. 

Hoc dicebat poeta, Romam venerari nemini esse longum, 
neminem diu Romam posse venerari, dixit, si quis Ro- 
mam veneretur, ei nullam rem longam esse, quod si ac- 
curate considerat, ineptum est. Porro, cum dicere vellet, 
nihil , quod sine fine placeat, posse dici diu coli , con- 
traxit hoc ita, ut adjectivo longi notionem molesti et in- 
jucundi tribueret, quae ignota est latinitati meliori. Paulo 
post v. 15 haec sunt: 

Ordinis imperio collegarumque fruuntur 

Et partem genii, quem venerantur, habent, 

Quale per aetherios mundani verticis axes 
Connubium summi credimus esse dei. 

Primum adnotandum est collegae vocabulum, quod Nama- 
tiani aetate eum significat, qui est in senatu. Sy iiiinach. 
Epp. 1, 102 ncc te excusare collegis interventus Alpium 
potest ; ibid. 10, 28 ne aut impares facultate collegas 
tenuis decoloraret editio; ibid. 5, 62 resiste , quaeso te, 
publicanorum cupiditati et damna collegarum recide . 

[7*J 

Quibus locis si collega eum denotaret, qui alicujus in mu- 
nere aliquo est socius, pronomen possessivum adjiciendum 
erat. Deinde connubii vox hac notione inaudita. Hoc 
enim dicitur, uti. summus deus ex omnibus, quae ubique 
sirit in coelo divi na, conficiatur et colligatur , sic dignis- 
simum quemque ex toto orbe terrarum in senatu Romae 
esse geniumque Romanum ex his undique receptis par- 
tibus concrescere quasi*): Connubium igitur summi dei 
dicitur conjunctio, ex qua prodit summus deus. Similem 
locum nescio; etenim etiam is dissimilis, qui solus afferri 
et solet et potest, Lucret. 3, 857, ubi artissima corporis et 
animi conjunctio vocatur coitus conjugiumque . Porro 

lib. 1, 71: 

9 • 

p ; ' 

Jlioc tibi certandi bona parcendique voluptas; 

Quos timuit, superat, quos superavit, amat. 

* ^ 

Nullus melior vel scriptor vel poeta sic locutus esset. Quis 
enim umquam de bona voluptate certandi aut parcendi au- 
divit? Expressit scilicet Namatianus, quod Virg. Aen. 6, 854 
dicit: tu regere imperio populos, Romane, memento, par- 
cere subjectis et debellare superbos. Cum vero voluptas 
illa et timere et superare* et amare dicitiir, agnoscere tibi 
videris illam aetatem, qua inanis quaedam profluentia lo- 
quendi verborumque tumor solus supererat. Simillima sunt, 
quae paulo post (lib. 1, 79) leguntur: 

Te, dea, te celebrat Romanus ubique recessus 1 
Paciflcoque gerit libera colla jugo; 

m i 

et deinde lib. 1, 89: 


*) Aetherios axes et verticem mundanum recte explicant inter- 
pretes ? in caeteris me ab iis recedere animadvertes. Qui cum connu- 
bium interpretantur de summi dei per omnes coeli regiones continuata 
et diffusa vi, Namatianum etiam insolentius loquentem faciunt; sic enim 
dativus, mt indicetur, cui nupserit quasi deus, deesse nequit. Barthius, 
qui emendabat summis diis , non intellexit comparationem. Neque 
enijn connubium inter paria, quale esset summorum cum summis, sed 
inter summa et inferiora requiritur. 

, i Justis bellorum causis nec pace superba 

INobilis adi summas gloria venit opes. . 

Deest hic et tua , quod addi necasse erat, et nobilis glo - 
. ria nou pervenit ad opes. — Lib. 1, 175: 

• *,i • * , » * » , * 

Sedula promisit summos imitatio fasces. 

Si fas est meritis credere, consul erit. 

Quaeris, cujus rei dicatur imitatio . Patris putant inter- 
pretes. Sed nescio, unde hunc habeant, qui decimo versu 
ante obiter commemoratus est Cogitari potest etiam de 
imitatione eorum, quae antea probe ac strenue Rufius ges- 
serit, vel eorum, quae in universum bona et laudabilia sint ; 
sed neutrum aut dictum est aut suppleri potest. Nihil re- 
liquum, nisi ut suppleas summorum fascium. Quod enim 
imitaris, id assequi et efficere studes. Symmach. Epp. 7, 
87 mores hominis cx meo pende judicio et in omnibus , 
quae utilitas ejus exquirit , votum commendantis imitare 

i. e. fac, ne voto meo, qui commendem, desis; fac expleas 

* ^ 

ea, quae desidero. Itaque imitatio summorum fascium est 
studium, ut facias, quae digna sint summis fascibus eosque 
tibi parare possint. Sed et haec notio est deterioris lati- 
nitatis, et unum tantum locum novi, ubi imitandi verbum 

9 * * 

simili fortasse modo non adjecto eo, quod imitandum sit, 

dictum est, apud Lucret. '2, 715. — Lib. 1, 229: 

• • * 

* . 

Praesidet exigui formatus imagine saxi. 

Qui pastorali nomina fronte gerit etc. . 

•r . * 

%. ► ‘ , « * • 

Quid? Deus formatus imagine? Immo imago formatur. 

Qvid. Met. 3, 419 formatum marmore signum, Deus ex- 
primitur imagine. Potest ille etiam formari, sed saxo, non 
imagine saxi. Sic Symmach. Epp. 10, 32 . hinc factum 
est , ut optimi quique manu et arte formati iri longam 
memoriam mitterentur. Itaque illud sibi quasi proprium 

• . i, * , 

Namatianus habet. Verba insequentia ab iis, qui interpre- 
tari quam emendare malunt, de nomine dei in ipsa statua 
inscripto intelliguntur. idque vetustate deletum non amplius 
legi potuisse. At qui praetervehitur litus, ut Namatianus 

Castrum Inui, non solet legere, si quid statuae in litorc 
positae inscriptum est. Praeterea, si eui statuae nomen 
dei inscribitur ( id quod ipsmn inusitatum esse arbitror ), id 
in basi ejus, non in fronte fit. Quare nomina gerere idem ' . 
esse puto quod nomen habere, vocari, ita ut deus a fronte 
pastorali nominari dicatur i. e. ab externa specie, quae 
pastori similis sit. Quodsi omissa praepositione ab vel de 
offenderis, simile est Ovidianum (Fast. 6, 95) his nomen 
junctis Junius, inquit , habet , Cf. Virg. Aen. 6, 835. 

Lib. 1, 261: 

•» ■ , * % v \ ■ * Jfc. 

Qualis Agenorei rapturus gaudia furti 

Per freta virgineum sollicitavit onus. ' 

In quibus si vulgarem interpretationem accipis, perversa 
fit sententia. Expressit illafn sic Wernsdorfius: „ rapturus 
ablaturus, gaudia de concubitu, virgineum onus Europam 
virginem, quae insidens fuerat onus ejus, sollicitavit , blan- 
diendo pellexit, ut coiret secum. ” — Itaque hic est sensus, 
Jovem, ut rapere posset Europam virginem, pellexisse eam 
ad concubitum. At hoc contra fabulam et contra ipsam 
rem. Quare hoc solum superest, ut sollicitare virgineum 
onus de pelliciendo ad insidendum intelligamus. Sed hoc, 
quamvis late pateat sollicitandi verbum, inusitatum tamen 
nec scio, quod prorsus sit simile. — Lib. 1, 267 : 

Haec qnoque Pieriis spiracula comparat antris 
Carmine Messallae nobilitatus ager, 

i 

I. e. ager efficit, ut comparari possint spiracula haec cum 
antris Pieriis i. e. ea similia reddit. Miror, quod nemo 
interpretum in comparandi verbo haesit et emendationem 
adhibuit. Similem enim ejus notionem non novi nisi in ^ 
re gladiatoria, a qua manavit haec, qua Namatianus usus 
est Cf. Suet Caligul. 35. — - Lib. 1, 312: 

Quidquid id est, mirus Latiis annalibus ordo, 

Quod Lepidum toties recidit ense malum. 

» . • * 

Wernsdorfius haec sic intelligit, perniciosum illud genus 
Lepidorum, quamvis ense suo toties stricto et sublato in 

rem publicam, tolies tamen repressum et depulsum esse, 
in cassum caderet. Jungit igitur malum ense , ut ne 
Naniatianum quidem dicere potuisse opinor; deinde vereor, 
ut recidere sit in cassum cadere, pessum ire; denique, jut 
haec concedantur, perversa esset sententia, si hic anna- 
lium Romanorum mirus ordo diceretur, quod malum a Le- 
pidis ortum tam saepe oppressum est. In quo hoc inesset, 
bonum fuisse, si non oppressum fuisset, sed si vicisset. Id 
autem alienum a poetae mente. Quare locum sic accipe: 
mirus ordo est annalibus Romanis , quod malum a Le- 
pidis ortum tam saepe redit . Recidere cum morbi pro- 
prie dicantur (Plin. hist. nat. 28, 16, 66), unde febres 
recidivae vocantur, idem etiam de malis usurpatur. Auson. 
grat, act. Jul. ad fin. quae bona praestas , efficis ne ca- 
duca sint, quae mala adimis , prospicis lie possint esse 
recidiva; bella recidiva apud Sil. Ital. 10, 257; vide 
Heinsium ad SiL Ital. 1, 106. Jam ense pertinebit ad re- 
cidit , et modum indicabit, quo malum recidat. Sed in hoc 
ipso inest tamen aliquid, quod nullum meliorem vel scri- 
ptorem vel poetam dixisse arbitrer. Lib. 1, 367: 


Humanis manibus non sufficit usus inermis, 
Si non sint aliae, ferrea tela manus. 



Miror admodum, quod nemo interpretum in his verbis, quae 
difficillima sunt, ofFendit. Cujus enim rei usus dicitur, qui 
non sufficiat hominum manibus % Nescio equidem, quod 
suppleri possit, nisi manuum. Simile quodammodo Virgi- 
lianum (Aen. 2, 453) pervius usus tectorum inter se 
Priami. Sed vide etiam, quae insequuntur, in quibus, 
priusquam explices, sublata prava interpunctione, quae vulgo 
adhibetur, virgulam pone post aliae , ita ut jungas ferrea 
tela manus. Aliter enim inepta sententia effici videtur*). 
Hoo autem in verbis illis inest, si non aliae i. e. alio 


*) Interpungunt enim ita, ut virgulis includant ferrea tela. Jam 
manum dici putant quodvis instrumentum, quo quid efficiatur. Quibus 
autem instrumenta illa» quae manus appellantur? Sine dubio manibus 

modo instructae manus sint , ferrea tela esse manus . 
Lib. 1, 415: , • 

4 

Laetior hic nostras crebrescit fama per aures. 

*• ' 

Crebrescendi verbum est Virgilianum, usurpatum deinde ab 
Tacito. Novavit hoc Namatianus, quod ei, cum nude poni 
soleret, addidit per aures, qua in re, si accurate cogites, 
adeo incommodi quiddam inest. Addi poterat per urbem 
vel per regionem; sed ad aures pervenit fama; in auribus 
enim non loquuntur homines. Lib. 1, 435: 

Haec ponti brevitas anxit mendacia famae. 

Armentale ferant quippe natasse pecus 
Tempore, Cymaeas quo primum venit in oras 
Forle secula vagum femina Corsa bovem. 

Si fabulam hanc, quam plenius explicant Isid. Orig. 14, 6, 
Lustath. ad Dionys. Perieget. 458, comparas, vides poetam, 
cui eam non ignotam fuisse ex ipsius verbis apparet, de- 
buisse dicere, eo tempore, quo bos venisset in Corsicam, 
etiam feminam Corsam eo transisse, vel potius (nam tota 
ista conjunctio eo tempore , quo non apta, quia Corsa ad 
bovem recuperandum secuta est), cum bos transisset, secu- 
tam esse feminam. Porro cum constet eundem fuisse bo- 
vem, qui transisset in Corsicam et quem Corsa sequeretur, 
poeta sic dixit, ut, nisi fabulam nosses, duos boves fuisse 
crederes. Denique adnota natandi verbum tam miro modo 
positum * *), ut similem locum fortasse nullum inveneris. 
Insignis hic locus est, unde laboriosam gravitatem Nama- 

w 

tiani cognoscas, in quo videare tibi animadvertere ipsas 
lituras, quae poetam vexarunt. Lib. 1, 487: 


humanis, quibus usus inermis non sufficit. Mire sane Namatianus dixis- 
set, si manibus manus dedisset. WernsdorjQus habet ille quidem pra- 
vam illam interpunctionem, sed non explicat. 

*) Nescio equidem locnm, ubi ei accusativus additos sit; nam apud 
Martialem Ep. 14, 196 ambigitur in lectione. Sed posse nolim negare, 
quia passive usurpatur. Vid. Ovid. Trist. 5, 2, 25; id. de art. arnand, 
1, 48; Mari. 4, 29; 3. At vel sic natare non idem quod tranare. ■* 

> Rimetur 8olitu9 naturae expendere causas, 

• i. ... Inque pari dispar fomite quaerat opus, . ' » 

Meliores cum poetae tum scriptores dixissent rerum cau- 
sas. Vide Ovid. Met. 15, 67; Nemes. Eclog. 1 , 35. Ea 
enim, quae fiunt in natura, res sunt rerumque causas ex- 
pendunt physici, naturae philosophi. — Lib. 1, 532: 

» * * • > » , 

Contiguum stupui portum, quem fama frequentat 
Pisarum emporio divitiisque maris 

* # * * r- - » * 

i. e. fama frequentat locum eo, quod sit emporium Pisarum 
et divitias maris habeat. Vides quam contorta sit oratio.' 
Interpretes nihil sentiunt, quod emporium de mercatura 
explicant; sed falluntur; ca enim notio nunquam in hac 
voce inest. Si quis corrigere velit, id quod non concesse- 
rim, scribi possit imperio . Pisis enim illa aetate magna 
classis stationem videtur habuisse, nec multo ante expeditio 
contra Gildonem ibi parata fuerat. Cf. Claud. bell. Gild. 
483. Habes exempla aliquot, quibus similia et supra variis 

locis attulimus et alia pon pauca invenire poteris, unde sa- 

% 

tis hoc, quod dixi, apparet, Namatianum, quamvis vellet, 
non potuisse amplius bene dicere, sed insigne esse docu- 
mentum melioris consuetudinis cum deteriore pugnantis, in- 
terdum vincentis, saepius victae. Aqcedunt enim etiam 
vocabula multa ex sermone, qui tum vulgaris erat, recepta. 
Sic Namatianus collegam dixit senatorem *), aggerem 
viam publicam **) (1, 139), crepuscula de diluculo ***) 
(1, 378), navigium de navigatione (1, 541), praedeces- 
sorem de decessore (1, 474), lucem denique de oculo (1, 


•) Vide supra hac ipsa paragrapho. * 

ett ) Sidonius Apollinaris saepe hoc vocabulum habet, vide Epp. 
4 , 24; 5, 1; 9, 3; Carin. 24, 5; 5, 217. Qui proprie agger sit, docet 
Serv. ad Virg. Aen. 5, 273. 

4 

009 ) Verum enim est, quod de hac voce praecipit Serv. ad Virg. 
Aen. 2, 268. Quamquam inferior latinitas non raro peccat. ^*Vide prae- 
ter Avien. Prognost. 115, quem locum Wernsdorfius affert, Symmaciu' 
Epp. 1, 13$ Sid. Apoll, Epp, 8, 3 ,* . 

166), id quod prorsus insolitum; insinuare posuit de tra- 
dendo per sermonem * *) (1, 590), praeludere junxit ac- 
cusativo **) (1, 257). Neque accuratior est in pronomini- 
bus. Vide 1, 276: 

Ut bonas esse velit, quisque disertus erit. 

Similes locos, ubi quisque pro quicunque positum est, in- 
veniuntur apud Auson. sept. sapient, in Pittaco 5 ; ibid. in 
Cleobiil. 5; Sid. Apoll. Epp. 4, 11 extr.; ib. Carin. 22, 9. 

Porro 1, 394: * • 

* • * » 

Nec pueros omnes credere posse reor, 

quod etiam insolentius nec novi similia exempla. Dicen- 

< * » * 

dum erat nec ullum puerum vel ne ullum quidem puerum . 
Possessivum denique pronomen • nonnunquam posuit pro 
demonstrativo; cf. 1, 390 et 554. Quare non dubito, quin 
etiam lib- 1, 536, ubi haec verba sunt: 

Sed procera suo praetexitur alga profundo, 

pronomen suus ad portum Triturritae, de quo antea sermo 
fuerat, referendum sit Vulgo dicunt algam eo ipso loco, 
ubi nata sit, etiam praetexi; itaque recte profundum ejus 
quasi proprium vocari. OITendit tamen me nescio quid in 
hac explicatione; certe non opus erat, ut poeta hoc, quod 
ubique fit, diceret 


v / > 

•) Manavit hoc verbum in communem usum ab Ictis. Symmachus 
saepissime habet. 

t 

•*) Optimus usus bujus verbi est, ut cum praepositione ad jun- 
gatur^Virg. Aen. 12, 104). Minus bonus est dativus (Senec. Epp. 102} 
Stat Silv. I. prooem. ; Claud. VI. cons. Hon. 68); postrema demum 
latinitas accusativum addit; cf. Avien. descript. orb. 1366. Adnotandum 
etiam est, quod Namatianus 1, 313 dixit: necdum decessis pelago 
permittimur umbris . Dissimile est Ciceronianum (Epp. 16, 21, 2), 
cum omnia mea causa velles mihi successa; cf. Plaut. Pseudol, 
prolog. 8 ; etiam Symmacli. Epp. 4, 19 extr. successi imperii differt 
aliquantum. Similiora sunt apud Plaut. Epid 1 , 2, 41 sol occasus; 
Sid. Apoll. Epp. 2, 10 ut Latiarem linguam brevi abolitam deflea- 
mus inierit amque ; Geli. N. A. 15, 21 oppugnatione desita . 

Quae cum ita essent, factum est, ut Namatiani carmen 
squaleat fere emendationibus et conjecturis virorum docto- 
rum, quos non mirum est, ubi insoliti quid invenirent, quod 
shepe ne tota quidem latinitate perquisita explicare pos- 
sent, ad egregium illud remedium confugisse, ut ipsum 
poetam, cujus quid esset proprium, non intelligerent, cor- 
rigere conarentur. Accessit, quod in hoc, tamquam in vili 
capite, tuto ingenium exerceri et quid valeat quisque con- 
jectando, experimento probari posse putabant. Neque re- 
centioribus temporibus moderatio adhibita est. Cum enim 
deessent codices, unde omnis disceptatio auctoritate dirimi 
posset, quoniam suum cuique placebat, quae editiones vete- 
res haberent, parum servata sunt. Quod ut appareat, re- 
censeamus nonnullos locos, in quibus etiam Wernsdorlii 
editio, quae alias vetera tueri solet, hoc modo errasse videa- 
tur. Lib. 1, 83 haec vulgo verba sunt: 

Quid simile? Assyriis connectere contigit arva, 

* Medi finitimos cum domuere suos. 

Editiones veteres habent arma ; Burmannus conjecit arva, 
quod nescio cur receptum sit a Wernsdorfio. Poeta enim 
ipse, cum Romani gentes subjectas etiam jure conjunge- 
rent, caeterorum populorum hoc fuisse proprium narrat, 
ut armis tantum vincerent, non jure vincirent. Quare ap- 
paret, hos optime posse dici comiexuisse arma i. e. multos 
undique coegisse milites; arva connexuere etiam Romani. , 
Interrogationis autem signum colloca post Assyriis . Claud. 
de Stilich. 3,163 sic Medus ademit Assyrio Medo que 
tulit moderamina Perses . Subjecit Macedo Persen , ces- 
surus et ipse Romanis . Itaque locum sic restitue: 

Quid simile Assyriis? Connectere contigit arma, 

Medi finitimos cum domueiv suos. 

Fuerunt etiam, qui corrigerent Medis • Sed non raro sub- 
jectum enuntiati primarii in secundarium transfertur, idquo 

Nam Atianus, qui saepius facit, adeo adamasse videtur, cf. 
I, 433. — Lib. 1, 338: 

Tangimus Umbronem; non est ignobile flumen, 
yuod tuto trepidas excipit ore rates. 

Nescio cur Wernsdorfius ediderit toto. In iisr enim, quae 
sequuntur, non invenio causam, quam inesse putavit. Ex- 
pressit autem poeta idem, quod PJin. hist. nat. 3, 5 dicit,' 
Umbronem navigiorum capacem esse, contrariumque supra 
1, 279 in Minione vadoso notaverat. Accedit, quod in Bur- 
manniana editione, cujus auctoritate Wernsdorfius maxime 
nititur, mero operarum errore toto legi videtur; explicatur 
enim tuto . — Lib. 1, 371: - ■ ' i ■ 

Laxatum cohibet Ticina Falesia cursum. 

i * 

Sic vulgo legitur ex emendatione Castalionis, explicatque. 
Wernsdorfius de cursu, quem laxiorem longioremque insti- 
tuissent. Editiones veteres liabent lassatum i. e. fessum, 
fatigatum, quod sine dubio restituendum est Poeta enim, 
qui v. 349 dixit remis, non vento se processisse, tunc re- 
miges fessos fuisse indicat. — Lib. 1, 412: 

Ruderibus latis tecta sepulta jacent. . 

Recentiores editiones Wernsdorfii et Dammii habent late,* 
quae vana emendatio. Saepe enim latum vocatur, quod 
late patet, ut Horat. Epp. 1, 2, 20 latumque per aequor 
i. e. effusum late mare (ibid. 1, 11, 26), simiilimusque- 
locus Virg. A en. 8 , 8 undique cogunt auxilia et latos 
vastant cultoribus agros . — Lib. 1, 555: 

Exiguus regum rectores cespes habebat, 

Et Cincinnatos jugera pauca dabant etc. 

Silzmannus correxit rerum rectores, idque omnes interpre- 
tes arripuerunt, quod Romani rerum domini vocari solerent. 
At, quamvis in hos, in Fabricium tamen et Serranum et 
Cincinnatum hoc nomen non convenit. Servanda omnino 
est vetus lectio. Claud. IV. cons. Hon. 413 pauper erat 
Curius, cum reges vinceret armis, pauper Fabricius, cum 

Pyrrhi vinceret aurum ; id. in Ruf. 1, 200 contentus ho- 
nesto Fabricius parvo spernebat munera regum. Itaque 
regum rectores sunt regum. victores. — Addo in fme lo- 
cum, quem Wernsdorfius non recte videtur emendasse. 
Etenim lib. 1, 377 scribit: 

Egressi villam petimus ludoque vacamus. 

In antiquissimis editionibus est: petimusque lutoque vaga- 
mur , quod cum plerique emendandum esse sentirent, Werns- 
dorfius mirifice sibi blanditur, quod, quae sola vera sit lectio, 
invenerit. Namatianum enim putat, cum festa Osiridis 
esse forte audisset, ut interesse posset ludis agrestibus, ap- 
pulisse Falesiam. Quid igitur aptius esse, quam dici eum 
ludos rusticorum pagorum spectasse? At nec ideo appule- 
rat, quod dies festos esse audisset (nam egressus demum 
casu quodam tunc esse comperit), et ludo vacare valeret 
potius se ipsum dare ludo, quam spectare ludos. Quare acci- 
piendum esse censeo, quod Dempsterus in Etrur. regal. 4, 12 
et Burm annus voluerunt, petimus lucoque vagamur . Lucum 
enim, cui nomen Vetletta, etiam hodie prope stagna, quae 
statim poeta laudat, esse testatur Cluver. Ital. antiq. p. 472, 
unde simul patet villam, quam Namatianus dicit, esse Ve- 
tulonios, principem priscis temporibus Etruriae urbem, tunc 
vero, ut erat maxima pars orae maritimae, vastatam et in 
pagum exiguum coartatam. Aptissime jam convenient etiam 
querelae Judaei, de quibus mox (v, 385) poeta dicit, am- 
bulando vexatos esse frutices. 

Et haec quidem exempla sunt, in quibus vituperem 
viros doctos, quod nimis cupide emendaverint. Verumta- 
men, ut fit in talibus rebus, et ipse mihi invenisse videor 
paucos quosdam locos, quos silentio praetermissos ab in- 
terpretibus necessario conjectura sanandos esse putem. 
Lib. 1, 83 haec leguntur: 


Electum pelagus, quoniam terreua viarum 
Plana madent fluviis, caulibus alta rigent. 




Si cohaerentia sententiae consideratur, apparet his respon- 





* *'V 


• . >*. iT4 


IN 


Ja 




•i 

\ v > 


1 


atV 




Vp*» 4 -'y 


i* , t 




- 


V 


K 






■ 




Digitized by Googi 


110 


dere, quae paulo post sunt, non silvas domibus , non flu- 
mina ponte coercet. Quas igitur uno loco pocla cautes 
dixit, altero nominavit silvas ? Porro cautes non solent 
colendo amoveri, sed solent silvae. Quare non dubito, .quin 
scribendum sit saltibus , quibus alta rigere aeque bene di- 
cuntur. Cf. Ovid. Met. 11, 150; Virg. Eclog. 6, 28. — 
Lib. 1, 461: 

• • •. 

Ut praebente algam densi symplegade limi 
Servet inoffensas semita clara notas. 

- * . . 

Sic in omnibus editionibus legitur. Miror tamen, qui in- 
terpretes symplegadis vocem silentio praetermiserint, cum 
interpretari fere nequeant. Symplegades enim cum sint 
proprie insulae duae contra Bosporum Thracium, eaedem 
Cyaneae dictae, quas fabula erat inter se concurrere (Plin. 
hist nat. 4, 13, 27; Mela 2, 7), poetae transtulerunt ad 
partem quandam corporis humani; vide Martial. 11, 99, 5; 
Auson. Epigr. 108, 9. Sed alium usum hujus vocabuli 
ignoro. Itaque scribendum esse censeo symplegmate , quod 
satis aptum videtur. Plinio enim (hist. nat. 36, 5 et 6 
et 10) cum sit complexio complicatarum quodammodo figu- 
rarum, Martialis ad concubitum transtulit (Epigr. 12, 
43, 8) similique modo Arnob. 7 p. 239. Hic igitur limus 
coacervatus et conglomeratus coire quasi secum et algam 
gignere dicitur. — Lib 1, 545: 


Ncc magis efficiet similem pictura colorem, 
Quam quae de meritis mixta figura venit. 


Tacent caeteri interpretes; Wernsdorfius sic explicat: „ pi- 
ctura non magis similem effigiem per colores efficiet ” At 
color non est effigies per colores effecta. Color igitur vir- 
tuti similis est, id quod vereor, ne dici nequeat. Quem 
porro colorem pictura sibi efficiat, nescio, nisi hunc, quem 
miscendo pictor sibi parat. Emenda igitur colore . Pictura 
colore, homo meritis imaginem virtutis efficiunt, ita ut 
haec tamen potior sit illa. — Lib. 1, 609: 

Ilarpjias, quarum decerpitur unguibus orbis. 

